lină-de incredâie în sine 


Julia Kplozsvari 


a” 
10 PAȘI 
PENTRU A DEVENI O FEMEIE 
PLINĂ DE ÎNCREDERE ÎN SINE 
alee» pei 


(a propriile sale limitări, care nu sunt 
şi nici nu trebuie să fie ale tale! 


ÎNTILN 
ALE) pă 
vas TU a animus 


Copertă: Sorin Baciu 
Tehnoredactare: Ioana Plăviţu 


Autoarea doreşte să mulțumească 
DR. MIHAI JITIAN, Veronei Muntean şi lui Ionuț Pană 
pentru ajutorul acordat la realizarea acestei cărți. 


Descrierea CIP a Bibliotecii Naţionale a României 


KOLOSZVARI, JULIA 
10 paşi pentru a deveni o femeie plină de încredere în sine / 


Julia Kolozsvari. - Cluj-Napoca ; Anima Animus, 2010 
ISBN 978-606-92374-1-0 


159.923.2 


© Anima Animus, 2010 
Toate drepturile asupra acestei ediţii aparţin 
Editurii ANIMA ANIMUS. 


tel. 0726.31.24.64 


e-mail: anima_animus_roGhotmail.com 


27 SEP 2011 


Pentru iubitul meu, 
care mă vede clipă de clipă 
cea mai frumoasă femeie din univers 
şi a cărui iubire fără margini mă ajută 
să mă descopăr, să înfloresc şi să-mi doresc 
mereu să fiu mai mult... 

Atunci când cineva îţi spune că un lucru este imposibil, 
se referă, fără să-și dea seama, 
(a propriile sale limitări, care nu sunt 
şi nici nu trebuie să fie ale tale! 


atorită contextului actual în care ne trăim viaţa, un 
(DD) număr foarte mare de femei „mor” înainte de 

vreme. Aceasta se petrece în mare măsură din 
cauza grijilor, frustrărilor şi neîmplinirilor pe toate pla- 
nurile cu care ele se confruntă. 

Lipsa încrederii în sine contribuie într-o foarte mare 
măsură la această stare deoarece ea poate inhiba total sau 
parțial toate impulsurile noastre de a lupta pentru ceea ce 
ne dorim cu adevărat şi de a manifesta toată frumuseţea şi 
bogăţia de calități sublime care există în noi. 

Adeseori te confrunţi cu faptul că dorinţele şi aspiraţiile 
tale sunt etichetate de ceilalţi ca fiind imposibil de reali- 
zat/obţinut şi aceasta, în lipsa unei puternice încrederi în 
tine însăţi, te poate descuraja enorm. Trebuie să ştii însă că 
acele persoane îți vorbesc din prisma propriilor lor limitări, 
care nu sunt şi nici nu trebuie să fie şi ale tale. 

Dă la o parte valul iluzoriu al neputinței şi nevoia 
constantă de a primi aprobări din partea celorlalţi pentru 
a-ți urma visurile şi descoperă că ascunzi în tine resurse 
nelimitate care te pot ajuta să trăieşti viaţa pe care ţi-o 
doreşti şi pe care o meriţi. 

Încrederea în sine este o calitate esenţială pentru a avea 
o viaţă împlinitoare. Din nefericire însă, majoritatea dintre 
noi ne confruntăm cu carenţe mari la acest nivel. 

Auzim atât de des afirmaţia: „Sunt timidă.” În realitate, 
timiditatea nu reprezintă un fel de a fi, ci un mod de a 
acţiona, iar persoanele care folosesc această afirmaţie ca pe 
o scuză nu fac altceva decât să se complacă în acea stare de 
neputinţă, neştiind că în realitate AVEM ÎNTOTDEAUNA 
DE ALES. La fel cum alegem să fim timide (este alegerea 
noastră, fie că suntem sau nu conştiente de aceasta) la fel 
putem alege să debordăm de încredere. 

Diferenţa dintre o persoană plină de încredere şi o alta 
timidă constă în obiceiurile lor diametral opuse. Această 
carte te va ajuta mai întâi să conştientizezi şi apoi să elimini 
obiceiurile nocive ale neîncrederii şi timidităţii şi să le 
înlocuieşti cu cele benefice ale unei încrederi debordante. 

Încrederea în sine nu este nici tupeu, nici îngâmfare, 
nici atitudinea penibilă că ţi se cuvine orice, nici infatuare, 
ci este acea „putere” care vine din conştientizarea tuturor 
comorilor care există în noi, din iubirea de sine, respectul 
faţă de noi înşine, şi nu în ultimul rând, din increderea în 
Dumnezeu. 

Dacă crezi că încrederea ta depinde de felul cum arăţi, 
de cât eşti de frumoasă, inteligentă sau plină de calităţi, te 
înşeli. Poţi vedea chiar în jurul tău femei deosebit de 
frumoase şi înzestrate, dar care paradoxal nu cred în ele 
insele, şi femei care aparent au foarte puţin, dar totuşi 
debordează de încredere. 

La baza tuturor marilor succese indiferent de domeniu 
s-a aflat întotdeauna o încredere deplină. Ştii ce te deose- 

beşte pe tine de toți aceia care au reuşit? Potențial, absolut 
nimic. 

De multe ori poate te-ai păcălit spunându-ţi că nu ai 
timpul necesar pentru a-l investi în dezvoltarea încrederii 
in tine, fiind mereu bombardată de numeroase alte lucruri 
aparent mai stringente: copii, familie, serviciu etc. Însă, 
timpul şi energia investite în cultivarea încrederii în sine 
sunt direcționate implicit în îmbunătăţirea calităţii vieţii 
tale în general. Este ca şi cum ai spune: „Nu am timp să îmi 
fac viaţa fericită şi împlinitoare!” 

Nu contează vârsta, statutul social, eşecurile cu care 
te-ai confruntat până în prezent, aspectul fizic, potenţialul 
intelectual etc.; niciodată nu este prea târziu să îţi dezvolți 
increderea în sine şi să începi să îţi valorifici potenţialul 
extraordinar cu care eşti cu siguranța înzestrată. 

Procesul transformării însă nu este întotdeauna uşor. 
Este de regulă nevoie de mult curaj şi perseverenţă pentru 
a putea să îţi modelezi viaţa aşa cum îţi doreşti. În calea ta 
pot apărea o multitudine de obstacole — reale sau imaginare 
- pe care, dacă doreşti să atingi reuşita, trebuie să le 
depăşeşti, indiferent de dificultatea lor. 

Pe parcursul acestei cărţi te vei familiariza cu diferite 
concepte, sfaturi, relatări şi exerciţii care au menirea de 
a-ți revela complexitatea noțiunii de încredere în sine şi care 
de asemenea te vor ajuta să o trezeşti şi să o dezvolți şi în 
ființa ta. 

Pe lângă acestea, vocea inimii şi intuiţia cu care eşti 
înzestrată nativ ca femeie te vor călăuzi către desăvârşire. 
Trebuie doar să le urmezi... 


OY (0) 

DESCOPERĂ CE TE MOTIVEAZĂ! 


An cazul de faţă, motivaţia defineşte ansamblul 
|| motor: care determină modul nostru de a acţiona, 
luarea unei hotărâri precum şi toate acţiunile r realizate 

în consecință în vederea dobândirii încrederii în sine. 

Te întrebi probabil de ce descoperirea ansamblului 
motivaţiilor tale reprezintă primul pas în demersul dez- 
voltării încrederii în sine? 

În foarte multe cazuri, femeile nu ştiu ce îşi doresc sau 
ce le determină să facă anumite lucruri. Aceasta le disper- 
sează atenţia, focalizarea şi energia, fiindu-le apoi aproape 
cu neputinţă să găsească şi să atingă un obiectiv. 

Atunci când ştii ce vrei gi de ce ge ce vrehacel lucru, toată 
atenţia şi resursele tale sunt direcţie irecționate în vederea 
obținerii a ceea ce îţi doreşti şi astfel succesul este garantat. 
De asemenea, când în drumul tău întâmpini dificultăţi şi ai 
tendinţa să renunțţi, reamintirea motivaţiilor îți poate da 
imboldul şi energia de a merge mai departe şi de a depăşi 
orice obstacol. 


CE TE POATE MOTIVA? 


Dorinţa sau nevoia de a scăpa de situațiile care induc 
tensiune sau stres; 


Acestea generează însă motivaţie doar atât timp cât 
sunt nesatisfăcute. 

Serviciul Mirelei presupune printre 
altele să vorbească în public. Deoarece nu 
are încredere în ea, de fiecare dată îna- 
inte de a tace acest lucru devine tensio- 
nată şi stresată. Este însă conştientă de 
faptul că, dacă ar avea încredere în ea, 
vorbitul în public ar putea deveni chiar o 
plăcere. În acest caz, motivația Mirelei de 
a face tot ceea ce este necesar pentru a fi 
mai încrezătoare își găsește sursa în tensi- 
unea și stresul pe care dorește să le evite. 
gpega de plăcut sau neplăcut/ dureros pe care le ai în 
anumite situații; 

Senzaţiile de plăcere şi durere sunt universale și se 
numără printre cele mai puternice. 

Ca urmare, atât ființele umane cât şi animalele caută la 
modul instinctiv plăcerea şi evită durerea cu orice preț. 

La ființele umane (în special la femei) se poate mani- 
festa însă în unele cazuri nefericite o anomalie cunoscută 
sub numele de masochism. Contextul familial sau social în 
care aceste femei au crescut şi care, în unele cazuri, mai au 
încă obiceiul de a reprima şi minimaliza femeia, au deter- 
minat în ele o anumită tendinţa de a se conforma şi uneori 
de a se complace în suferință, chiar şi atunci când o simplă 
decizie sau un act minim de curaj ar putea aduce o mare 
transformare în viaţa lor. Pentru a se justifica şi a-şi masca 
problemele reale, asemenea femei îşi găsesc motivații 
negative, cum ar fi: fericirea copiilor (deşi un copil nu va fi 
niciodată fericit într-o familie cu probleme!), „gura lumii” 
(deși „gura lumii” va vorbi oricum), ideea că o femeie 
trebuie „să tacă” şi „să se sacrifice” etc. Aceste aşa-zise 
motivații ascund de fapt alte aspecte, de cele mai multe ori 
neconştientizate, şi anume: lipsa încrederii în sine, fricile 
de diferite naturi, neasumarea responsabilităţilor etc. 

Un exemplu de situație care ar putea deveni o motivație 
puternică în vederea dobândirii încrederii în sine este 
eliminarea violenței domestice. 

În România numărul cazurilor de violență domestică 
este încă foarte mare. Surprinzător este însă faptul că în 
majoritatea acestor cazuri femeilor le este frică să ia 
atitudine. 

Dorina, o femeie în vârstă de 40 ani şi 

mama unei adolescente, este agresată fizic 
de către soțul ei aproape săptămânal, de 
aproape 20 de ani de căsătorie. Ea este 
frumoasă, inteligentă și are un serviciu bine 
plătit. Intrebată de ce continuă să se com- 
placă în această stare înjosiloare, ea a răs- 
puns: „Nu știu dacă m-aș putea descurca 
singură. Pe lângă aceasta imaginează-ți ce 
ar zice oamenii... Nu vreau ca fiica mea să 
fie afectată de un divorț. Ar suferi prea mult.” 
Din dialogul care a urmat a reieșit însă cât se 
poate de clar faptul că Dorina ar putea să se 
descurce cât se poate de bine și singură cu 
mijloacele pe care le avea la dispoziție și cu 
ajutorul părinților ei, că fiica ei ar fi mai 
fericită fără tatăl agresiv în preajmă (ea fiind 
de fapt traumatizată de tot ceea ce văzuse 
acasă în decursul timpului). Prin urmare, 
adevăratele motive care o făceau să rămână 
alături de soțul ei erau masochismul și lipsa 
acută a încrederii în sine. 


O femeie aflată în această situaţie nefericită îşi poate 
dori să devină foarte încrezătoare în sine pentru a impune 
respectul cuvenit, iar dacă aceasta nu este cu putinţă, măcar 
pentru a avea curajul şi puterea necesară de a se desprinde 
din locul care îi provoacă atât de multă durere şi suferinţă. 

na Aia pui pie i a 


ceea ce ne dorim. 


Putem constata cu uşurinţă atuurile pe care le au 
femeile pline de încredere în ele: au succes pe toate pla- 
nurile, au parte de bărbaţii pe care şi-i doresc, depăşesc cu 
uşurinţă momentele dificile, li se deschid toate porțile, au 
impact atunci când vorbesc sau apar într-un loc, sunt 
admirate, se pot manifesta aşa cum simt etc. 

Dacă ne dorim şi noi toate aceste lucruri şi încă mult 
mai mult, putem folosi drept motivaţie această viziune 
anticipativă a vieţii noastre ideale. 

În vederea dobândirii încrederii în sine ne putem folosi 
cu inteligenţă de oricare dintre aceste tipuri de motivații, 
indicat este însă să urmărim să le cultivăm pe cele pozitive, 
benefice, care să ne „incarce” cu fericirea anticipativă a 
succesului nostru. Mergând pe acest principiu, motivațiile 
noastre ar trebui să fie legate aşadar de starea de realizare 
în direcţia sau în direcţiile în care noi aspirăm să fim 
implinite, şi nu „fuga” de situaţiile dureroase, jenante sau 
stresante. 


MA 

DESCOPERĂ CE ESTE ȘI CE NU ESTE 
ÎNCREDEREA ÎN SINE 


acă am face un experiment şi am întreba un anumi 

număr de femei care este definiţia încrederii în sine, 

am descoperi că răspunsurile vor fi foarte diferite, 
deşi poate că ar conţine toate aceeaşi esenţă, ele evocând 
diferite sentimente şi automatisme asociate subconştient 
termenului definit. 

De foarte multe ori încrederea în sine este confundată 
cu unele tendinţe negative cum ar fi tupeul, aroganța, 
importanţa de sine, beligeranța etc. Ca urmare, pentru a 
lărgi perspectiva de abordare a noţiunii de încredere în sine, 
în vederea unei înțelegeri cât mai profunde, vom începe 
acest demers într-un mod oarecum mai neobişnuit: vom 
arăta ce NU este de fapt încrederea în sine. 


TUPEUL # ÎNCREDEREA ÎN SINE 
in păcate, sunt numeroase situaţiile în care asistăm 
direct sau indirect la scene ale căror protagoniste 
sunt femei pline de îndrăzneală obraznică, imper- 
tinenţă, cutezanță, neruşinare, atitudini sinonime tupeului. 
Ele au impresia total greşită că au încredere în sine şi, ca o 
consecință „firească”, îşi permit să interacţioneze cu ceilalți 
în acest mod şi pe acest nivel. 

Dimpotrivă, o autentică încredere în sine este însoțită 
întotdeauna de bunul simţ care nu te lasă să treci unele 
limite. Ea aduce de asemenea o stare autentică de umilinţă. 
Numai oamenii puternici şi plini de încredere pot fi cu 

adevărat umili. Tupeul plin de orgoliu este în realitate un 
simptom al slăbiciunii interioare şi al lipsei încrederii. 


AROGANȚA = ÎNCREDEREA ÎN SINE 
titudinea mândră şi dispreţuitoare pe care o are o 
persoană care se crede superioară celorlalţi tră- 
ează mai degrabă diferite complexe de superio- 
ritate, nicidecum controlul şi puterea încrederii în sine, care 
vin din conştientizarea propriilor înzestrări. 


IMPORTANȚA DE SINE # ÎNCREDEREA ÎN SINE 
) mportanța de sine determină unele persoane să acţio- 
neze şi să se comporte într-un mod agresiv şi diz- 
Jl armonios, ca şi cum totul li s-ar cuveni. Ele se cred 
centrul universului, iar în mintea lor universul nu are 
altceva mai bun de făcut decât să le servească. 

Încrederea în sine îţi aduce convingerea că m i tot 
ceea ce este mai bun în viața ta, că eşti unică şi pă ită 
felul tău, însă aceste convingeri lăuntrice nu sunt niciodată 
murdărite de un orgoliu exacerbat, aşa cum se petrece în 
cazul importanţei de sine. 


BELIGERANȚA # ÎNCREDEREA ÎN SINE 
ici putem da exemplul aşa-numitelor „fete rele”, 
A care sunt mereu răzvrătite, „supărate”, agresive şi 
i dătoare. Ele cred că prin această stare de „luptă” 
(cu sistemul, cu familia, cu şcoala, cu bărbaţii etc.) dau 
dovadă de nonconformism, de spirit „revoluţionar” şi, 
„evident”, de încredere în sine. 

Dimpotrivă, adevărata încredere în sine îţi oferă abi- 
litatea de a trece uşor prin situaţiile neplăcute pe care ți le 
oferă viaţa, de a obţine într-un mod rapid lucrurile pe care 
le doreşti şi, nu în ultimul rând, de a avea interacțiuni 
armonioase cu ceilalţi, aceştia simțindu-se întotdeauna bine 
în preajma ta. 

Acum, după ce am înţeles ce NU este încrederea în sine, 
să ne focalizăm pe ceea ce este ea. 
age sa ace 
Există numeroase definiţii ale încrederii în sine. Toate 
acestea pot fi însă sintetizate într-un mod simplu într-o 
singură idee: 


Încrederea în sine reprezintă atitudinea care per- 
mite unei femei (în cazul nostru) să-și aprecieze 
într-un mod optimist și creator, dar totodată 
realist, talentele și înzestrările individuale. 


Încrederea în sine se corelează la rândul ei cu alte 
concepte cum ar fi: 


%% IMAGINEA DE SINE 

Imaginea de sine este definită de modul în care ne 
percepem propria noastră ființă în ansamblul caracteris- 
ticilor care o conturează: fizice, psihoemoționale, mentale 
şi spirituale. 

%% STIMA DE SINE 

Stima de sine reprezintă modul în care ne evaluăm pe 
noi înşine, precum şi conştientizarea propriei noastre valori. 
Include de asemenea gradul de confort pe care îl avem faţă 
de persoana noastră precum şi aprecierea a cât de mult 
merităm fericirea şi succesul în viața noastră. 


3 SENTIMENTUL DE APARTENENȚĂ 

Te poţi simţi acceptată şi respectată de către ceilalți sau 
dimpotrivă, respinsă şi marginalizată. 

38 COMPETENȚA 

Competența se referă în acest caz la încrederea în 
capacitatea noastră de a obține lucrurile dorite, de a rezolva 
probleme sau situaţii dificile şi de a lua decizii. 

Încrederea în sine fără competenţă nu are un funda- 
ment. Pentru a înțelege mai bine acest lucru vom folosi 
următorul exemplu: o adolescentă se urcă la volanul unei 
maşini şi doreşte să o conducă fără a fi luat în prealabil lecţii 
de condus, bazându-se doar pe ce a văzut la alţi şoferi. Chiar 
dacă ea poate să aibă o încredere uriaşă că va reuşi, în lipsa 
competenţei această încredere în sine nu este bazată pe ceva 
real, ba mai mult decât atât, îi poate pune viaţa în pericol. 

Pe de altă parte, competenţa ce este lipsită de incredere 
în sine poate genera inacţiune şi complacere în anumite 
situaţii neplăcute, din cauză că nu avem curajul şi încre- 
derea necesară pentru a acţiona în direcţia dorită. 

Aşadar, competenţa combinată cu încrederea în sine 
este metoda cea mai sigură pentru a atinge succesul! 

“netede 


Încrederea în sine este o stare complexă, ce poate fi 
asemănată cu o țesătură creată şi susținută de mai multe 
„fire”; aceste „fire” sunt caracteristicile menționate mai sus, 
la care se mai pot adăuga şi alte aspecte, cum ar fi: 

+ starea de forţă interioară — fie că vorbim de o putere 
vitală, erotică, afectivă, mentală sau spirituală, fie că vorbim 
de controlul asupra reacțiilor şi emoţiilor noastre, de rezis- 
tența la stres, de presiune sau efort, şamd; 

+ starea de umilinţă; 

+ curajul care îţi permite să-ţi depăşeşti fricile şi limi- 
tările, să-ți asumi riscuri, să acţionezi decisiv; 

+ starea de deschidere: către noi şi multiple oportuni- 
tăți, către universul care ne înconjoară sau față de ceilalți. 
Încrederea în sine este mereu corelată cu o INTERAC- 
ȚIUNE armonioasă cu tot ceea ce ne înconjoară, ea fiind un 
proces cu două direcţii simultane de manifestare: de la 
interior către exterior şi de la exterior către interior. 
Închiderea şi închistarea blochează fluxurile de energie 
armonioasă dintre noi şi ceea ce ne înconjoară şi invers, 

ducând la fragmentare şi la scindare lăuntrică. 

+ credinţa în Dumnezeu: ca o regulă generală, per- 
soanele care cred în existenţa lui Dumnezeu pot învăţa mult 
mai uşor decât cele atee să manifeste o profundă şi 
autentică încredere în sine, deoarece credinţa sau încre- 
derea în Dumnezeu poate genera cu uşurinţă în ființa 
noastră o stare de încredere în sine foarte puternică, adesea 
de nezdruncinat, prin intermediul căreia ne vom putea 
realiza cele mai importante şi mai măreţe țeluri la care 
aspirăm. 


Pe lângă aceste elemente de ordin general, în cazul unei 
femei intervin şi altele, mai particulare, care-i sunt în 
întregime specifice şi anume: starea de feminitate, 
receptivitatea şi sensibilitatea, magnetismul feminin, 
trezirea erotică etc. 


NIVELURILE ÎNCREDERII ÎN SINE 


Există patru niveluri de bază ale dezvoltării încrederii în 
sine. Ele au ca fundament gradul de conştientizare şi de 
asimilare a procesului încrederii în sine. 


* NIVELUL ] 

Persoanele care se află pe acest nivel sunt aproape total 
lipsite de încredere în sine; ba, mai mult decât atât, ele nici 
măcar nu consideră că poate exista o altă condiţie în afara 
celei în care ele trăiesc. 

Astfel, ele nu conştientizează cât de benefică şi de 
transformatoare ar putea fi pentru toate aspectele vieţii lor 
dezvoltarea încrederii în sine. 


* NIVELUL 2 

În această categorie se înscriu persoanele care îşi 
conştientizează timiditatea, diferitele temeri şi lipsa 
increderii în sine. Acesta este primul pas în vederea 

transformării. La acest nivel avem posibilitatea de a alege, 
de a face ceva pentru a da vieţii noastre cursul dorit de noi. 


* NIVELUL 3 

Persoanele aflate la acest nivel ştiu din punct de vedere 
teoretic aproape totul despre ce înseamnă şi despre ce 
presupune încrederea în sine, ele punând de asemenea, mai 
mult sau mai puţin, această cunoaştere în aplicare, însă 
într-un mod „gândit” (sau, altfel spus, oarecum rigid şi 
programat). Pasul următor este ca acest mod de a gândi şi 
de a acţiona să devină firesc, întocmai ca un obicei adânc 
înrădăcinat. 


x NIVELUL 4 

Aici nu mai este nevoie să te gândeşti cum să aplici tot 
ce ştii despre încrederea în sine pentru că totul curge... de la 
sine. Încrederea totală în sine a devenit acum un obicei 
minunat, un adevărat fel de a fi (o „a doua natură” a 
noastră) şi ea ne impregnează — chiar fără să mai trebuiască 
să fim mereu atente sau să ne gândim mereu la aceasta — 
toată viața noastră. 


EXTINDE-ȚI ÎN PERMANENȚĂ ZONA DE CONFORT 


Zona de confort reprezintă acel perimetru în care ne 
simțim stăpâne pe situaţie şi în care debordăm de încredere 
în sine. Aceasta poate fi mai limitată sau poate cuprinde 
vaste zone de manifestare. De exemplu, o doamnă doctor 
de succes se simte plină de încredere în sine cu pacienţii ei 
sau chiar şi în situaţiile uneori foarte dificile care îi pot 
apărea la locul de muncă, deoarece domeniul ei de activitate 
şi locul în care îl desfăşoară fac parte din zona ei de confort. 
Aceeaşi doamnă doctor însă poate să simtă că îi fuge 
pământul de sub picioare — spre exemplu, într-o emisiune 
televizată la care ea participă în calitate de invitat — 
deoarece această situaţie depăşeşte zona ei de confort. 

Este foarte important să avem constant în vedere: 

dezvoltarea, transformarea şi evoluția noastră. Aceasta 
presupune să ne dorim în permanenţă mai mult de la noi şi 
de la viaţă. 

Ca exerciţiu practic, ne putem nota pe o foaie de hârtie, 
în urma unei analize cât se poate de obiective, tot ceea ce 
include zona noastră de confort. Apoi, vom urmări să o 
extindem treptat. De exemplu, dacă zona ta de confort nu 
include intrarea în vorbă cu o persoană necunoscută, îți poţi 
depăşi această limitare „luând taurul de coarne”. În fond şi 
la urma urmei, ce ai de pierdut? Vei descoperi astfel 
satisfacția lăuntrică şi încrederea care vin cu fiecare pas 
înainte. 

Unele dintre voi vă întrebaţi probabil cum aţi putea la 
modul concret realiza aceasta. Iată care sunt paşii esenţiali 
în acest sens: 
precizarea clară a direcţiei în care dorim să ne lărgim zona 
de confort; 

E] căutarea mijloacelor necesare sau a procedeelor de trans- 
formare lăuntrică pe care trebuie să le folosim; 


acțiunea adecvată și perseverența; 
El obținerea rezultatelor dorite; 
PERMANENTIZAREA efectelor obținute. 


Revenind la exemplul anterior, să presupunem din nou 
că zona noastră de confort nu include interacțiunea cu 
persoane străine, din cauză că ne simţim intimidate şi 
complexate în prezenţa lor. În acest caz: 

E] Ne propunem să ne extindem zona de confort pentru a nu 
mai avea această problemă. 

EX Ne propunem ca în fiecare zi să comunicăm cu o persoană 
străină la magazin, în mijloacele de transport în comun, la 
serviciu, la petreceri elc. 

Ne angrenăm într-un mod perseverent, sistematic şi armo- 
nios și începem efectiv să interacționăm cu persoane străine 
novă. Dialogurile nu trebuie să fie de lungă durată, ele având 
doar rolul de a crea în noi deschiderea necesară precum și 
depășirea fricii care stă la baza problemei noastre. 

E] Apar primele rezultate, care apoi sunt din ce în ce mai 
ample și mai sigure (ne este din ce în ce mai ușor să inter- 
acționăm cu ceilalți, nu mai simțim tensiune în zona stomacului 
sau emoții necontrolate, ne încântă starea de libertate pe care 
o simțim etc.). 

Permanentizarea este faza în care procesul depășirii fricii şi 
a timidității este acum pe deplin realizat. Încrederea în sine și 
curajul care s-au trezit în ființa noastră ca o consecință a 
eforturilor noastre anterioare ne aparțin. Interacțiunea cu per- 
soanele străine nouă NU NE MAI SOLICITĂ VREUN EFORT 
(ceea ce desigur nu înlătură nevoia de a aplica în mod constant 
lărgirea zonei de confort și de a o îmbogăți mereu cu noi 
nvanțe și aspecte). Ceea ce este specific acestei etape finale 
este că dispare aproape complet senzația de efort, rămânând 
numai curiozitatea, dorința de a ști mai mult, de a ne per- 
fecționa, precum și sentimentul de joc. Calitățile trezite sunt 
acum ale noastre, fac parte din bagajul nostru de înzestrări, ne 
definesc într-o anumilă măsură și ne ajulă apoi să asimilăm 
alte domenii similare, într-o creștere care, ca să parafrazăm, 
are un început, dar este fără de sfârşit. 


Această extindere permanentă a zonei de confort este o 
direcţie foarte rodnică de acţiune şi de evoluţie şi merită să 
investim timp şi energie în ea. 

PRECIZĂM ÎNSĂ FOARTE CLAR CĂ NICIODATĂ NU 
VOM URMĂRI SĂ INCLUDEM ÎN EXTINDEREA ZONEI 
NOASTRE DE CONFORT SITUAŢII CU ADEVĂRAT PERI- 
CULOASE, CARE NE-AR PUTEA GENERA ACCIDENTE 

ŞI PROBLEME FOARTE GRAVE, CUM AR FI REALI- 
ZAREA DE CASCADORII NEBUNEŞTI ORI ACŢIUNI IN- 
CONȘTIENTE CARE NE-AR PUTEA COSTA FOARTE 
SCUMP SAU AR PUTEA AVEA CONSECINŢE DEZAS- 
TRUOASE! 


CE POATE DETERMINA ÎN GENERAL LIPSA 
INCREDERII IN SINE? 


Cauzele lipsei increderii în sine sunt foarte variate şi 
complexe. 

n copilărie, mediul familial îşi pune amprenta într-un 
mod hotărâtor asupra conturării şi dezvoltării personalităţii 
copilului. Deşi rolul lor este acela de a proteja, învăţa şi 
ajuta copilul să atingă şi să-şi manifeste plenar potenţialul 
cu care este înzestrat, în multe situaţii, din cauza unei lipse 
de educaţie în acest sens, părinţii îi inhibă personalitatea, 
transferă asupra lui propriile frici şi neputinţe şi încearcă 
să-l modeleze conform aşteptărilor lor. 

De câte ori nu am auzit expresii de genul: „Vino cu 
picioarele pe pământ!”, „Aşa ceva nu se poate”, „Fii 
realistă!”, „Ce-o să zică lumea?!”, „Lasă-mă pe mine, tu nu 
poţi!”, „N-ai nicio şansă!” etc., sau de câte ori ni s-a interzis 
să ne urmăm micile sau marile vise, din cauză că ele nu 
coincideau cu planurile pe care părinţii le aveau pentru noi? 
Cu siguranţă ei au fost animați de cele mai bune intenții şi 
nu făceau altceva decât să urmeze un tipar clasic al 
părinţilor nefamiliarizaţi cu noţiuni ce ţin de psihologia 
copilului, însă repercusiunile au fost de multe ori 
dezastruoase în ceea ce priveşte dezvoltarea încrederii în 
sine. 

Ultimele studii arată că părinţii prea exigenţi, prea 
protectori sau prea critici inhibă dezvoltarea încrederii în 
sine la copiii lor, aceştia simțindu-se apoi, la maturitate, 
inferiori şi incapabili. 

Pe de altă parte, copiii ai căror părinţi le oferă iubire, 
înțelegere şi sprijin necondiţionat, fiind mai toleranţi cu 
greşelile pe care aceştia le fac (spre exemplu, în loc să îi 
pedepsească, îi ajută să înveţe din situaţia respectivă), 
dezvoltă o stare de acceptare şi de iubire de sine, calităţi 
care sunt indispensabile pentru încrederea în sine. Chiar ca 
şi adult, dacă eşti pedepsită de fiecare dată când încerci să 
faci ceva şi eşuezi, după câteva situaţii de acest gen nu vei 
mai avea dorinţa nici măcar de a încerca să faci acel lucru. 

Este nevoie aşadar de foarte multă înțelepciune şi 
moderație în ceea ce priveşte educaţia unui copil. 

Şcoala îşi pune la rândul său cel puţin la fel de puternic 
amprenta asupra personalităţii copilului. Învăţătorii şi 
profesorii exercită autoritate şi presiune asupra elevilor şi le 
oferă modele comportamentale. 

În urmă cu câteva decenii, în SUA s-a realizat un studiu 
având ca scop identificarea rolului convingerilor ferme şi a 
aşteptărilor în performanţele unor elevi. A fost selectată o 
învăţătoare căreia i s-a spus că în acel an va avea o clasă 
formată din elevi de elită. În realitate însă aceştia au fost 
selectaţi aleator, fără o verificare prealabilă a competenţelor 
lor. La sfârşitul anului, învăţătoarea povestea cu încântare 
despre uşurinţa cu care a lucrat cu elevii, despre dorinţa lor 
imensă de a asimila cât mai multe informaţii, despre 
rezultatele remarcabile obținute de ei etc. În următorul an, 
aceleiaşi învățătoare i s-a spus că va avea o clasă formată 
din elevi foarte slabi la învățătură. Şi în acest caz însă elevii 
au fost selectaţi ca şi în cazul anterior. La sfârşitul anului 
şcolar, învăţătoarea îşi amintea cu tristețe dificultățile pe 
care le-a întâmpinat în predarea lecţiilor, lipsa de interes a 
elevilor, rezultatele lor deosebit de slabe etc. 

Rezultatele acestui studiu au fost tulburătoare. Ele au 
subliniat hiper-receptivitatea copiilor față de proiecţiile, 
aşteptările şi convingerile ferme ale celor care au o poziţie 
de autoritate asupra lor şi exercită o oarecare presiune. 

Pe de altă parte, copiii au tendinţa de a râde şi de a 
glumi pe seama celorlalți atunci când aceştia sunt diferiți 
de ceea ce ei percep ca fiind obişnuit. Aceasta inhibă consi- 
derabil încrederea în sine şi chiar dezvoltă unele complexe 
de inferioritate la copiii batjocoriţi. 

La acestea se mai adaugă sistemul rigid de educaţie din 
țara noastră, care în loc să stimuleze talentele şi aptitudinile 
copilului, urmează un program fix de materii. Astfel, un 
copil foarte bun la desen, în loc să fie remarcat din timp şi 
tot programul lui educaţional să aibă ca bază dezvoltarea 
acestei aptitudini cu totul speciale pe care o are, va urma 
programa clasică, cu riscul foarte ridicat de a-şi neglija tot 
mai mult talentul cu care a venit inzestrat. Dacă nu va fi bun 
la materiile „de bază” şi nu va lua note bune la ele, acest 
copil va fi complexat, lipsit de încredere în sine şi nefericit, 
pentru că nu este lăsat să se ocupe de ceea ce i-ar face mai 
mare plăcere. 

Din păcate, în România procentul copiilor stresaţi, 
nefericiți şi lipsiţi de încredere în sine din cauza sistemului 
educaţional este foarte mare şi în permanentă creştere. 

Societatea are contribuţia ei în ceea ce priveşte inhi- 
barea încrederii în sine. Orice este neobişnuit este „arătat 
cu degetul” sau în unele cazuri condamnat. Eşti obligată 
adesea într-un mod tacit să te conformezi unor standarde 
care de multe ori nu au nimic de-a face cu bunul simţ sau cu 
valorile autentice, ci mai degrabă cu o tendinţă de unifor- 
mizare şi de îngrădire în anumiţi parametri mai mult sau 
mai puţin limitativi. 

Pentru femei, prima experiență amoroasă poate fi 
devastatoare dacă este trăită împreună cu un bărbat 
nepotrivit. Ea te poate complexa și inhiba foarte mult, 
influențându-ţi în mod negativ toate relaţiile viitoare şi 
modul general de raportare la sexul opus. 

De asemenea, relaţiile cu bărbaţi care nu ne apreciază, 
care ne subestimează sau ne minimalizează şi care ne critică 


10 pași pentru a deveni o femeie plină de incredere în sine 25 


mereu (toate acestea, de regulă, provenind din dorinţa lor 
de a se simţi superiori şi de a-şi masca lipsa de putere 
lăuntrică!) ne vor distruge tot mai mult încrederea în sine, 
făcându-ne din ce în ce mai nefericite şi mai neîmplinite. 

Vestea bună este însă că totul se poate remedia şi 
îmbunătăţi! Indiferent de vârsta pe care o avem, indiferent 
de viaţa pe care am avut-o până în acest moment, avem 
posibilitatea ca, printr-un efort susținut, să ne reeducăm 
modul de a fi pentru a acționa în vederea dobândirii încre- 
derii în sine şi, implicit, pentru remodelarea întregii noastre 
vieți. 


ÎNCREDEREA ÎN SINE VINE DIN INTERIOR 
ȘI NU CERE NICIODATĂ CONFIRMĂRI 


Adevărata încredere în sine vine întotdeauna din 
interiorul nostru. Ea este o forță lăuntrică tăcută şi eficientă 
care impune respect şi prestanţă. Ea nu cere confirmări şi 
nici nu simte nevoia să se laude. Oamenii care se laudă 
mereu cu reuşitele lor nu fac cel mai adesea altceva decât 
să-şi mascheze diferitele sentimente de nesiguranţă care îi 
apasă. Atunci când cineva vorbeşte într-un mod laudativ 
despre aşa-zisa încredere în sine pe care el/ea ar avea-o, 
dovedeşte prin aceasta de fapt contrariul: o asemenea 
persoană încearcă în realitate, fără să-şi dea seama, să se 
convingă pe el/ea însăşi că ar avea această stare, spunân- 
du-le celorlalți. Prin urmare, abordarea specifică unei 
asemenea persoane este complet greşită. Încrederea în sine 
vine din interior: atunci când vom crede profund şi autentic 
în noi înşine, şi ceilalți vor crede automat în noi. 

EREA REALĂ ŞI AUTENTICĂ ÎN SINE NU CERE 
NICIODATĂ CONFIRMĂRI, DAR LE OBȚINE ÎNTOTDEAUNA. 

Atunci însă când încrederea noastră în sine se află în 
plin proces de trezire şi amplificare, manifestările ei vor 
decurge atât de la interior spre exterior cât şi invers. Pe de 

o parte, atunci când dobândim o oarecare stare interioară 
de încredere în noi, ea se va simţi şi se va manifesta în tot 
ceea ce facem, dându-ne eficienţă şi putere de impact, iar 
pe de altă parte, toate succesele, realizările şi feedback-urile 
pe care le primim în urma acţiunilor noastre inspirate sunt 
tot atâtea confirmări că suntem pe drumul cel bun, ele 
amplificându-ne şi mai mult încrederea în sine. 


ÎNCREDEREA ÎN SINE TREBUIE PRIVITĂ 
CA UN PROCES GRADAT 


Încrederea în sine nu se poate cumpăra, învăţa, ori 
asimila peste noapte. Ea este determinată de un complex de 
factori şi influenţează până în cele mai mici detalii viața 
noastră. 

Nu a fost descoperită până în prezent nici o legătură 
între încrederea în sine şi ADN-ul nostru şi nimeni nu s-a 
născut cu o încredere în sine desăvârşită. Dobândirea 
încrederii în sine este deci un proces cumulativ şi gradat. În 
copilărie, acest proces se desfăşoară fără ca noi să-i acordăm 
importanţă sau să putem interveni într-un fel. Maturitatea 
însă ne oferă un cu totul al context, în care suntem libere să 
fim şi să devenim tot ceea ce ne dorim. 

Procesul trezirii şi/sau al dezvoltării încrederii poate fi 
dificil deoarece, aşa cum vom vedea, el implică să ne mobi- 
lizăm întreaga ființă pentru a reuşi. Cu răbdare şi perse- 
verență ne vom trezi şi ne vom amplifica tot mai mult 
această stare, până vom atinge culmile ei, şi atunci vom 
putea observa pe deplin diferenţa. 


LIPSA ÎNCREDERII ÎN SINE 


O femeie lipsită de încredere în sine va avea 
întotdeauna tendinţa de: 

$ a cere aprobări sau confirmări de la ceilalți pentru 
aproape tot ce intenționează să facă; 

Această atitudine inconştientă îşi poate avea rădăcinile 
in copilărie când, de frica de a nu fi pedepsită sau certată, ea 
avea nevoie întotdeauna de acordul sau de susţinerea părin- 
tilor pentru a face ceva. Aceasta ne-a inhibat fără îndoială 
spontaneitatea în acţiune. Nu ai cum să greşeşti atunci când 
nu faci nimic, sau nu ai cum să faci ceva greşit (din pers- 
pectiva părinţilor) din moment ce ai în permanenţă apro- 
barea lor. Ca urmare elimini toate posibilele motive pentru 
a fi pedepsită. 

De-a lungul timpului părinţii pot fi înlocuiţi cu o altă 
autoritate, însă acest tipar subconştient de a acţiona ne 
poate umbri toată viaţa. 

= Soluţia în acest caz este să ne asumăm pline de curaj 
şi responsabilitate vieţile — şi, la modul concret, toate 
acţiunile noastre. Chiar dacă uneori nu vom reuși sau vom 
cădea la anumite probe ale vieţii, trebuie să avem încredere 
că ne vom putea şi ridica, iar dacă vom greşi, vom învăţa şi 
vom remedia. 

È a cere prea mul! de la ea însăși; 

Această atitudine poate degenera într-un fel de maso- 
chism. Acest tip de femeie îşi creează pretenţii exagerate de 
la ea însăşi, nu se ridică la înălțimea lor, iar apoi se bla- 
mează pentru aceasta. Ea va trăi astfel într-o permanentă 
stare de nemulțumire interioară care îi va înăbuşi aproape 
complet încrederea în sine. 

=æ Soluţia în această situaţie este să învăţăm să ne 
acceptăm şi să ne iubim exact aşa cum suntem în acest 
moment, cu toate limitările şi defectele noastre, cu toate 
calităţile şi cu toată frumuseţea care există în fiecare din noi 
şi să nu ne autopedepsim pentru că nu suntem (deocam- 
dată) aşa cum ne dorim. Dacă dăm dovadă de răbdare şi 
perseverenţă vom atinge cu siguranță idealul pe care ni-l 

dorim, chiar şi atunci când aceasta ne pare a fi imposibil. 

È a fi negativistă și pesimistă; 

O asemenea femeie va avea mereu tendința de a mini- 
maliza partea pozitivă şi de a maximiza partea negativă a 
vieţii ei. Cu alte cuvinte, ea va vedea mereu „partea goală a 
paharului”. Nu va recunoaşte niciodată că este pesimistă, ci 
va spune că este „realistă”, dar „realismu!” în cazul ei va fi 
mereu umbrit de atribute ale răului, ale dificultății ete. Dacă 
rezultatul unui examen, de exemplu, va fi rău pentru ea, va 
spune că „se aştepta” la aşa ceva şi că ea este de vină că nu 
a învăţat destul; dacă va fi bun, va spune că „au fost uşoare 
subiectele”, sau că „i-a picat ce a ştiut mai bine” etc.; intr-un 
cuvânt, orice altceva mai puţin gânduri sau cuvinte de 
apreciere la adresa ei. 

È a avea o părere foarte proastă despre ea; 

O asemenea femeie îşi vede defectele, slăbiciunile şi 
neputinţele „cu lupa” (sau altfel spus, mult amplificate) şi 
devine astfel victima lor. Ea este aproape incapabilă să 
perceapă frumosul din ea. 

= Pentru a evita această capcană a negativismului, 
trebuie să conştientizăm cât mai bine că nimeni nu este 
perfect, să punem accentul pe plusurile noastre pentru a 
avea o imagine de sine pozitivă şi să transformăm cu 
răbdare (şi pe un fundal de apreciere de sine) defectele în 
calități. 

È a evita orice fel de riscuri de frica eșecului. 

Există o vorbă în popor care spune; „Cine nu riscă, nu 
câştigă!”. Cu o asemenea frică în spate poți lăsa să treacă pe 
lângă tine oportunități importante, care ţi-ar putea trans- 
forma radical viața. 

Este foarte important SĂ ÎNDRĂZNEŞTI pentru că, 
aşa cum spune un vechi proverb latin: „Pe cei îndrăzneţi, 
Providența îi ajută întotdeauna”. 


10 pași pentru a deveni o femeie plină de încredere în sine 


TIMIDITATEA NU ESTE UN FEL DE A FI, 
CI UN MOD DE A ACȚIONA 


Genunchi moi, ritm cardiac accelerat, înroşirea obra- 
jilor, tensiune resimţită la nivelul stomacului, acestea sunt 
doar câteva dintre simptomele timidităţii. Ele sunt urmate, 
imediat după ce situaţia care ne intimida a trecut, de un 
regret profund al faptului că nu am fost capabile nici de acea 
dată să ne ridicăm la înălţime. 

Timiditatea poate avea la bază: 


2% complexele de inferioritate de orice natură; 


2% ruşinea pe care o simţim faţă de aspectul nostru fizic în 
general sau față de anumite părți ale corpului în particular; 
2% frica de a fi respinse; 


2% frica de a fi agresate fizic sau subtil, 


Iată câteva sugestii pentru a-ţi depăşi timiditatea; 


În cazul situaţiilor predictibile sau despre care ştim că 
urmează să se petreacă (de exemplu, ştim că vom ţine un 
discurs şi anticipăm că vom fi foarte timide şi speriate în 
acea situaţie), ne pot ajuta REPETIŢIILE. 

Ne îmbrăcăm aşa cum o vom face pentru discursul 
respectiv, ne aşezăm la o masă, improvizăm un microfon şi 
ținem acel discurs (sau măcar o parte din el) ca şi cum am 
fi în faţa unei mulţimi de oameni care ne soarbe fiecare 
cuvințel. 

Ne putem chiar înregistra audio sau video pentru a fi 
astfel conştiente de prezența unui „martor”, chiar dacă el 
este doar un obiect neînsuflețit, Pe de altă parte, auzindu-ne 
şi văzându-ne ținând acel discurs putem ulterior îmbunătăţi 
foarte mult, dacă este cazul, elementele ce țin de tonalitate, 
de gestică, de mimică etc. 

Pe parcursul acestor repetiţii trebuie să fim cât mai 
atente la stările specifice timidităţii care apar în noi şi să 
învăţăm să ni le controlăm. 

Repetiţiile ne pot ajuta imens să ne obişnuim în primul 
rând mental cu ceea ce va urma, iar atunci când eveni- 
mentul chiar se va petrece în realitate, ne vom simţi ca prin 
farmec foarte confortabil şi în largul nostru. Această stare 
ne va aduce cu sine, în mod evident, succesul deplin în 


situaţia respectivă. 


Pentru situaţiile neaşteptate, spontane, ne putem crea 
din timp o anumită „atitudine-ancoră”. Ce este aceasta şi 
cum o putem realiza? De fiecare dată când trăim o stare 
exemplară de încredere în sine o vom asocia cu o așa- 
numita „ancoră”. Aceasta poate fi o anumită postură 
corporală, un gest al mâinilor sau al degetelor etc. Un 
exemplu foarte simplu în acest sens îl putem întâlni în 
filmul „Gladiatorul, unde de fiecare dată când personajul 
principal avea de susţinut o luptă, el îşi amplifica senti- 
mentul reuşitei şi siguranţa victoriei prin gestul simplu de 
a pune mâna dreaptă la sol şi de a lua astfel contact cu 
pământul. La fel, putem să ne cultivăm obişnuinţa de a 
strânge pumnul drept, ori de a zâmbi pline de încredere etc., 
de fiecare dată când simţim o profundă stare de încredere în 
noi înşine. Altfel spus, este vorba despre un gest pe care noi 
l-am „încărcat” în prealabil prin suficient de multe repetiţii, 
astfel încât în momentul în care îl realizăm, el ne va evoca 
instantaneu, atunci când ne confruntăm cu o situaţie 
delicată, o stare de încredere în sine, curaj, calm, siguranță 
sau alte stări similare. 

Cu cât vom exersa mai mult această atitudine în mo- 
mentele în care trăim stări ample de încredere în sine, cu 
atât ne vom aminti mai uşor de ea şi o vom aplica eficient 
chiar şi în cele mai neaşteptate şi mai stresante conjuncturi. 


| 

ASUMĂ-ŢI RESPONSABILITATEA PENTRU VIAŢA TA 


La acest nivel suntem deja familiarizate cu ceea ce 
inseamnă şi ce presupune încrederea în sine. Am descoperit 
motivațiile care ne-au adus până în acest punct şi care ne 
vor susține şi în continuare. De acum însă va începe 
adevăratul proces al transformării noastre. 

Ideea de bază este că, indiferent de locul unde te pozi- 
ționezi în acest moment pe scara încrederii în sine, cu per- 
severenţă, răbdare şi optimism vei reuşi să ajungi în vârf. 

Înainte însă de a trece la următorul pas, va trebui să faci 
ceva foarte important în vederea dobândirii încrederii şi 
anume: SĂ ÎŢI ASUMI ÎN TOTALITATE RESPONSA- 
BILITATEA PENTRU VIAŢA TA! 

Aceasta presupune să încetezi să mai dai vina (dacă o 
făceai până acum) pe soț/iubit, părinţi, copii, guvern, 
probleme financiare etc., atât pentru nivelul de incredere în 
tine pe care îl ai acum cât şi pentru cum este viața ta în 
general. 

Atunci când blamăm diverse persoane sau conjuncturi 
exterioare pentru insuccesele noastre, subconştient ne 
simţim lipsite de puterea de a influenţa evenimentele în 
direcția dorită. Devenim astfel fără să ştim nişte marionete 
a căror viaţă este manevrată mereu de alți oameni sau de 
alte lucruri. Asumându-ne însă responsabilitatea completă 
pentru tot ce se petrece în viaţa noastră, vom deveni crea- 
toarele propriilor noastre vieţi, nu doar nişte victime pasive 
ale unui destin implacabil. 

O persoană care mereu caută scuze pentru eşecul ei, 
dând vina pe alţii pentru aceasta, nu face altceva decât să 
prelungească acest eşec la nesfârşit. Dacă, dimpotrivă, şi-ar 
asuma responsabilitatea pentru această situație neplăcută, 
ea ar avea posibilitatea să elaboreze o nouă strategie şi să 

muncească pentru a o pune în practică în vederea dobân- 
dirii succesului dorit. Dacă mereu şi mereu „alții” sau 

diferite „conjuncturi nefavorabile” sunt, în viziunea ei, de 
vină pentru problemele pe care le are, atunci nu are altceva 
de făcut decât să aştepte pasivă ca acestea să se schimbe, 
ceea ce face respectiva persoană total lipsită de putere în 
ceea ce o priveşte pe ea şi propria ei viață. 

Mentalitatea de victimă este foarte subtilă şi poate lua 
diverse forme. Deoarece marea majoritate a oamenilor nid 
măcar nu cunosc ce presupune, la modul cel mai profund, a 
fi responsabil, ei limitând de obicei această stare la faptul de 
a fi independent din punct de vedere financiar, la a avea grijă 
de cei dragi sau la a avea un serviciu, sfârşesc prin a fi ferm 
convinşi că nu fac parte din această categorie (a victimelor), 


De | De exemplu: | MARA este o femeie de afaceri de 
succes. Are tot ceea ce își poate dori 
din punct de vedere material. Se 
confruntă însă cu o stare cronicizată 
de stres. Atunci când i s-a sugerat să 
facă ceva în această privință înainte să 
fie prea târziu, ea a replicat că totul ar 
fi minunat dacă nu ar fi această criză 
economică mondială, dacă soțul ei ar 
fi mai înțelegător cu ea, dacă copiii ei 
ar învăța mai bine la școală etc. Vi se 
pare că Mara îşi asumă la modul 
profund responsabilitatea pentru expe- 
riența de viață cu care se confruntă? 
În loc să facă ceva pentru a elimina 
reacţiile de stres tot mai acute pe care 
le are, ea așteaptă ca toți ceilalți din 
jurul ei să se adapteze la nevoile și 
dorințele ei, ceea ce evident este 
imposibil. 


10 pași pentru a deveni o femeie plină de incredere în sine 33 


Dacă ai mereu tendinţa de a te plânge de foştii sau de 
actualii bărbaţi din viaţa ta, dacă ai un serviciu care îţi 
displace, dacă te complaci într-o relaţie care te face neferi- 
cită, dacă eşti nemulțumită de modul în care decurg lu- 
crurile în viaţa ta, dacă te plângi de felul în care arăţi etc., 
pregăteşte-te să accepţi faptul că şi tu joci rolul de victimă 
într-o măsură mai mică sau mai mare. Ştiu că ceea ce am 
spus mai sus poate genera în tine o stare de revoltă. Mi-ai 
putea da o mulțime de exemple de factori aşa-zis obiectivi 
care generează în tine nemulțumiri, supărări, stres etc., şi cu 
siguranţă ei sunt cât se poate de reali. 

Însă, la modul conştient sau inconştient, din diferite 
motive tu alegi să rămâi în aceste situaţii de viaţă prin faptul 
că nu acţionezi pentru îmbunătăţirea sau transformarea lor, 
sau prin faptul că le laşi să te afecteze şi că reacționezi în 
mod greşit la ele. 

Ştiu că este dureros şi dificil să accepți că tu eşti cauza 
nefericirilor şi neimplinirilor tale. Priveşte însă partea 
minunată a acestui aspect: dacă tu îţi creezi starea de 
suferință prin reacţiile la situaţiile de viață cu care te 
confrunţi sau prin complacerea în ele, la fel de bine poți să 
iți creezi şi viața pe care ţi-o doreşti! 


AȘADAR, DEPINDE DOAR DE TINE CUM ALEGI SĂ REACŢIONEZI 
LA CEEA CE ŢI SE PETRECE ŞI SĂ ACŢIONEZI ÎN CONSECINŢĂ. 


Un străvechi dicton latin spunea: „Omul superior este 
omul lui mea culpa [eu sunt de vină] în timp ce ignorantul 
este omul lui tua culpa [tu eşti (ceilalţi sunt) de vină]." 
Aceasta nu înseamnă câtuşi de puţin să nu iei atitudine 
atunci când cineva greşeşte față de tine sau să te laşi călcată 
în picioare. Poţi însă să nu laşi ca mizeriile altora să îți mai 
tulbure sau să îți mai afecteze de acum înainte starea de 
bine şi de fericire. 

În concluzie, să îți asumi responsabilitatea pentru viața 
ta presupune; 

% Să nu mai dai niciodată vina pe altcineva pentru ceea ce 
ţi se petrece pentru că, aşa cum vom vedea în capitolele ur- 
mătoare, tu însăţi atragi acele situaţii în viaţa ta printr-un 
fel de rezonanţă şi, pe lângă aceasta, tu eşti singura respon- 
sabilă pentru reacţiile tale față de ceea ce ți se petrece; 


La un moment dat, o prietenă, LORE- 
DANA, îmi spunea: „Este în totalitate vina 
fostului meu iubit că relația noastră a fost 
un eșec și că eu am suferit cumplit ani de 
zile alături de el. Nu m-a iubit și nu i-a 
păsa! de mine, iar acum, culmea, tot el nu 
vrea să îmi mai vorbească și mă acuză de 
diverse lucruri”. Cine te-a obligat însă - 
i-am spus eu atunci — să rămâi toți acești 
ani alături de el, dacă spui că nu te-a iubit 
şi te făcea să suferi? Te-a ținut cineva cu 
forța? Acceptă că a fost în totalitate 
alegerea ta, bazată pe multiple motive. De 
ce te mai agăți de el dacă, din ce spui tu, 
nu fi-a adus decât durere și suferință? 
Crezi că tu ai fost ireproşabilă în ceea ce 
îl privește? În loc să te complaci în starea 
de victimă și de neputinţă, care te va face 
să-ți prelungești la infinit această expe- 
riență dureroasă, mai bine |i-ai asuma 
responsabilitatea pentru viața ta, înțele- 
gând faptul că alegerea ta (conștientizată 
sau nu) a permis experimentarea tuturor 
situațiilor și stărilor cu care le-ai confruntat 
în relația cu el. 

Pe de altă parte, este foarte important 
să acceptăm (oricât de dureros ar fi 
aceasta) că într-o relație nu există nicio- 
dată un singur vinovat! 

O altă prietenă, MARIA, îmi spunea: 
„Cum este posibil ca atunci când băiatul 
meu face o boacănă să nu mă enervez; 
sau atunci când văd atâta suferință și lipsă 
de bun simț la cineva să nu mă întristez sau 
să nu mă revolt?” 

Să rămâi într-o stare de detaşare (a nu 
se confunda însă detașarea cu indiferența 
sau nepăsarea!) atunci când în jurul tău se 
petrec lucruri enervante, supărătoare sau 
perturbatoare este o dovadă de înțelep- 
ciune, control și putere lăuntrică. Exemplele 
celor care reușesc să facă aceasta sunt 
relativ puține, însă nu trebuie să ne 
descurajăm. Dacă ei au reușit, atunci cu 
siguranță, dacă ne dorim cu adevărat, vom 
reuși și noi, Primul pas și cel mai important 
este să conștientizăm importanța majoră a 
acestei atitudini pentru fericirea noastră 
profundă și durabilă, care în acest caz nu 
va mai depinde de efemeritalea meon- 
drelor vieții. 


*%% Să ai puterea de a conştientiza în ce context şi în ce mod 


nu îţi asumi responsabilitatea şi să te angrenezi imediat 
pentru a remedia aceasta; 


Câte ore nu ne petrecem în compania prietenelor 
noastre, plângându-ne de ceea ce face sau nu face iubitul 
nostru sau soţul nostru, etichetând şi generalizând apoi 
toate acestea la adresa tuturor bărbaţilor? 

Avem mereu pretenţia ca bărbatul nostru să ne facă 
fericite, să ne împlinească toate nevoile, să ne fie mereu 
alături, să simtă ceea ce ne trebuie fără să fie nevoie să-i 
spunem nimic etc. În cele mai multe cazuri însă, aceasta se 
petrece fie parțial, fie nu se petrece deloc. 

Să nu cădem iarăşi în capcana 
mentalităţii de victimă şi să afirmăm 
mecanic şi stereotip, la fel ca femeile 
care nu ştiu să-şi asume responsa- 
bilitatea pentru viaţa lor, propoziţia atât 
de bine cunoscută: „Ce să fac, aşa sunt 
bărbaţii!” 

Atunci când am vorbit prima dată cu iubitul meu despre 
aceste lucruri, am avut o revelaţie. Dacă nu ştiai, află că 
există şi propoziţia „opusă”: „Ce să fac, aşa sunt femeile!” 

Chiar dacă bărbaţii au tendinţa de a se ascunde şi de a 
nu vorbi despre lucrurile care îi neîmplinesc şi îi deranjează, 
retrăgându-se în „peştera” lor, totuşi acestea îi supără şi îi 
frustrează în egală măsură ca şi pe noi femeile. Faptul că nu 
le spun sau nu ştiu cum să o facă, nu îi transformă automat 
în nişte „insensibili”. Aşa că nu te autoiluziona să crezi că 
tu eşti absolut perfectă, iar el este un „monstru”. Înainte de 
a te supăra sau a începe cu reproşurile, urmăreşte să simţi 
ce este şi în inima lui (aceasta deoarece noi femeile suntem 
înzestrate nativ cu mult mai multă empatie şi sensibilitate 
decât bărbaţii) şi descoperă ce anume îl determină să 
acţioneze într-un fel sau altul. Creează acel climat de 
prietenie sinceră şi siguranţă şi încurajează-l să-şi deschidă 
şi el sufletul şi să comunice plenar cu tine. Nu îl judeca şi 
nu îl întrerupe atunci când îţi comunică problemele lui, 
pentru că aceasta îl va închide imediat faţă de tine. Căută 
să înţelegi şi punctul lui de vedere la modul cel mai profund 
cu putinţă şi de-abia apoi vezi ce este de făcut. Comunicarea 
profundă este arma cea mai puternică pentru depăşirea 
problemelor de cuplu, însă ea este o artă ce necesită iubire, 
înțelepciune şi absenţa egoismului. 

În realitate, o singură persoană te poate face cu ade- 
vărat şi pentru totdeauna fericită şi aceasta eşti... tu însăţi! 
Când vei conştientiza aceasta, vei putea trăi o relaţie cu 
adevărat împlinitoare. Atunci când ceva creează o stare de 

nemulțumire în noi legată de relaţia cu iubitul nostru şi 
avem spontan tendinţa să îl facem pe el responsabil pentru 
aceasta, ar trebui să ne întrebăm mai întâi ce anume simţim 
că ne lipseşte şi, în consecinţă, avem pretenţia ca el să 
umple acel gol sau necesitate? De regulă, atunci când ai 
tendinţa mereu să cauţi în exterior împlinire şi fericire, sau 
să ceri altcuiva să-ți împlinească nevoile lăuntrice, oricât de 
mult ai primi, îţi va părea insuficient. 

Atenţie însă! Aceasta nu înseamnă 
absolut deloc să accepţi o situaţie în care 
iubitul sau soțul tău nu are grijă de tine, nu 
te iubeşte, nu te susține sau nu te respectă! 

Când reuşeşti, prin analiză şi res- 
ponsabilizare, să descoperi ceea ce ţi-a lip- 
sit în acel moment şi îți rezolvi lăuntric 
problema, automat vor dispărea şi ne- 
mulţumirile iniţiale legate de iubitul tău. 
Dacă totuşi simţi că relaţia este neimplinitoare şi că ţi-ai 
dori mai mult, tot o dovadă a asumării responsabilităţii este 
şi faptul de a lua decizia de a te despărţi de el. 

Înalete de a face acest pas decisiv, îţi recomand însă să 
îți răspunzi sincer la următoarea întrebare: „Cine este vino- 
vat pentru această situaţie: el, incompatibilităţile dintre voi 
care nu pot fi depășite, sau tu însăţi, deoarece nu îţi asumi 
responsabilitatea pentru nemulțumirile şi lipsurile tale inte- 
rioare, pe care le proiectezi (conştient sau nu) şi asupra lui?” 

Un indiciu care ne confirmă că suntem responsabile 
este absența resentimentelor şi a mâniei față de fostul iubit. 
În această situaţie, simțim doar că ceea ce a existat între noi 
s-a încheiat sau că nu mai este deloc benefic pentru noi să 
continue, aceasta însă pe un fundal de pace lăuntrică şi de 
iubire, 

Pe de altă parte, prezenţa resentimentelor, a înverşu- 
nării, tendința de a-l vorbi mereu de rău, de a-i pune în 
cârcă toată suferința noastră etc., ne arată că de fapt nu ne 

asumăm responsabilitatea pentru acea experiență de viață 
şi încă ne mai simțim legate, agățându-ne într-un fel sau 
altul de fostul nostru iubit. 

Mânia, dorinţele de răzbunare, supărarea, gelozia, in- 
vidia, autocompătimirea, neputinţa, neajutorarea sunt 
simptome ale neasumării responsabilităţii faţă de situaţiile 
de viaţă care trezesc în noi aceste reacţii. 


3% Să îţi cunoşti cu precizie dorinţele şi idealurile şi să ştii 
cum să acţionezi pentru a ți le îndeplini. 


Majoritatea oamenilor aşteaptă cu pasivitate ca viața să 
le aducă în cale ocazii, oportunităţi, prieteni, iubiţi ideali, 
casa pe care şi-o doresc, un serviciu etc, 

În această privinţă există un străvechi dicton românesc 
care spune: „Dumnezeu îţi dă, dar nu-ți bagă şi în traistă.” 
Nu este suficient aşadar să îţi doreşti sau să te rogi lui 
Dumnezeu pentru ceea ce vrei. Trebuie la rândul tău să 
acționezi, să creezi sau cel puţin să vii în întâmpinarea 
oportunităţilor care îţi vor deschide calea spre ceea ce îţi 
doreşti. 


x Se spune că un om sărac se ruga în fiecare zi 
lui Dumnezeu 
Doamne Dumnezeule, te implor ajută-mă să câștig 
la loto premiul cel mare. Sunt atât de sărac încât de multe 
ori nici nu am ce mânca.” 

Zilele s-au transformat în ani, iar omul nostru era din ce în ce 
mai supărat, crezând că Dumnezeu nu-i ascultă ruga. Ajuns la 
bătrânele, pe patul de moarte, la fel de sărac, pesimist și amărât, 
bărbatul, cu ultimele puteri, îi adresează aceeași rugăciune Tatălui 
Ceresc: „Doamne, uite în ce condiții mizerabile trăiesc. Ajută-mă, 
te implor, măcar acum să câștig și eu la loto premiul cel mare!” 

Chiar inainte de a părăsi această lume, bătrânul 
aude un glas din invizibil care îi spune: 


„Pentru numele lui Dumnezeu, te implor, participă 
şi lu măcar o dată la loto!” 

lată în continuare un exerciţiu foarte simplu şi 
extraordinar de eficient, care este derivat din acel aforism 
celebru menţionat şi mai sus, care spune că „omul superior 
este omul lui mea culpa, în timp ce omul ignorant este omul 
lui tua culpa”. 

Practic, acest exercițiu constă în a urmări întotdeauna, 
în momentele în care ne confruntăm cu o situaţie neplăcută, 
să căutăm cauzele DIN NOI ÎNŞINE care au generat acea 
situaţie (aceste cauze pot fi de exemplu o frică, un ata- 
şament, o lacună de cunoaştere etc.). Aceasta nu înseamnă 
că trebuie să negăm cauzele exterioare, așa-zis obiective 
(nesimţirea, răutatea, violenţa celuilalt etc.), ci trebuie doar 
să ne acordăm un răgaz de câteva minute în care să căutăm 
şi unele cauze interioare, unele stări sau atitudini pe care le 
avem şi care au generat și ele, măcar într-o anumită măsură, 
respectiva situație „exterioară”. Spunem între ghilimele 
„exterioară” deoarece în realitate totul (tot ce percepem şi 
cunoaştem, toate situaţiile cu care ne confruntăm etc.) se 
petrec de fapt în interiorul nostru, datorită amprentei 
subiective pe care le-o dăm prin reacţiile noastre. Această 
afirmaţie este conformă cu învăţăturile tuturor marilor 
tradiţii spirituale, precum şi cu cele mai recente descoperiri 
ale ştiinţei moderne. 

Vom urmări aşadar să descoperim — în funcţie, evident, 
de experiența pe care am acumulat-o până acum şi de gra- 
dul în care ne cunoaştem pe noi înşine — care sunt aceste 
cauze interioare ce ne-au făcut să ajungem în această situ- 
aţie. Vom remarca de altfel că aceasta nu este un lucru foar- 
te dificil, chiar şi atunci când îl vom face pentru prima oară. 

Absolut toate situaţiile pe care le trăim sau cu care ne 
confruntăm apar în viața noastră cu un anumit scop: ele vor 
să ne ajute să învăţăm ceva, să conştientizăm ceva, sau să 
transformăm ceva în noi înşine. Fiecare lucru care ni se 
petrece poartă, în interiorul lui, UN MESAJ misterios. 
Trebuie doar să învăţăm să „dezvelim” acest mesaj din toate 

aparențele şi circumstanţele exterioare şi să învăţăm să-l 
„decriptăm” şi să-l asimilăm cât mai repede cu putinţă. 

Aşadar, după ce vom reuşi să „decriptăm” cât mai clar 
mesajul pe care situația respectivă din viaţa noastră ni-l 
aduce, vom urmări cu tenacitate şi umilinţă, utilizând toate 
mijloacele pe care le cunoaştem și de care dispunem în acest 
moment, să corectăm în noi înşine respectiva carenţă ce a 
fost scoasă la iveală în acel context. Vom înțelege astfel că şi 
în această direcţie este vorba practic tot de extinderea zonei 
noastre de confort (cu paşii pe care i-am precizat deja), însă 
de această dată vom lucra cu noi înşine, asupra noastră 
înşine, într-o arie foarte intimă a ființei noastre. De aceea 
vom avea întotdeauna nevoie de onestitate şi de curaj în 
acest demers profund transformator, 

Aceasta este o cheie practică extraordinar de impor- 
tantă, care ne va accelera foarte mult evoluţia, transfor- 
mându-ne în adevăraţi alchimişti pentru care întreaga viață 
devine un laborator magic al cunoaşterii şi al desăvârşirii 
de sine. 


TIPOLOGIILE NEÎNCREDERII ÎN SINE 


Fără a avea deloc pretenţia unei descrieri exhaustive, 
putem vorbi despre cinci tipologii principale ale neincre- 
derii în sine, Ele se structurează de regulă în copilărie, ca 
urmare a impactului pe care îl are asupra noastră mediul 
familial şi social. O persoană poate manifesta de-a lungul 
vieţii una sau chiar mai multe dintre aceste tipologii. 
Identificarea lor în viața noastră ne poate ajuta să ne 
cunoaştem mai bine şi să acționăm cât mai eficient în 
trezirea și amplificarea unei încrederi depline în noi înşine. 

Soluţiile date în acest subcapitol sunt de ordin general. 
Capitolele următoare sunt însă presărate din abundență cu 
tehnici, soluţii şi sfaturi, care aplicate ne pot ajuta să 

depăşim carenţele oricărei tipologii. Esenţial este însă să le 
alegem pe cele care se potrivesc cel mai bine pe structura 
noastră. 


TIPOLOGIA DOMINATOAREI 


emeia care face parte din această 

tipologie simte nevoia să controleze 

până în cele mai mici detalii atât 
viața ei cât şi a celor apropiaţi. Ea nu are 
încredere că ceilalți pot face un lucru la fel 
de bine ca ea. Din această cauză, preferă să 
facă totul de una singură, în ciuda efor- 
turilor mari pe care trebuie să le depună, 
sau a dificultăţilor majore cu care se poate 
confrunta uneori. 

Nu este dispusă să ceară ajutor şi are probleme mari în 
a accepta o altă autoritate (în momentul în care se inter- 
sectează cu o altă persoană a cărei personalitate este de 
asemenea foarte puternică, poate apărea chiar o stare 
conflictuală, generată de dorinţa fiecăreia dintre ele de a 
impune realizarea Jucrurilor în felul ei specific). 

Ştie cum să coordoneze un grup de oameni pentru a 
obține rezultate foarte bune într-un timp record, însă uită că 
nu toţi ceilalți sunt ca ea şi de aceea pentru unii dintre ei 
acest mod de a acționa poate fi foarte solicitant, obositor, 
stresant sau nemotivant. Suplimentar, poate fi foarte critică 
şi de multe ori neînțelegătoare. Neputinţa, lenea sau inca- 
pacitatea celorlalți de a face unele lucruri sau de a le realiza 
exact în felul în care le vrea ea o irită şi îi trezesc mânia sau 
revolta, care de cele mai multe ori sunt exteriorizate într-un 
mod foarte intens sau încins. 

Are dificultăți foarte mari în a se abandona — atât vieţii 
în general cât şi bărbatului pe care îl iubeşte — şi fuge de 
intimitate. Trebuie să simtă bărbatul mult mai capabil şi 

mai puternic decât ea pentru a i se putea dărui cu totul. 

Simte nevoia să ştie absolut toate detaliile pentru a 
controla orice situaţie. 

La prima vedere, asemenea femei pot să pară pline de 
încredere, stăpâne pe sine şi controlate, însă în realitate nu 
este deloc aşa, ele simțindu-se de foarte multe ori nesigure, 
mai ales atunci când viaţa capătă alura unei ecuaţii cu prea 
multe necunoscute şi deci incontrolabilă. Îşi ascund însă 
slăbiciunile sub masca puterii sau a atotcunoaşterii, a 
succesului, a suficienţei de sine şi a superiorității. 

Te întrebi probabil acum (dacă ai descoperit, din 
această descriere, că eşti o femeie dominatoare) ce se poate 
face în această situaţie aparent greu de depăşit. Soluţia în 
acest caz este înțelegerea şi cunoaşterea amănunţită a 
manifestării şi a altor tipologii şi arhetipuri umane. Atunci 
când realizezi că viața este foarte complexă şi că are o 
varietate foarte mare de fațete (fiecare fiind, în felul lor, 
perfecte!), atunci când ajungi să simţi că frumuseţea şi 
misterul universului provin tocmai din multitudinea inter- 
minabilă şi din unicitatea fiecărui fenomen sau individ, 
viziunea îngustă şi limitată a egoului tău se transformă în 
una globală, mult mai profundă, dându-ţi puterea de a te 
abandona aspectelor superioare, divine, şi de a te îmbogăți 
extraordinar de mult sufleteşte. 

Ajungem deci, fiind pe un nivel mai elevat de înțelegere 
şi cuprindere, să apreciem orice formă de existenţă, orice 
energie, percepţie, sentiment sau trăire omenească, învă- 
tând să acceptăm şi să integrăm în viața noastră tot ceea ce 
existenţa ne oferă cu generozitate. 

Putem spune că o persoană plină de încredere in sine 
are încredere automat şi în ceilalţi, ştie să-i potențeze sau 
să trezească tot ceea ce este mai bun în ei, toate acestea 
datorându-se faptului că încrederea autentică în sine se 
dezvoltă sinergic şi în paralel cu credinţa profundă în viaţă 
(cu toată complexitatea ei) şi în Divinitate. 


10 pași pentru a deveni o femeie plină de încredere în sine 


Încrederea reală în sine ne aduce aşadar intotdeauna şi 
inevitabil capacitatea specială de a ne abandona total 
curgerii armonioase a vieţii, capacitate care este dublată de 
credința sau siguranţa că fiecare aspect al existenţei îşi are 
rostul lui foarte bine stabilit. Apare suplimentar atât nece- 
sitatea cât şi forța deosebită de a-ţi urma mereu vocea inimii 
şi intuițiile cele mai profunde. Ajungi să nu te mai încrân- 
cenezi într-un mod egotic pentru a „aranja” lucrurile, atât în 
viața ta cât şi în a celorlalţi, aşa cum crezi doar tu de 
cuviință, şi realizezi că existenţa are acum un farmec aparte, 
te face să te minunezi, te surprinde mai mereu sau te 
provoacă, iar această condiţie superioară aduce cu sine o 
împlinire mult mai profundă. 


TIPOLOGIA VICTIMEI 


at emeile din această categorie sunt 

7 ` mereu îngrijorate de sănătatea, sigu- 
ranța, viața sau viitorul lor. Ele se 
percep pe ele însele (conştient sau nu) ca 
fiind victimele circumstanțelor nefericite 
ale vieții, în fața cărora se simt cel mai adesea 
neputincioase. 

Aceste femei nu se simt capabile să facă 
față nici celor mai mici dificultăți şi de aceea se îngrijorează 
şi se plâng mereu. Îngrijorarea şi frică însă nu le ajută cu 
absolut nimic, ba dimpotrivă, le alimentează şi mai mult 
neîncrederea în ele. 

În viziunea lor deformată, ele sunt mereu „perfecte”, iar 
toţi ceilalți din jurul lor, care le-au făcut să sufere, sunt nişte 
„monştri”. Acceptă cu foarte mare dificultate că au greşit, 
chiar și atunci când situaţia este cât se poate de evidentă în 
acest sens. Cel mai adesea se complac în inerție şi pasivitate, 
ceea ce le adânceşte şi mai mult starea de victimă. 


43 


Julia Kolozsvari 


Fiind fricoase și lipsite de putere, au tendința de a evita 
conflictul deschis atunci când cineva le supără, iar pentru a 
se elibera de tensiunile interioare ce apar din această cauză, 
ele recurg la ironii, răutăţi şi bârfe. 

În relaţiile cu bărbaţii sunt incapabile să se dăruiască, 
aşteptând mereu de la celălalt noi şi noi dovezi ale iubirii 
lui (care nu vor fi însă niciodată suficiente) şi o anumită 
conduită sau mod de a fi care să se plieze pe nevoile şi 
dorinţele lor. Dacă bărbatul greşeşte (cel puţin, în viziunea 
lor), reacţia acestor femei este de a nu îi spune nimic; ţin în 
ele toată suferința, iar apoi, aşa cum am precizat, începe o 
suită de „atacuri pe la spate”, ironii şi bârfe cu alte persoane 
la adresa lui. 

Nu contează dacă persoana căreia i se plânge sau cu 
care bârfeşte îi este apropiată sau nu, cu atât mai mult nu 
contează pentru ea răul pe care îl face celui care i-a greşit 
în viziunea ei, ceea ce este important pentru ea în acele 
momente este ca întreg universul (dacă s-ar putea) să ştie 
cât de năpăstuită a fost de soartă, toți să o compătimească 
pe ea şi să-l blameze pe „monstru”. 

Ce soluţii există în acest caz? În primul rând să înveţe să 
îşi asume responsabilitatea pentru viaţa lor (mai multe 
detalii în subeapitolul ASUMĂ-ȚI RESPONSABILITATEA 
PENTRU VIAȚA TA). 

Apoi este foarte important să dezvolte o atitudine 
optimistă şi pozitivă. Absolut toți oamenii trec prin momen- 
te dificile însă, în timp ce o victimă stă şi se plânge, o femeie 
plină de încredere acționează şi reuşeşte fără excepţie să 
depăşească momentul, învățând întotdeauna din el. 

Fiind predominant pesimiste, femeile „victimă” atrag 
mai mereu suferința, chiar dacă nu îşi dau seama de acest 
lucru. Dacă ar urmări să vadă binele în orice situaţie şi să fie 
mai mereu stenice, dinamice, efervescente, pozitive, în mod 
evident totul s-ar transforma şi ar atrage de partea lor 
succesul pe toate planurile. 

TIPOLOGIA NESIGUREI 


rare să fie plăcute şi acceptate. Cel mai mult 
le sperie ideea de a fi criticate sau respinse de 
către ceilalți. 

Încearcă din răsputeri să nu supere pe nimeni 
(supărarea = nonacceptare, în viziunea lor) şi din 
această cauză risca să facă multe compromisuri. Le 
este aproape imposibil să îşi urmeze vocea inimii, să 
spună şi să facă ceea ce simt cu adevărat, pentru că 
aceasta implică riscul de a supăra pe cineva. 

Sunt firi introvertite şi retrase. Nu-și asumă riscul de a 
interveni într-o discuţie sau de a expune un alt punct de 
vedere, de exemplu, de frica de a nu fi umilite sau criticate. 

Au tendinţa distructivă de a se lăsa „călcate în picioare”, 
atât în relaţia cu bărbatul iubit cât şi cu ceilalți. Din cauză că 
nu au curajul de a se afirma, fiind mereu tăcute, cei din jur 
le pot considera lipsite de inteligenţă sau banale. De ase- 
menea, cel mai adesea femeile din această tipologie nu sunt 
apreciate şi respectate, 

Din dorința de a fi „plăcute”, ele pot împrumuta obice- 
iurile sau stilul celor a căror aprobare o doresc. Astfel ele 
creează efectiv o nouă persoană în pielea lor, o „faţadă” pli- 
ată pe aşteptările sau dorințele celorlalţi, care se îndepăr- 
tează tot mai mult de ființa lor reală şi autentică. În final, 
ajung în ipostaza în care nu se mai recunosc, nu mai ştiu 
cine sunt cu adevărat şi în cele din urmă nu se mai plac pe 
ele însele, ceea ce le amplifică şi mai mult suferinţa şi neîn- 
crederea. 

Acest mod de a fi şi de a acţiona este foarte dăunător 
din punct de vedere emoțional şi inhibă din faşă creşterea și 
transformarea autentică. De asemenea, femeile din această 
tipologie au predispoziţii către o stare cronicizată de stres. 
Este foarte stresant şi consumă imens de multă energie 

preocuparea continuă de a te face plăcută sau de a-i 
mulţumi pe ceilalţi. 

Ca şi soluţii li se recomandă acestor femei să pună 
accentul pe acceptarea şi pe iubirea de sine însăşi. Dacă tu 
nu te accepţi în totalitate pe tine aşa cum eşti, cu toate 
calităţile şi defectele tale, cu atât mai puţin o vor face cei din 
jur. Pe lângă aceasta, este IMPOSIBIL să mulţumeşti pe 
toată lumea şi acesta ar trebui să fie ultimul nostru gând. 
Întotdeauna vor fi unii oameni care ne vor aprecia şi alţii 
care ne vor critica sau bârfi. 

Pentru a depăşi limitările acestei tipologii este reco- 
mandat de asemenea: 

+ să renunțăm la a-i mai judeca pe alţii. Aparent 
paradoxal, femeile din tipologia „nesigurei” au tendinţa cel 
mai adesea neconştientizată să judece şi să eticheteze 
persoanele cu care intră în contact (gen: „s-a uitat în altă 
parte când am salutat-o, asta înseamnă că e supărată pe 
mine” sau „Pare foarte fițoasă femeia aceasta, sigur n-o 
să-i placă de mine” etc.) 

+ să nu mai facem eforturi i 
pentru a-i impresiona pe cei- ls: ga BUSET 
lalți pentru ca să neplacă. Lao (ate de ceea ce ne spun 
petrecere cu noii colegi, de ceilalţi pot fi adesea mult 
exemplu, o femeie din tipologia Mai dureroase sau înspăi- 
„nesigurei” îşi va pierde cea mai mântătoare decât ceea ce ei 
mare parte a timpului gân- spun de fapt.” 
dindu-se ce să mai facă şi ce să KATIE BYRON 
mai spună astfel încât cei din ae 
jur să o placă. Pierde astfel s a E 
toată frumusețea clipei pre- 4 
zente sau a evenimentului în sine. În plus, colegii ei vor 
simți falsitatea şi disperarea ei de „a se băga pe sub pielea 
lor” şi vor avea atunci față de ea fie o stare de compasiune, 


fie una de respingere. 
+ să nu mai interpretăm într-un mod subiectiv şi 

negativ ceea ce spun ceilalți. Astfel, şi unui compliment care 
ni se face sincer putem să îi adăugăm propria noastră 
poveste, răstălmăcindu-l şi dându-i o încărcătură negativă: 
„Oare de ce mi-a zis că sunt frumoasă? Sigur a făcut-o 
pentru că a vrut să se revanşeze pentru gluma proastă făcută 
ieri, A vrut să fie drăguţ...” etc, 

+ să ne dezvoltăm încrederea în propriile noastre 
sentimente, intuiţii, gânduri, aspirații şi să le dăm curs 
indiferent de ceea ce spun alţii. În fond şi la urma urmei, 
chiar nu avem absolut nimic de pierdut. Dacă ai acționat 
într-un anumit sens iar efectele au întârziat să apară, nu 
trebuie să îți pară deloc rău, pentru că în final nu ai avut de 
nimic de pierdut. Dacă însă puteai să te angrenezi într-o 
anumită direcţie şi nu ai făcut-o (din lipsă de curaj, 
timiditate sau inhibare), ajungi la sfârşit să îţi dai seama cu 
regret şi tristețe că ai pierdut totul, 


TIPOLOGIA PERFECȚIONISTEI 


1 otce fac femeile din această tipologie, 

în viziunea lor, trebuie să fie perfect: 9 

să se îmbrace perfect pentru orice t 2 , 
— 


ocazie, să vorbească exact ce trebuie şi când 
trebuie, să fie ireproşabile la locul de | 


muncă, în casa lor să fie ordine şi curățenie 
desăvârşite, cu alte cuvinte tot ceea ce le , 
reprezintă să fie impecabil tot timpul. 


Unele dintre ele pot fi suplimentar şi 
foarte competitive. Trebuie cu orice chip să fie 
cele mai bune în ceea ce fac. Le este frică să nu facă greşeli 
şi de sunt dispuse să verifice de foarte multe ori — un 
proiect, de exemplu — înainte de a-l înmâna. Pot să piardă 
foarte mult timp preţios din cauza unor detalii nesemni- 
ficative sau pot să amâne la nesfârşit o acţiune din cauză că 
nu se simt niciodată suficient de pregătite. 

Sunt foarte atente la detalii şi au un simţ critic 
exacerbat. În această direcție putem spune că pot fi 
„necruţătoare” cu cei din exterior şi excesiv de autocritice. 

Această dependenţă faţă de perfecţiune îşi are însă 
sursa în neîncrederea lor față de ceea ce sunt ele cu adevărat 
în esenţă, femeile perfecţioniste dorind de fapt să îşi 
dovedească în primul rând lor cât sunt de bune, demne de 
toată considerația şi admiraţia, iar acest lucru îl fac în 
special prin căutarea perfecțiunii în lucrurile sau 
manifestările exterioare. 

Dacă doresc să-şi dezvolte încrederea în sine, aceste 
femei trebuie să caute adevăratele comori în special în 
sufletul lor — ca şi în al celor apropiaţi, sau al fiinţelor cu 
care interacționează. 

Este necesar să înțeleagă că e importantă în primul 
rând esenţa şi apoi detaliul. Cultivarea mulţumirii de sine, 
a stării de împăcare cu ele însele şi automat cu întreaga 
lume sunt fundamentale. Iar dacă la acestea mai adăugăm 
amplificarea afectivității şi a stării de iubire (atât de sine, 
cât şi faţă de toţi cei din exterior), femeia „Perfecţionistă” 
va ajunge în scurt timp la o stare de acceptare profundă a 
întregii vieţi, de acceptare în primul rând a propriei ființe 
cu toate aspectele pozitive sau negative. În aceste condiţii 
încrederea în sine se va manifesta foarte firesc şi se va 
aprofunda din ce în ce mai mult. 


TIPOLOGIA DEPENDENTEI 


i emeile din această tipologie nu au încredere 

7 ` că se pot descurca singure, că pot face faţă 

situaţiilor şi experienţelor de viaţă şi de 

aceea cred că au mereu nevoie de cineva care 
să le ajute şi să le susţină. 

Într-o relaţie devin total dependente 

emoţional de bărbaţii lor. Îi sună de nenumărate 

ori pe zi cerând confirmări ale faptului că ei încă le mai 
iubesc şi că n-au uitat de ele, simt nevoia ca el să le ajute cu 
absolut tot ceea ce au nevoie, le cer mereu sfaturi chiar şi 
pentru cele mai banale lucruri. 

Apelează la şantaj emoţional pentru a-i face pe ceilalți 
atenți la nevoile, dorințele sau cererile lor, folosind ca 
„armă” chiar neputinţele şi slăbiciunile pe care le au. 

Tot în această categorie intră şi femeile care „se pierd” 
în relaţia cu un bărbat, renunțând complet la viața lor şi 
împrumutând-o pe a lui. Tot ce fac, fac pentru el, se bucură 
de realizările lui ca şi cum ar fi ale lor, adoptă aceleaşi idei, 
atitudini etc. Aceste lucruri nu le fac însă din prea multă 
iubire şi din dorința de a se contopi cu bărbatul ales, ci din 
frica şi neîncrederea care le fac incapabile să aibă şi să lupte 
pentru o viață personală, independentă. 

Dependenţa lor devine sufocantă, ceea ce îi îndepăr- 
tează, de cele mai multe ori, pe oamenii din viaţa lor. 

Pentru a depăşi aceste limitări este necesar ca femeile 
din tipologia dependentei să realizeze că se pot descurca 
foarte bine şi singure în orice situaţie. Le-ar fi de ajutor să 
îşi amintească și să se raporteze la momente din trecutul lor 
în care au făcut lucruri singure, sau când s-au simțit bine 
singure. De asemenea, ar fi bine să urmărească să realizeze 
cât mai multe lucruri (la început minore şi apoi din ce în ce 
mai complexe) fără a cere ajutorul nimănui. Primele succese 
vor hrăni acţiuni mai ample şi în felul acesta ele îşi pot 
depăși acest blocaj specific al neincrederii. 


TIPOLOGIA COMPETITIVEI 


1” eea ce le este specific femeilor care se 
„> încadrează în această tipologie este actul de 
P compara mereu. Se compară atât pe ele 
însele cu ceilalți cât şi oamenii şi lucrurile între 
ei/ele. Unitatea de măsură este „mai bun/mult 

decât” sau „mai rău/puţin decât”. În orice context sau 
anturaj s-ar afla, ele nu concep ideea de a fi cineva mai bun 
decât ele din niciun punct de vedere. 

Sunt adeptele ierarhizărilor şi sunt dispuse să facă orice 
efort pentru a ajunge în fruntea ierarhiei şi pentru a fi cele 
mai bune. 

Îşi minimalizează în mod conştient insuccesele, gafele 
sau carenţele şi nu renunţă niciodată până nu îşi ating țelul. 

Din cauză că nu au încredere în sine, au o nevoie 
continuă de a-şi dovedi valoarea prin compararea cu ceilalţi. 

Pentru a depăşi acest mecanism este esenţial ca femeile 
„competitive” să înțeleagă la modul cel mai profund că 
fiecare om este unic şi special în felul său şi că, în ceea ce 
priveşte esența unui om, nu se pot face comparații. 

Singura comparaţie pe care trebuie să o aibă mereu în 
minte este între ceea ce au fost ele şi ceea ce sunt acum, prin 
prisma transformării şi a evoluţiei lor personale. 


MA 


PASA PPR 


GÂNDEŞTE ÎNTR-UN MOD 
PLIN DE ÎNCREDERE! 


„Omul seamănă un gând și culege o acțiune, 
El seamănă o acțiune şi culege un obicei, 
El seamănă un obicei şi culege un caracter, 
Semănând un caracter, culege un destin.” 
Swami Shivananda 


A nainte de a parcurge acest capitol, te invit să-ţi pui la 
modul cel mai serios următoarea întrebare: „Cine îţi 
controlează mintea?” Nu te pripi în a da răspunsul. 

Analizează mai întâi cine şi ce anume îţi influențează modul 
de a gândi şi de a fi. Mass-media, familia, prietenii, 
contextul religios şi social îşi pot pune amprenta mai 
puternic decât crezi asupra modului tău de a vedea 
lucrurile. „Vezi” şi trăieşti într-un mod liber? Părerile îți 
aparțin în totalitate sau le-ai imprumutat de la alții? Faci 
ceea ce simţi că este mai bine pentru tine sau te conformezi 
dorințelor şi mentalităţii altcuiva? 

Pentru a-ţi dezvolta starea de încredere în tine trebuie 
să te debarasezi de paradigmele mentale sau „filtrele” 
mentale care ţi-au fost inoculate de-a lungul timpului şi să 
înveţi să gândeşti liber. 

Este foarte important să conştientizezi că tu eşti singura 
care poate avea în realitate un control deplin asupra gân- 
durilor tale. Orice gând care te marchează (şi care declan- 
şează în tine reacții emoționale corespondente) este 
„incărcat” în prealabil într-un mod inconştient chiar de că- 

tre tine însăţi, aceasta fiind de fapt ceea ce îi conferă puterea 
de a avea un anumit impact asupra fiinţei şi vieţii tale. 

Poţi învăţa gradat cum să realizezi o triere în şirul 
nesfârşit şi haotic al gândurilor tale, dând putere doar celor 
care te ajută cu adevărat. 

Nefiind familiarizate cu aceste noţiuni, multe femei au 
tendința de a le privi oarecum sceptic şi neîncrezător sau 
chiar de a le lua în derâdere. În cele mai multe cazuri, 
părinţii, şcoala, mass-media etc. ne învaţă nenumărate 
lucruri aşa-zis folositoare... mai puţin ceea ce este cu 
adevărat esenţial, şi anume: cum să accesăm şi să folosim 
resursele inepuizabile şi de o bogăţie indescriptibilă pe care 
le avem în noi înşine, care ne-ar aduce cu uşurinţă fericirea, 
abundența, iubirea sau împlinirea pe care le dorim atât de 
mult în viața noastră. 

Cele mai recente descoperiri ale ştiinţei demonstrează 
capacitatea pe care o avem de a influența lucrurile şi 
evenimentele din viața noastră. Dacă marea majoritate a 
oamenilor au făcut sau fac aceasta, cu inconștienţă, într-un 
mod preponderent negativ, de ce să nu învăţăm cum să 
realizăm aceasta într-un mod benefic, pozitiv? 

În general oamenii sunt „experţi” în a cultiva gânduri 
negative, iar acest lucru se reflectă în toate aspectele vieții 
lor. Fără să ştie de ce, ei se confruntă mereu şi mereu cu 
suferinţe, neîmpliniri, situaţii dificile etc. Dacă te numeri şi 
tu printre ei, ceea ce trebuie să înveţi din acest capitol este 
cum să devii o expertă în a-ți controla şi cultiva într-un mod 
benefic mintea şi subconștientul. Atunci vei putea cu 
adevărat să alegi. 

Explicat într-un mod foarte simplu, fenomenul se 
produce astfel: gândurile tale sunt receptate automat de 
către subconștient, care declanşează la rândul său o reacţie 
fizică, psihică şi mentală. De exemplu, atunci când îţi spui 
ție însăți: „Nu am deloc încredere în mine”, subconştientul 
tău se „conectează” cu corpul tău, făcându-te să te simţi 

slăbită; se „conectează” cu psihicul tău, făcându-te să te 
simţi neputincioasă şi lipsită de valoare; se „conectează” cu 
mintea ta şi te face să gândeşti într-un mod lipsit de 
incredere. Pe lângă aceasta însă, noi suntem în permanenţă 
înconjurate şi interconectate cu energia universală divină, 
fără de care nimic nu ar exista. Subconştientul tău, conectat 
fiind la această energie, va declanşa în ea un lanţ de vibrații, 
(precum undele concentrice care se formează la suprafața 
unui lac atunci când arunci o piatră în el), vibrații care vor 
atrage către tine exact ceea ce ai cerut: dacă ai cerut, fără 
să-ți dai seama (chiar prin acea observaţie aparent fără 
importanță referitoare la lipsa încrederii în tine) să fii tot 
mai lipsită de încredere în tine, oamenii din viaţa ta nu te 
vor respecta, vei întâmpina situaţii dificile în care vei eşua, 
te vei simţi neapreciată etc. Acest fenomen este cunoscut sub 
numele de: „legea atracției universale”. Conform acestei legi, 
atragi aşadar în viaţa ta, întotdeauna, exact ceea ce emiţi. 
Pentru a desluşi la un mod mai profund misterele 
minţii şi ale subconştientului tău, trebuie să înţelegi mai 
întâi cum îți este structurată conştiinţa individuală, care 
sunt legile care o guvernează, cum funcţionează şi cum o 
poţi folosi pentru a-ţi remodela ființa şi, implicit, viața. 


CEEA CE GÂNDEȘTI, MAI DEVREME 
SAU MAI TÂRZIU „DĂ ROADE” 


Mintea noastră nu face nicio distincţie între energia 
gândurilor constructive şi aceea a gândurilor distructive, 
transformându-le pe toate, mai devreme sau mai târziu, în 
echivalentul lor fizic, concret. 

Aspectele la care nu te gândeşti aproape deloc tind să 
dispară gradat din viaţa ta, la fel ca şi un organ pe care 
nu-l foloseşti şi în cele din urmă se atrofiază. Pe de altă parte, 
cu cât te gândești mai mult la unele lucruri, cu atât ele vor lua 
o mai mare amploare în mintea ta şi apoi în viaţa ta. 

Cu cât întreții mai mult gânduri legate de supărările tale 
sau de nedreptăţile care ţi-au fost pricinuite, cu atât vei 
întâmpina tot mai multe încercări de genul acesta. În 
schimb, cu cât te vei focaliza mai mult asupra lucrurilor 
minunate de care ai avut sau ai parte, cu atât vei primi mai 
multe energii similare. 

Ajungem astfel la următorul principiu: gândurile, dacă 
sunt combinate cu diferite sentimente, constituie o veri- 
tabilă forță magnetică, ce va atrage alte gânduri similare sau 
corelate cu ele. Un gând astfel „magnetizat” cu emoții poate 
fi comparat cu un aparat de radio care va funcţiona pe 
frecvenţa pe care a fost acordat, receptând toate undele 
similare acestei frecvenţe. Astfel, mintea umană atrage în 
mod constant vibraţiile care sunt în armonie cu ceea ce 
există în ea, fiecare gând nutrit atrăgând după sine o 
infinitate de idei asemănătoare şi, în consecință, situaţii sau 
conjuncturi similare. 

Informaţia caracteristică unui gând este însoţită întot- 
deauna de sentimentul aferent acesteia şi formează ceea ce 
se numeşte „forma-gând”. Aceste forme-gând conţin o ener- 
gie direct proporțională cu importanţa pe care noi o acor- 
dăm procesului gândirii. Dacă ne concentrăm profund 
asupra unui gând sau asupra unei idei, ea va genera o for- 
mă-gând clară şi puternică, natura şi intensitatea emoțiilor 
care o însoțesc dându-i aşadar culoare, putere şi intensitate. 

O formă-gând distructivă va apărea dacă menţinem 
constant, spre exemplu, un gând de genul „Cu siguranţă că 
mă va părăsi iubitul, la fel cum m-au părăsit toţi ceilalți 
iubiţi pe care i-am avut anterior”. În acest caz, acționăm 
inconştient ca şi cum acest lucru este deja pe cale să aibă 
loc. Cu cât acest gând este mai alimentat cu forță (prin 
focalizarea sau „fixarea” noastră asupra lui), cu atât el va 
atrage mai repede situația de care ne-am temut. Reamintim 
în acest sens, din nou, proverbul românesc care spune: „De 
ceea ce ţi-e frică, nu scapi!” 

Gândurile negative formează deci o matrice nefastă de 
energii distructive ce se suprapune peste conştiinţa noastră. 
Este ca şi cum ne-am pune nişte ochelari. La început ei ne 
deranjează, apoi treptat ne obişnuim cu ei, iar după o 
perioadă uitam că ei există. Multe dintre aceste gânduri se 
formează în copilărie şi sunt ca un bagaj apăsător care ne 
face nefericite. Pe altele le culegem pe parcursul vieţii. 
Indiferent de sursa lor, ele trebuie mai întâi conştientizate 
şi apoi eliminate definitiv. 


MODALITĂȚI DE A ELIMINA GÂNDURILE 
NEGATIVE APĂSĂTOARE SAU STRESANTE 


Există mai multe metode de a ne elibera de ceea ce ne 
doare şi ne tulbură fericirea. lată câteva dintre ele. 


$ să discutăm cu cineva despre ele; 

Când relatezi cuiva sincer ce te doare, te eliberezi 
automat, într-o mare măsură, de acea problemă. Te distan- 
tezi de ea şi astfel o poţi privi din perspectiva unui martor 


detaşat, aceasta ajutându-te să intuieşti şi să găseşti mult 
mai multe soluţii şi rezolvări. 


1% să ne manifestăm liber emoțiile; 


Pe cât de eliberator ar părea acest mod de a reacţiona, 
el poate fi uneori foarte distructiv, atât pentru noi cât şi 
pentru ceilalți. Este totuşi incomparabil mai benefic decât 
reprimarea acestor sentimente negative. 


3 să urmărim să le sublimăm sau să le alchimizăm; 


Foarte multe opere de artă celebre au avut ca punct de 
plecare eliberarea de stări negative prin transformarea lor 
în ceva creator. 

În unele dintre operele sale, marele scriitor rus 
Dostoievski îşi descrie propriile tensiuni şi abisuri lăuntrice, 

însă exprimându-le, el le înnobilează prin talentul şi 
inspiraţia sa artistică. Astfel, el a reuşit să le purifice şi să le 
transforme într-o operă estetică având un puternic efect 
purificator, atât asupra lui cât şi a cititorilor care se 
confruntă cu probleme similare. 

Celebrul psihanalist Carl Gustav Jung propunea o altă 
metodă de sublimare şi transformare pacienților săi, şi 
anume: crearea şi desenarea de mandale. A crea mandale 
ca formă de terapie este o modalitate foarte frumoasă, fără 
pericole şi deosebit de eficientă de a elimina diverse 
afecţiuni psihice. Pacienţii lui Jung erau încurajați să 
conceapă aceste mandale pentru a-şi exprima cu ajutorul 
formelor specifice acestora, stările de frustrare, de teamă, 
de mânie etc. cu care se confruntau. Jung a remarcat că 
această formă de terapie prin artă creează o profundă stare 
de centrare în sine şi de coerență a conştiinţei, pacienţii săi 
devenind astfel din ce în ce mai armonizaţi din acest punct 
de vedere. 


Termenul sanscrit MANDALA (HUTS) se poate traduce prin 


cuvântul „cerc”. În tradiţia spirituală hindusă şi budistă, arta 
sacră lua adeseori forma 
mandalelor. Acestea erau 
formate dintr-un pătrat cu 
patru porți în formo literei T, 
care conținea înăuntrul său 
un cerc și care, la rândul 
său, avea un punct central. 

In practica spirituală 
aceste mandale erau folosite pentru meditații și pentru indu- 
cerea unor stări de transă. 


Din punct de vedere practic, nu are nici o relevanță în 
acest caz dacă avem sau nu talent la muzică, dans, desen 
sau alte forme de artă. Esenţialul este să ne exprimăm prin 

intermediul creaţiilor noastre artistice sentimentele nega- 
tive pe care le trăim, pentru a ni le obiectiva astfel cât mai 
bine şi a ne elibera de ele. Dacă, dimpotrivă, ele sunt 
reprimate, există doar două variante posibile: varianta 
inferioară, în care starea negativă se acutizează şi se adân- 
ceşte în subconștient, de acolo făcând ulterior din ce în ce 
mai multe ravagii și afectându-ne în rău atât relaţiile cu 
ceilalți, cât şi viaţa de zi cu zi (acest proces poate degenera 
până se ajunge la o alienare din ce în ce mai accentuată, ce 
va culmina cu o criză) şi varianta superioară, în care reuşim 
să le alchimizăm prin diferite metode, 


NU TE LUPTA CU GÂNDURILE NEGATIVE; 
MAI BINE ÎNLOCUIEȘTE-LE CU CELE POZITIVE 


Dacă nu deții un control desăvârşit asupra minţii tale, 
care să Îți permită să-ţi stăpâneşti la voinţă procesul gândirii, 
una dintre modalităţile cele mai eficiente şi mai la îndemână 
în vederea eliminării unui gând negativ este înlocuirea lui 
sistematică cu un altul pozitiv şi diametral opus. 

Aşadar, atunci când suntem invadate de gânduri nega- 
tive, nu trebuie să ne luptăm cu ele (ar fi de altfel inutil); în 
schimb, le putem înlocui cu altele opuse - frumoase, 
pozitive. Procedând în felul acesta, vom observa că treptat 
vom reuşi să eliminăm obişnuinţa proastă a minţii noastre 
de a se orienta preponderent către gânduri negative, 
dându-i o altă orientare, profund benefică. 

În situaţiile în care formele-gând negative au o forță 
mult prea mare şi procedeul substituţiei nu pare să ne ajute, 
este indicat să ne distragem cât mai mult atenţia de la 
problemele noastre, uitându-ne de exemplu la un film, 
citind o carte interesantă, dansând etc. Cu cât ne lăsăm mai 
mult pradă gândurilor negative, cu atât ele vor lua o 
amploare mai mare şi vom simţi că ne va fi din ce în ce mai 
greu să găsim soluţiile potrivite problemei care ne macină. 


Julia Kolozsvari 

O altă modalitate de a scăpa de gândurile negative este 
„demontarea” lor. Aceasta presupune însă un control mai 
mare al minţii. 

De exemplu, dacă spui: „Mă intimidează să vorbesc în 
şedinţă când sunt şi şefii mei prezenţi”, vei „demonta” 
afirmaţia ta negativă prin conştientizarea că aceasta nu este 
altceva decât o concluzie a unui proces mental desfăşurat 
anterior. Conştientizarea proceselor noastre mentale este 
deci factorul care ne dă puterea de a acţiona asupra lor. 

Dar să vedem ce se petrece concret în mintea noastră 
în timpul derulării acestui proces menţionat anterior. 

Întreaga suprafaţă a creierului poate fi comparată cu o 
„matrice” sau reţea energetică extraordinar de complexă. 

Pentru a înţelege mai uşor acest lucru, ne putem imagina o 
rețea desenată pe o foaie de hârtie şi presărată cu nume- 
roase puncte (aceste puncte reprezintă neuronii). 

Atunci când trăim o anumită experienţă, se produce o 
legătură specifică între anumite puncte ale reţelei neuro- 
nale. Pe măsură ce experienţa se repetă, legătura se adân- 
ceşte şi apare o memorare a ei. Analogic vorbind, este ca şi 
cum fiecare legătură ar fi echivalentă cu o plimbare prin 
iarba din parc. Dacă mai mulţi oameni vor repeta de 
suficient de multe ori acel traseu, în final se va face o cărare. 
Când această „cărare” se trasează la nivelul creierului, 
prezenţa excitaţiei într-un punct va declanşa transmiterea ei 
foarte uşor la zonele cu care există deja astfel de legături 
prestabilite. 

Astfel, de fiecare dată când persoana din exemplul 
nostru este pusă în situaţia de a vorbi la şedinţă în prezenţa 
şefilor, în mintea ei se face legătura neuronală cu toate 
situaţiile similare şi cu tot ce au însemnat acestea pentru ea. 

Ca urmare, cel mai corect mod de a formula propoziţia 
de mai sus ar fi: 

„Când mă gândesc la un anumit lucru, în mintea mea 
se derulează un proces a cărui consecinţă este o idee şi, 
implicit, o stare pe care eu am catalogat-o acum drept 
timiditate”. 

Ceea ce avem de făcut în acest punct, după ce am con- 
ştientizat ce se petrece în mintea noastră, este să stopăm 
această tendinţă inconştientă către generalizare. Bazându-ne 
pe ceea ce am trăit similar în trecut, noi avem din start 
„certitudinea” unei derulări negative a evenimentelor într-o 
situație mai mult sau mai puţin similară cu care ne con- 
fruntăm, şi din această cauză există toate şansele ca 
lucrurile să se petreacă exact aşa. În final, vom mai adăuga 
astfel încă o „confirmare” la bagajul sau încărcătura nega- 
tivă a amintirilor deja existente, ceea ce ne va întări şi mai 
mult convingerile. Se creează în felul acesta un cerc vicios pe 
care este esenţial să îl oprim cât mai repede. 

Conştientizează amintirile şi senzațiile neplăcute care 
pot să apară spontan atunci când eşti pusă într-un anumit 
context şi spune ferm: „SroP! Ceea ce a fost în trecut nu este 
necesar să se petreacă din nou!” Deschide-ţi astfel sufletul 
către noi posibilităţi, lăsând la o parte trecutul şi trăind clipa 
prezentă. 


DESCOPERĂ PUTEREA SUBCONȘTIENTULUI TĂU 


Primul lucru care trebuie menţionat referitor la sub- 
conştient este că acesta se află în raport de subordonare faţă 
de conştient. Altfel spus, ceea ce noi acceptăm ca fiind 
adevărat după ce trecem respectivul fapt prin prisma fil- 
trului critic al minţii conştiente, va fi acceptat automat şi de 
către subconștient. Orice gând, dacă este repetat de sufi- 
cient de multe ori în mintea conștientă, ajunge să fie în cele 
din urmă acceptat și de către subconştient, care începe să-l 
materializeze, aducând în universul nostru situaţii şi con- 
juncturi similare. 


60 Julia Kplozsvani 


Modalităţile cele mai eficiente de a lucra direct cu 
subconştientul şi de a obține ceea ce ne dorim sunt 
AUTOSUGESTIA Şi VIZUALIZAREA CREATOARE. 

Este cunoscut faptul că o persoană ajunge să creadă 
ceea ce îşi repetă sieşi, fie că acel lucru este adevărat, fie că 
nu este. Atunci, de ce să nu ne folosim de aceasta într-un | 
mod constructiv? 

Autosugestia şi vizualizarea creatoare sunt metode 
foarte puternice de transformare a paradigmelor mentale 
(sau, mai simplu spus, a concepțiilor noastre predomi- 
nante) prin intermediul unei acţiuni directe asupra sub- 
conștientului nostru. 

UTOSUGESTIA este de fapt cea care ne modelează 

viața, creându-ne imaginea despre noi înşine şi 
despre lumea care ne înconjoară. În fiecare moment, în 
mintea noastră există o multitudine impresionantă de 
autosugestii mai mult sau mai puţin conştientizate. Toate 
aşa-zisele noastre convingeri nu sunt altceva, în esenţă, 
decât autosugestii intense, care au devenit pentru noi 
convingeri ferme, uneori în urma unor îndelungi analize ale 
faptelor, alteori pur şi simplu pentru că le-am simţit 
familiare, sau din alte motive. În procesul dobândirii 
încrederii în sine, primul pas cu adevărat important este 
eliminarea tuturor autosugestiilor negative, perturbatoare, 
folosind tehnicile prezentate anterior. 

Astfel, autosugestia poate fi o modalitate foarte efi- 
cientă de a ne remodela paradigmele mentale. Ea implică 
un mesaj care este repetat des (de câteva ori pe zi), 
preferabil dimineaţa şi seara (mai exact, în momentul în 
care ne trezim din somn şi atunci când suntem pe punctul 
de a adormi), până când el este acceptat ca fiind adevărat 
de către mintea noastră. Mesajul trebuie să fie simplu, 
pozitiv (el nu trebuie niciodată să conţină negaţii, pentru că 
subconştientul nu le „recunoaşte” ca atare!) şi să nu intre în 
contradicţie cu valorile noastre de adevăr. Spre exemplu, 

pentru a evita aceste posibile contradicții, care ne pot 
amâna sau împiedica reuşita, nu vom face afirmaţii care în 
mod evident pentru noi nu sunt reale în momentul de faţă, 
ci vom folosi sintagme de genul „Pe zi ce trece, devin tot 
mai... /am tot mai mult(ă)”... etc. 

Mintea noastră nu poate face distincţia între o imagine 
mentală foarte vie şi ceea ce este real. Mai mult decât atât, 
subconştientul gândeşte în imagini. Ca urmare, autosu- 
gestia însoţită de vizualizări creatoare este o metodă infai- 
libilă care, folosită corespunzător, ne poate aduce în viață 
tot ceea ce ne dorim. 

ALIZAREA CREATOARE presupune să ne imaginăm 

cu putere țelul dorit trăind intens, cu anticipație, 

sentimentul bucuriei că acel lucru, situaţie, persoană, stare 
ete. deja a apărut în viaţa noastră. 

Imaginile trebuie să fie cât mai clare, vii şi reale, şi ele 
trebuie să exprime reuşita noastră. Spre exemplu, dacă 
ajungem să trăim anticipat, cu intensitate, în mintea şi în 
inima noastră, starea de succes deplin în ceea ce ne dorim, 
cu siguranță ne vom simţi mult mai motivate să facem tot 
ceea ce ne stă în putinţă pentru a ajunge în acel punct. Pe de 
altă parte, această stare ne poate ajuta să ne depăşim mai 
uşor fricile de orice nàtură care ne pot împiedica să acțio- 
năm, deoarece „gustul” succesului este mai puternic decât 
acestea din urmă, 

Pentru a ne ușura procesul de vizualizare creatoare, ne 
putem folosi de unele trucuri. Unul dintre ele este să pre- 
lucrăm cu ajutorul calculatorului o fotografie de-a noastră, 
cu toate modificările de natură fizică pe care le dorim şi care 
credem că ne-ar ajuta în ceea ce priveşte încrederea în noi 
înşine. Putem de asemenea alege o revistă apreciată în 
domeniul în care dorim să atingem succesul şi să concepem 
un articol despre realizările şi reuşitele noastre. Îl putem 
apoi tipări la imprimantă şi reciti din când în când pentru a 
împrospăta gustul succesului în subconştientul nostru. 


Julia Kolozsvari 


Una dintre modalităţile prin care subconştientul nostru 
ne vorbeşte şi ne conectează la ceea ce ne dorim este 
INTUIȚIA. Cu siguranţă aţi auzit numeroase relatări tulbu- 
rătoare ale unor oameni care, ascultându-şi intuiţia, au fost 
capabili să realizeze lucruri extraordinare: să salveze vieţi, 
să facă descoperiri geniale, să găsească o ființă sau un 
animal dispărut etc. 

Primim în permanenţă mesaje de la subconştientul 
nostru, de cele mai multe ori însă nu le dăm importanţă, 
pentru că nu avem încredere în ele. Atunci când ne hotărâm 
totuşi să le urmăm, în viața noastră se produc sincronicităţi 
extraordinare, care sunt confirmări minunate ale faptului 
că ne aflăm pe drumul cel bun. Este deci necesar să învăţăm 
să avem încredere în noi înşine pentru a ne putea abandona 
acestor inspiraţii elevate ce ne pot călăuzi către împlinirea 
idealurilor noastre. 

lată în acest sens un exemplu dat de Susan Jeffers, 
autoare a numeroase cărți şi cursuri de dezvoltare 
personală, în cartea sa: „Feel the fear and do it anyway” 
(Simte teama şi totuşi... acționează’). 


i când am început să acţionez urmând impulsul 

unor gânduri care îmi treceau spontan prin minte, 

am trăit o serie de sincronicităţi uluitoare. Primul meu curs 

pentru depăşirea fricii a fost rezultatul unei intuiţii. Pe 

atunci aveam o percepţie vagă asupra faptului că doream să 

predau un curs legat de frică. În mod evident, am amânat 

această idee din cauză că eram prea ocupată cu alte lucruri. 

Nu găseam niciodată timpul necesar pentru a concepe o 

descriere a cursului şi pentru a găsi o şcoală interesată de o 
astfel de idee. Totul părea prea complicat. 

Într-o zi, stând la birou şi lucrând, un mesaj foarte 
puternic mi-a apărut în minte. Acesta Îmi spunea: Du-te la 
şcoala cea nouă! Nu puteam înţelege de ce mi-a venit acest 
imbold în minte. M-am întrebat: De ce să merg? Nu am 

făcut niciodată studii sociale acolo; nu cunosc pe nimeni... 
Mai mult decât atât, nici măcar nu ştiam cum să ajung 
acolo. Din curiozitate, m-am hotărât totuşi să merg. 

Când am intrat pe holul clădirii, m-am întrebat; Ce ar 
trebui să fac acum? M-am uitat pe o listă a catedrelor şi 
ochii mi-au căzut pe cea de relații umane. Eu mă gândisem 
inițial că „am fost trimisă” aici pentru a mă înscrie la unul 
din seminariile pe care ei le aveau (pe atunci fiind aproape 
„dependentă” de asemenea lucruri). Însă nu-mi trecuse 
deloc prin minte ideea de a preda eu acolo. Am văzut scris 
pe o uşă: „Catedra de Relaţii Umane” şi am intrat. Nu era 
nimeni la recepție. M-am uitat prin deschizătura uşii din 
dreapta mea şi am văzut o femeie stând la birou. M-a 
întrebat: Vă pot ajuta cu ceva? Intuitiv, fără să mă gândesc, 
m-am surprins chiar şi pe mine spunând: „Sunt aici pentru 
a preda un curs despre cum să îţi depăşeşti frica”. Fără să 
ştiu, stăteam de vorba chiar cu şefa catedrei. Ea m-a privit 
cu uimire şi a exclamat: „Nu pot să cred! Am căutat peste tot 
pe cineva să predea un curs despre frică şi nu am reuşit să 
găsesc pe nimeni, iar astăzi este ultima zi în care trebuie să 
predau programa cu toate descrierile cursurilor. M-a între- 
bat ce acreditări aveam şi a fost mulțumită de ele. Apoi 
mi-a spus că trebuie să prindă un autobuz şi că mă roagă să 
fac în câteva minute descrierea cursului pe care doream să 
îl predau. Aşa am şi făcut. A înmânat apoi foaia secretarei şi 
în timp ce ieşea pe uşă mi-a mulţumit pentru că am venit. 
După ce a plecat, am rămas într-o stare de şoc. Nu inten- 
ționasem niciodată până în acel moment să încep un ase- 
menea proiect, iar descrierea cursului (care, credeam eu, ar 
fi implicat o muncă migăloasă de luni de zile) mi-a luat 
exact 12 minute. 

Şefa de catedră îşi dorea ceva, eu îmi doream acelaşi 
lucru, şi astfel Universul ne-a adus impreună. Cum func- 
ționează acest lucru? Nu ştiu. Pur şi simplu ştiu că aşa se 
petrece. 


Julia 'Kolozsvan 


Am început să mă bazez atât de mult pe subconştientu 
meu, încât atunci când am o problemă „îl rog” pe el s 
găsească soluţia pentru mine. După aceea, încetez să m 
mai gândesc sau îngrijorez. Într-un fel sau altul, uşor şi fără 
efort, rezolvarea apare.?? 


GÂNDIREA POZITIVĂ 


Auzim tot mai des vorbindu-se despre „gândirea pozi- 
tivă” şi despre cât este ea de importantă pentru o viaţă plină 
de fericire. Cu toate acestea, numărul scepticilor rămâne 
încă foarte mare. 

Gândirea pozitivă nu înseamnă nici autoiluzionare, nici 
o păcăleală a minţii, nici negarea copilărească a răului sau 
a suferinţei care există, nici un „refugiu”, cum ar zice unii. 
Ea este mai degrabă o extraordinară capacitate a omului 
care, aflat în momente dificile, reuşeşte să vadă „partea 
plină a paharului” şi, bazându-se pe încrederea de nezdrun- 
cinat că „tot răul este întotdeauna spre bine”, crede cu tărie 
într-o soluţionare pozitivă a acelei situaţii dificile, indiferent 
de gravitatea ei. 

„Ironia sorţii!”, după cum ar afirma unii dintre sceptici: 
s-a dovedit statistic că oamenii care au predominant o 
gândire pozitivă sunt mai fericiţi, mai împliniţi şi au parte 
de mult mai multe lucruri bune şi frumoase în viaţă. 

La polul opus se află ciudatul fenomen pe care nume- 
roase persoane îl numesc „ghinion” şi care îi condamnă la 
eşec şi la o secvenţialitate negativă a evenimentelor din viața 
lor. Această „forță ciudată” asupra căreia cred că nu au 
niciun control nu este altceva decât propria lor credință 
negativă apărută ca un rezultat direct al acţiunii gândirii lor 
negative. 

Atunci când în subconștient sunt dinamizate idei şi 
sentimente pozitive, benefice, ființa respectivă este armo- 
nioasă, mintea şi psihicul ei sunt echilibrate, beneficiază de 

ostare profundă de linişte interioară iar sănătatea îi este şi 
îi va rămâne perfectă. Umplerea subconştientului cu idei şi 
sentimente negative tulbură întregul echilibru al ființei 
umane: sănătatea îi este șubredă, imunitatea scăzută, 
metabolismul perturbat, se simte agitată, lipsită de putere şi 
de speranță, iar toate acestea îi vor amplifica şi mai mult 
starea de neincredere în sine însăşi. Pe de altă parte, cu cât 
suntem mai lipsite de încredere în noi înşine, cu atât mai 
uşor este să ne lăsăm mintea impregnată de îndoieli, frici, 
supărări etc. Se creează astfel din nou un cerc vicios, din 
care este important să ieşim cât mai curând. 

În cele mai multe cazuri, gândirea negativă este aso- 
ciată, la modul comun, cu „realismul”, în timp ce gândirea 
pozitivă este asociată cu „nerealismul.” În realitate, nimic 
nu este „realist” sau „nerealist”, aceste etichete fiind doar 
rezultatul unui proces mental ce este derulat referitor la o 
anumită situaţie. Aşadar: prin modul nostru preponderent 
de a gândi, noi înşine ne creăm propria noastră realitate. 

Te întrebi probabil cum poți să-ţi comuţi mintea de la o 
stare profund negativă la una pozitivă? Printr-o practică 
perseverentă, susținută, şi printr-o atenţie constantă. Odată 
ce ai reuşit să-ți controlezi mintea şi să o direcționezi spre 
latura pozitivă a vieţii, este esenţial să o menții la acest nivel 
până când acest nou mod devine o obişnuință. Altfel, 
mintea va avea tendinţa să reintre pe vechiul ei făgaș 
negativ. În plus, este esenţial ca gândirea pozitivă şi celelalte 
tehnici mentale învățate mai sus să fie întotdeauna însoțite 
de acțiune. Poţi să aplici la nivel mental tot ceea ce ai învăţat 
cât este ziua de lungă, însă dacă nu dai curs oportunităţilor 
şi şanselor care îți apar în viață ca rezultat al eforturilor tale 
mentale, viaţa nu ți se va transforma aşa cum îţi doreşti. Nu 
uita că un om care deţine cunoaşterea dar nu o aplică în 
viaţa lui nu este cu nimic mai presus decât un ignorant. 


ST, IP 


DESCOPERĂ CE TE REŢINE 
SĂ-ȚI ÎMPLINEȘTI VISURILE ȘI ASPIRAȚIILE 
ŞI DEPĂȘEŞTE-ȚI FRICA 


Frica este precum o hologramă. 
La prima vedere pare reală, 
însă dacă o priveşti mai atentă, 
constați că ea nu este altceva 
decât o proiecție. 


eşi frica pare a fi o problemă psihologică, în cele 

mai multe cazuri ea apare ca o consecință a 

impactului contextului familial şi social în care am 
crescut asupra modului nostru de a gândi şi de a percepe 
lumea exterioară. 

Prin reeducarea minţii putem însă învăţa să privim frica 
drept un fapt normal al vieţii şi nu ca pe un obstacol para- 
lizant şi insurmontabil în calea succesului nostru. 

lată în continuare câteva aspecte foarte importante 
despre frică, la care probabil nu te-ai gândit niciodată, dar 
care te vor ajuta să o înţelegi şi să o abordezi de acum 
înainte dintr-un cu totul alt punct de vedere. 

În primul rând, trebuie să ştii că frica este un sentiment 
universal. Toţi oamenii (cu excepția sufletelor extrem de 
evoluate spiritual care au existat şi există pe această 
planetă) şi toate făpturile s-au confruntat şi se confruntă în 
permanenţă cu ea. Chiar şi persoanele aflate în topul 
oamenilor de succes, vedetele de renume mondial, 

preşedinţii etc., absolut toate, fără excepție, au experi- 
mentat starea de frică într-un domeniu sau altul şi într-o 
anumită măsură. Ştii însă care este diferența dintre ei şi 
tine, care te laşi adesea dominată de temeri? Diferenţa 
majoră este că acele persoane care au reuşit în viață şi-au 
depăşit în permanenţă frica şi nu au lăsat-o niciodată să 
devină un obstacol în calea succesului şi a transformării lor. 

Creşterea şi dezvoltarea noastră pe toate planurile 
presupune, printre altele, să ne extindem în permanenţă 
zona de confort şi, ca urmare, starea de frică este posibil să 
fie şi ea adesea prezentă. De fiecare dată când ne asumăm 
riscuri noi sau când ne dorim lucruri noi, ne vom confrunta 
implicit cu temeri aferente, pe care este esenţial să le 
depăşim pentru a ne atinge țelul dorit. Aşa că este complet 
inutil să ne luptăm cu fricile noastre în scopul de a le 
elimina definitiv din viaţa noastră, pentru că nu am face 
altceva decât să le alimentăm şi să le amplificăm prin însăși 
focalizarea noastră excesivă asupra lor! Nu este o soluţie 
nici să aşteptăm pasive ca ele să treacă pur şi simplu pentru 
a putea apoi acţiona în direcția dorită, deoarece aceasta nu 
se va petrece aproape niciodată. Întotdeauna vom găsi noi 
şi noi motive pentru a ne alimenta frica şi pentru a amâna 
luarea unei hotărâri importante, sau pentru a face pasul 
decisiv către acțiunea în sine. 

Paradoxal în aparenţă, singura variantă de a scăpa de o 
anumită frică este... „să iei taurul de coarne” şi să te 
confrunţi direct cu ea! Dacă tot aştepţi aşa-zisul „moment în 
care te vei simţi pregătită” pentru a face un anumit lucru, 
rişti ca acesta să nu apară niciodată, pentru că întotdeauna 
mintea ta va găsi motive să te facă să crezi că încă nu eşti 
ra - Prin urmare... conştientizează-ţi frica, depăşeşte-o 

şi apoi acționează plină de încredere şi curaj! Nu ai 
niciodată nimic de pierdut. Chiar dacă te vei confrunta cu 
un eşec, vei învăţa din el, iar data următoare vei fi mult mai 
bine pregătită. 


68 Julia Koplozsvani 


Dacă reuşeşti să îți depăşeşti frica, îţi dezvolți automat 
şi încrederea în sine, iar prin aceasta vei simţi că nimeni şi 
nimic nu te mai poate opri să obţii tot ceea ce îţi doreşti şi 
este de natură benefică. 

Dacă te gândeşti că este prea complicat şi dificil să „te 
lupţi” în permanenţă cu limitările tale şi să treci prin tot 
disconfortul tranziției de la un „eu” inferior la unul superior 
(sau cu alte cuvinte, de la o imagine de sine inferioară şi 
foarte limitată la una net superioară) când ai putea să rămâi 
în continuare în starea „călduță” dar foarte superficială a 
„fortăreţei” tale lăuntrice, îţi propun să reflectezi la 
următorul aspect: confruntarea cu frica, indiferent de 
natura ei, îți oferă întotdeauna un sentiment de uşurare şi 
de încredere. Nu contează atât de mult deznodământul 
acestei confruntări, cât actul de a te depăşi, de a fi mereu 
tot mai mult. La polul opus, complacerea într-o stare de 
frică anticipativă poate fi extrem de chinuitoare, ea ampli- 
ficându-ţi în permanență neputinţa de a face faţă con- 
fruntării cu situația sau conjunctura de care te temi şi pe 
care vrei s-o eviți cu orice preț. Nu numai că ţi-e frică 
crezând că nu-i vei face față, dar mai adaugi la aceasta şi 
teama că nu ştii când şi în ce context va trebui să te 
confrunţi cu ea. 

Şi încă o idee foarte utilă în acest sens: din moment ce 
toate, aproape fără excepţie, ne confruntăm cu frici de tot 
felul, însă unele dintre noi trecem totuşi peste ele, realizând 
ceea ce ne-am propus, înseamnă că problema adevărată nu 
este de fapt frica, ci necesitatea depăşirii ei! 


PUTEREA LĂUNTRICĂ VS. FRICA 


În zilele noastre, puterea lăuntrică este frecvent per- 
cepută într-un mod total greşit, ea fiind asociată sau 
confundată cu abilitatea de a-i controla şi de a-i manipula 
pe ceilalţi, cu puterea financiară, cu poziţia socială, cu 

bunăstarea materială etc. În mod evident, toate acestea au 
un impact major în societatea în care trăim, însă ele nu 
reprezintă nici pe departe fundamentul adevăratei puteri 
lăuntrice. Aceasta (adevărata stare de putere lăuntrică) 
implică înainte de toate să avem un control desăvârşit 
asupra reacţiilor şi stărilor noastre. 

Ea presupune de asemenea conştientizarea spontană şi 
profundă a faptului că putem realiza orice, că suntem 
conectate la o forță şi la o energie uriaşă care ne susţin în 
permanenţă şi că avem în absolut orice situaţie numeroase 
opțiuni. Ea este însoţită intotdeauna de acțiune. 

Pe de altă parte, frica induce o stare de neajutorare, 
pesimism, o viziune extrem de limitativă în ceea ce privește 
opţiunile şi o reacţie de „paralizare” sau de inacţiune. 

Din perspectiva primei situaţii evocate aici, frica nu 
devine nicidecum un impediment, ea neputându-ne inhiba 
niciun impuls transformator. Pentru cea de a doua situaţie 
însă, frica este fatală. 

Se vorbeşte adesea despre faptul că puterea lăuntrică o 
face adesea pe femeia care o manifestă să-şi piardă femi- 
nitatea. Nimic mai fals! O femeie stăpână pe viaţa ei şi pe 
înzestrările sale, o femeie foarte conştientă de calităţile ei 
va atrage ca un magnet bărbaţii în jurul ei. Cu cât o ase- 
menea femeie va fi mai puternică şi mai „trezită” din acest 
punct de vedere, cu atât ea va influența mai mult mediul în 
care trăieşte şi va fi întocmai ca un focar binefăcător de 
inspiraţie şi de transformare pentru toți ceilalţi. 


FRICA — O SIMPLĂ PROIECȚIE MENTALĂ NEGATIVĂ 


Orice sentiment de teamă apare din cauză că percepem 
un pericol eventual sau un eveniment neplăcut din viitor 
care s-ar putea produce. 

Aşadar, frica nu este o trăire obiectivă ci dimpotrivă, ea 
este o proiecţie mentală subiectivă (şi negativistă) în viitor. 


Jula Kplozsvani 


Atunci când ne este frică de ceva, în mintea noastră 
apare un proces imaginativ necontrolat şi foarte negativist 
(uneori chiar morbid) legat de ceea ar fi posibil să se 

că, proces care este urmat de stresul că nu vom putea 
face faţă situaţiei respective. 

Aşa cum viața ne-a dovedit-o însă fiecăreia dintre noi 
de nenumărate ori, de cele mai multe ori aceste supoziţii nu 
se dovedesc a fi decât nişte scenarii virtuale complet 
nematerializate. 

Uneori însă, teama poate avea şi conotaţii pozitive, în 
acest caz ea având rolul de a ne pregăti pentru confruntarea 
cu diferite situaţii negative. Sentimentul de teamă ne 
avertizează atunci că nu suntem încă suficient de pregătite 
pentru a ne confrunta cu situaţiile respective. 

Să nu faci însă acum greşeala de a te păcăli etichetân- 
du-ți toate temerile ca având conotaţii pozitive. Dacă te ana- 
lizezi cu luciditate şi sinceritate, ştii că nu este cazul! 


CE SE PETRECE ÎN FIINŢA TA 
ATUNCI CÂND ÎȚI ESTE FRICĂ? 


Atunci când apare o situaţie pe care o catalogăm ca fiind 
periculoasă, în mod reflex corpul nostru se mobilizează 
(fizic, psihic şi comportamental) pentru a face faţă primej- 
diei fie prin „luptă”, fie prin fugă. 

La nivel fizic, creierul transmite „mesaje” prin 
intermediul sistemului nervos pentru a declanşa 
„semnalul de alarmă”. Se secretă astfel adrenalină şi 

noradrenalină, hormoni care stimulează foarte 
puternic corpul uman; ritmul cardiac şi respira- 

tor se accelerează, toate simţurile devin foarte alerte 
pentru a detecta cât mai bine eventualul pericol; 
este declanșată o transpiraţie abundentă pentru a 
„răcori” organismul, muşchii se tensionează, digestia 
este încetinită pentru a nu se pierde energie, debitul 

de sânge creşte înspre grupele musculare mari de la mâini 
şi de la picioare pentru o mai bună apărare, creşte şi tensi- 
unea arterială. Mai pot apărea şi alte reacţii ale organismu- 
lui cum ar fi: ameţeala, tremuratul, tensionarea zonei 
stomacului etc. 

La nivel mental, te focalizezi spontan aproape în tota- 
litate asupra pericolului, iar din punct de vedere comporta- 
mental fie îl vei înfrunta, fie vei fugi de el. 

Din nefericire însă, aceste reacţii de apărare ale orga- 
nismului se declanşează foarte frecvent deoarece percepem 
de multe ori, în mod greşit, ca fiind „periculoase” situaţii ba- 
nale de viaţă cum ar fi: un interviu, o şedinţă, o întâlnire etc. 

Starea de frică cronică, la fel ca şi stresul, poate avea 
repercusiuni foarte grave asupra sănătăţii, ea declanşând 
diverse boli printre care: ulcer, astm, hipertensiune arteri- 
ală, boli cardiovasculare, scăderea sistemului imunitar, 
spasme musculare cronice, hiperaciditate, căderea părului, 
dureri de spate etc. 


FRICA VS. CURAJUL SAU PRUDENȚA 


Curajul nu trebuie confundat niciodată cu inconştiența 
sau cu o stare de frondă. El presupune capacitatea de a ne 
domina şi depăşi teama, însă aceasta nu înseamnă neapărat 
că teama noastră dispare în totalitate. 

Atunci când curajul este autentic, prudenţa este întot- 
deauna prezentă şi totodată binevenită. Ea mai este numită 
şi „mama înțelepciunii”, deoarece ne inspiră să acționăm cu 
inteligență şi bun simţ în situaţii neaşteptate, 


FRICA RAȚIONALĂ/IRAŢIONALĂ 
La modul general vorbind, stările de frică se pot împărți 


în două mari categorii: fricile raționale (care sunt cauzate 
de lucruri, ființe sau situaţii reale, cu care ne putem 

confrunta) şi fricile iraționale (care nu au un suport real şi 
obiectiv, ele existând şi fiind alimentate aproape exclusiv de 
imaginaţia noastră necontrolată). 

Fricile raţionale ne semnalează întotdeauna ceva real 
şi, din această cauză, este foarte bine să le acordăm atenţia 
cuvenită. Ele nu reprezintă impedimente în realizarea unei 
acţiuni sau în dezvoltarea noastră, ci sunt doar avertismente 
ce au la bază pericole reale (faţă de care nutrim temeri 
perfect justificate) şi care trebuie luate întotdeauna în 
considerare. 

Ceea ce este cu adevărat nociv pentru încrederea în sine 
şi pentru viața noastră în general sunt acele frici iraționale, 
care nu numai că sunt dincolo de orice logică, dar pot ajun- 
ge să ne paralizeze total creşterea şi transformarea. 

În această categorie intră de exemplu fobiile, stările de 
panică, fricile absurde (de genul; frica de a vorbi în public, 
frica de întuneric, frica de persoanele care prezintă o anu- 
mită particularitate anatomică — chelie, cocoaşă etc.), şi aşa 
mai departe. 

Fobia este o frică excesivă şi disproporționată de un 
lucru sau de o situaţie relativ inofensivă. Este adevărat că 
ceea ce cauzează fobia poate avea în unele cazuri şi o anu- 
mită doză de risc, însă reacţia de frică a persoanei care o 
manifestă depăşeşte cu mult pericolul. 

Analogic vorbind, frica acționează la modul 
general precum o durere care apare într-o 
anumită parte a corpului sau ca un 
semnal de alarmă ce ne spune că acolo 
există o problemă. Prin urmare, a eli- 
mina frica presupune, în primul rând, a o 
identifica şi apoi a-i înţelege în profunzime 
mesajul. 

Cum îţi dai seama dacă te con- 
frunţi cu o frică raţională sau cu una 
iraţională? 

lată un exerciţiu simplu care te poate ajuta: 
Atunci când te confrunţi cu o anumită stare de frică, 
pentru a putea să identifici cauza ei reală, trebuie mai întâi 
să te întrebi lăuntric DE CE acea situaţie trezeşte în tine o 
asemenea trăire. 
EI Creează apoi în imaginaţia ta cel mai rău scenariu posibil 
legat de acea situaţie. 
După aceasta, întreabă-te din nou: „Ce mi s-ar petrece 
oare dacă ceea ce mi-am imaginat adineauri ar deveni 
realitate?”. Este indicat să scrii pe o foaie de hârtie 
răspunsul la această întrebare. 


4| Reciteşte cu multă atenție răspunsul şi întreabă-te apoi 
dacă ceea ce ai scris ar putea să se petreacă şi în realitate. 


E ceea ce îţi va apărea ca răspuns la această interogare 
lăuntrică sinceră te va face cu siguranță capabilă să îți dai 
seama dacă este vorba în acel caz despre o frică raţională, de 
care trebuie să ţii cont, sau despre una iraţională, pe care este 
cel mai bine să o alchimizezi şi să o elimini cât mai repede. 

Îngrijorarea excesivă şi fără un suport real poate fi şi ea 
înscrisă în categoria fricilor iraționale. Foarte mulţi oameni 
au tendinţa de a trăi într-o continuă stare de îngrijorare şi 
frică, generată de o multitudine de scenarii negative ipote- 
tice. În felul acesta, ei nu pot să aprecieze decât într-o mă- 
sură extrem de redusă bucuriile pe care viața le oferă clipă 
de clipă, deoarece sunt „obsedaţi” de posibilitatea că „ceva 
rău” li se poate petrece oricând. 

Sursa acestei stări de îngrijorare excesivă este şi de 
această dată sentimentul că ei nu pot face față eventualelor 
situaţii negative. 

Dacă faci parte din această categorie de oameni, 
opreşte-te şi analizează-ţi cu luciditate gândurile sau ima- 
ginile mentale care îţi declanşează şi apoi îţi întrețin starea 
de frică şi de îngrijorare. 

Întreabă-te dacă situaţia sau conjunctura pentru care 
te îngrijorezi este chiar atât de gravă; care sunt şansele ca 
ceea ce Îți imaginezi tu negativ chiar să se petreacă, dacă 
mai cunoşti pe cineva care s-a confruntat cu ceva similar şi 
a reuşit să depăşească momentul dificil; cât de mult te va 
afecta situaţia peste şase luni (de exemplu) ete. 

Întrebările de genul acesta te pot ajuta să îţi dai seama 
cât de absurde pot fi în unele cazuri temerile tale sau îţi pot 
oferi măcar o anumită stare de control asupra lor. 

Există desigur şi situaţii în care îngrijorarea resimţită 
chiar are un fundament real, însă ceea ce o minte necontro- 
lată poate broda pornind de la el poate fi aberant. Exemplul 
Irinei este ilustrativ în acest sens. 


În urmă cu câțiva ani, 


S sân, însă în urma unei inter- 
venții chirurgicale și a unui 
tratament riguros ea și-a re- 
venit complet. 

La scurt timp după acest 
episod nefericit, lrina a deveni! 
excesiv de îngrijorată la gân- 
dul că există şanse mari ca şi ea să 
se confrunte la un moment dat cu 
aceeași problemă de sănătate. Ca ur- 
mare, a început să își facă lunar analizele, să citească toate 
publicațiile din domeniu, să urmărească zilnic noile descoperiri 
ale științei în ceea ce privește cancerul de sân. Atunci când se 
întâlnește cu prietenii, vorbește aproape numai despre aceste 
lucruri, noaptea are coşmaruri, a devenit foarte stresată etc. 

În mod evident în cazul Irinei există, dată fiind legătura 
profundă pe care o are cu mama sa, un risc ceva mai crescut 
— decât la alte femei — de a dezvolta la un moment dat cancer 
la sân. Este deci foarte bine să ia acest semnal de alarmă în 

considerare și să acorde o atenție deosebită sănătății ei (să 
mănânce sănătos, să-și armonizeze atât mintea cât și subcon- 
ştientul, să facă și un tratament preventiv etc). Pe de altă parte 
însă, starea ei continuă de frică și de îngrijorare nu numai că 
nu îi aduce nimic bun dar, prin energia imensă canalizată în 
acea direcţie, chiar îi poate „garanta” (sau cel puțin accelera 
foarte mult) procesul de îmbolnăvire. 


CE ANUME ÎŢI POATE AMPLIFICA FRICA? 


CU CÂT EVIŢI MAI MULT CEEA CE ÎŢI PROVOACĂ FRICĂ, 
CU ATÂT ACEL LUCRU DEVINE MAI TERIFIANT PENTRU TINE! 


+ Evitarea 

Frica te face să eviți lucrurile sau situațiile care îți 
provoacă această stare. Pe termen scurt te simți mai bine, 
însă pe termen lung frica ți se va amplifica şi mai mult. 

+ Căutarea asigurărilor și garanțiilor 

Asigurările şi garanţiile au şi ele un efect reconfortant 
pe termen scurt. Ele te pot face să te simţi mai în siguranță 
şi mai liniştită pe moment, însă pe termen lung va fi mai 
rău. 

+ Victimizarea 

Nu ajută cu absolut nimic, ba dimpotrivă, îţi amplifică 
neputința de a depăşi frica. 

+ Medicamentele, alcoolul sau drogurile 

Sunt o imensă păcăleală. Ele nu rezolvă deloc problema, 


pot crea dependenţă şi o mulțime de efecte secundare ne- 
gative, inclusiv moartea prematură. 


FRICA VS. LAȘITATEA 


Laşitatea nu este o formă de frică, ci un mod de a acţio- 
na care este subminat de această stare. Ea apare atunci când 


76 


Julia Kplozsvari 


suntem sigure că se vor produce consecinţe îngrozitoare, de 
pe urma cărora vom avea de suferit şi, pentru a evita 
aceasta, ne pliăm comportamentul ca atare. 

În subconştientul unei persoane laṣe apare mesajul: 
„Sunt sigură că nu pot să mă lupt cu evenimentele viitoare, 
aşa că trebuie să mă pliez în aşa fel încât să fiu cât mai puţin 
afectată de ceea ce va urma.” Această stare denotă în mod 
evident atât lipsa curajului şi a încrederii în sine precum şi 
a unei verticalităţi lăuntrice. 


DE CE ȚI-E FRICĂ? 


Există o largă paletă de motive care îţi pot stopa 
dorinţele sau impulsurile lăuntrice de a realiza ceva ce nu 
face parte din zona ta de confort şi ar presupune să o 
depăşeşti (să o extinzi). Cel mai important dintre toate 
aceste motive rămâne însă, de departe, frica. 

Aşa cum am arătat, starea de frică poate fi 
generată atât de lucruri care se petrec cât şi de cele 
care este doar posibil să se petreacă (îmbă- 
trânirea, faptul de a fi părăsită sau de a fi 
singură, catastrofe naturale, insecuritate 
financiară, moartea cuiva drag, îmbol- 
năvirea, faptul de a rămâne fără serviciu, 
de a-ţi pierde bunurile etc.), precum şi de necesitatea 
săvârşirii unei acţiuni (de a-ţi continua studiile, de a lua o 
decizie importantă, de a-ţi face prieteni noi, de a începe sau 
a încheia o relaţie, de a vorbi în public, de a face o greşeală, 
de a accepta o stare de intimitate cu o altă ființă umană, de 
a iubi, de a te abandona etc.). 

La un nivel mai profund, frica implică însuşi egoul 
nostru în ansamblu (la acest nivel putem încadra frica de 
schimbare, frica de necunoscut, frica de eşec, frica de 
succes, frica de a nu ne confrunta din nou cu o situaţie 
neplăcută, frica de a nu fi acceptate etc.). 

FRICA DE SCHIMBARE 


Se Nea adesea că obişnuința este a doua natură a 
omului. În principiu, acest aspect este un lucru minunat, 
care ne permite să ne adaptăm gradat şi apoi să ne obişnuim 
cu situaţiile noi care apar în viaţa noastră. 

Problema apare atunci când te închizi într-un fel de 
„fortăreață” (sau, cum se mai spune uneori, „turn de 
fildeş”), în care toate lucrurile îți sunt cunoscute, unde te 
simţi confortabil şi în siguranţă, respingând tot ceea ce este 
nou de frică să nu-ţi distrugă tot eşafodajul tău de obişnu- 
ințe pe care l-ai construit cu atâta grijă. Şi astfel, de frica de 
a nu-ți depăşi granița lăuntrică dincolo de care te simţi prea 
expusă şi vulnerabilă, preferi să renunți la visele, idealurile 
sau aspiraţiile sublime pe care le ai. 

Fugi astfel de transformare şi alegi stagnarea. Riscul 
însă este să te confrunți, la sfârşitul vieții tale, cu regretul 
imens că nu ţi-ai urmat chemarea sufletului şi că nu te-ai 
luptat pentru ceea ce ţi-ai dorit. Crezi oare că merită, din 
cauza fricii, să trăieşti o viață banală şi monotonă? 

Gândeşte-te că transformarea ta lăuntrică poate fi o mi- 
nunată aventură şi o sursă de prospețime şi noutate în viaţa 
ta, care îţi va face fiecare zi mai bogată şi mai interesantă. 


FRICA DE NECUNOSCUT 


Cunoaştem cu toţii povestea lui lon Creangă cu drobul 
de sare. Îngrijorarea şi frica necontenită faţă de ceea ce ne 
poate aduce viitorul este absolut inutilă; ba, mai mult decât 
atât, ea poate aduce în viața noastră, printr-un fel de „rezo- 
nanţă”, exact lucrurile de care ne temem, conform binecu- 
noscutului proverb: „De ceea ce ţi-e frică, nu scapi”. 

Fii deschisă şi ai încredere că tot ce ţi se petrece are şi o 
latură pozitivă, chiar dacă la început îţi poate fi mai greu să 
conştientizezi acest lucru. 

Atunci când starea constantă de tensiune şi de îngrijo- 

rare pentru lucruri sau situații nejustificate sau ipotetice | 
devine cronică, apar de regulă următoarele simptome: | 


+ oboseşti foarte repede; 

+ te simţi mai mereu iritată şi irascibilă; 

+ eşti neliniştită; 

+ ai probleme să adormi sau să dormi; 

+ te simţi tensionată în special în zona stomacului, a | 
umerilor şi a gâtului; 

+ te concentrezi greu; 

+ apar probleme de sănătate la nivelul stomacul; 

+ gura îţi este mai mereu uscată etc. 

În acest caz, dacă simţi că nu mai poți ţine situaţia sub 
control, este bine să te adresezi pentru ajutor unei persoane 
calificate. 


FRICA DE EŞEC 


În filosofia indiană se povestește că într-o zi, 

un aspirant la condiția de arcaș desăvârșit a in- 

cepul să se antreneze împreună cu maestrul său. Deși 

își dorea foarte mult să 

atingă această stare, lipsa lui de 

pregătire și de pricepere îl impiedi- 

cau să realizeze aceasta, săgețile lui 

ajungând de fiecare dată foarte 
departe de țintă. 

Fiind însă foarte perseverent, el a 
continua! să se antreneze în ciuda 
eșecurilor sale. Astfel, de la o zi la 
alta, el dobândea tot mai multă 
stăpânire de sine şi autocontrol iar 
tehnica sa devenea și ea din ce în ce 
mai bună și mai desăvârşită. Ca 

urmare, tot mai multe săgeți atingeau ținta și tot mai puține 
nimereau pe lângă ea. 

Arcașul însă nu s-a oprit aici. El a continuat cu aceeași per- 
severență să se antreneze, până când a venit în sfârșit ziua în 
core absolut toate săgețile lansate de el nimereau exact în cen- 
trul țintei. 

În final, deoarece și-a incheiat cu un deplin succes antre- 
namentul, maestru său l-a întrebat: 

„Spune-mi, dragul meu, după părerea ta care dintre toate 
săgețile lansate de tine în toată această perioadă sunt mai im- 

nte: cele care au nimerit ținta, sau cele care au mers pe 
ea?” 

El a răspuns: „Eu cred că sunt mai importante cele care au 
nimerit ținta, însă dacă mă gândesc mai bine, mi se par impor- 
tante şi cele care au ratat-o.” 

iradas, dragul meu”, i-a răspuns plin de înțelep- 
ciune maestrul. „Toate săgețile pe care le-ai aruncat 
în timpul antrenamentului sunt la fel de importante și 
aceasta deoarece săgețile care au ratat ținta le-au 
pregătit de fapt pe cele care au nimerit-o.” x 


Frica de eşec opreşte impulsurile multor oameni de a 
acționa în vederea obţinerii lucrurilor şi situaţiilor pe care şi 
le doresc, şi aceasta deoarece ei devin victimele propriilor 
lor scenarii ipotetice ale nereuşitei. 

Dacă ai şti cu certitudine că poți obține tot ceea ce îţi 
propui, care ar fi lucrurile care ţi le-ai dori? Cum ar arăta 
viaţa ta ideală? Răspunsurile spontane la aceste întrebări 
care îţi vin în minte reprezintă lucrurile pe care ţi le doreşti 
cu adevărat şi pentru realizarea cărora ar trebui să acţionezi 
mereu, cu tenacitate. 

În viaţă este imposibil să nu faci şi greşeli. Este o mare 
greşeală, de exemplu, complacerea în starea de frică. Impor- 
tant este însă să învăţăm din toate greșelile, să creştem 
interior şi să mergem mai departe, până când reuşim. 

Atunci când realizezi că ai făcut o greşeală, gândeşte-te 
că ea ţine de ceea ce ai făcut, nu de ceea ce eşti. Analizează 
cu multă atenţie ce ai de învăţat din ea, în ce mod trebuie să 
acţionezi de acum înainte şi modifică-ţi apoi comporta- 
mentul în consecinţă. 

Femeile care au încredere în ele au siguranța lăuntrică 
că vor reuşi în tot ceea ce îşi propun. Ce le face să creadă 
aceasta? Faptul că ştiu că vor persevera până când vor reuşi, 
până când vor învinge, până când vor atinge țelul pe care şi 
l-au propus. În drumul lor vor întâlni cu siguranţă piedici şi 
eşecuri temporare, însă vor învăţa din ele, vor acţiona în 
consecinţă şi vor obţine tot ceea ce îşi doresc şi este în 
acelaşi timp bun şi constructiv. 


FRICA DE SUCCES 


Deşi toate ne dorim succesul pe diferite planuri sau sub 
diferite forme, paradoxal, foarte multe dintre noi ne temem 
uneori de ceea ce implică el. Aceasta probabil din cauză că 
succesul aduce cu sine un standard mai ridicat, iar cei din 
jurul nostru vor avea, implicit, mai multe aşteptări de la noi. 

Într-o discuţie într-un grup de femei la care am asistat, 
una dintre ele povestea că dintotdeauna şi-a dorit să fie 
foarte atrăgătoare şi frumoasă şi, ca urmare, a depus efor- 
turi susţinute în această direcție. Acum însă, ea arată în 
sfârşit aşa cum şi-a dorit şi, în mod evident, toată lumea o 
admiră, ea simte tendinţa de a-şi masca şi minimaliza aceste 
calităţi, pe de-o parte din cauză că se simte mereu în centrul 
atenţiei (se simte „studiată”) şi simte adesea invidie din 
partea altor femei, iar pe de altă parte pentru că şi-a impus 
un standard sub care acum nu îşi mai permite să coboare. 

Pe cât de absurd poate părea la prima vedere, aceste 
situaţii sunt totuşi mai frecvente decât ne putem imagina. 

Dacă ai succes, indiferent în ce domeniu, vei fi în 
centrul atenţiei unor oameni şi, aproape inevitabil, unii te 

vor admira iar alții te vor invidia. Nu este cazul însă să îți 
inhibi transformarea interioară din această cauză („de gura 
lumii”, cum se spune). 


FRICA DE A NU TE CONFRUNTA DIN NOU 
CU O SITUAŢIE NEPLĂCUTĂ 


Atunci când în viața noastră are loc un eveniment 
neplăcut, în mod subconştient avem tendința de a gene- 
raliza acel sentiment de disconfort lăuntric, asociindu-l cu 
toate situațiile similare care ar putea avea loc vreodată. De 
exemplu, dacă participăm la un concurs şi la una din probe 
eşuăm lamentabil făcându-ne de râs, vom avea tendinţa ca, 
din cauza acelui incident izolat, să credem că la toate con- 
cursurile la care vom mai participa în viitor se va petrece la 
fel. De aceea este foarte important să ne minimalizăm la 
modul conştient toate gafele şi eşecurile, pentru a nu 
amplifica neîncrederea în noi pe care deja o avem (sau, mai 
bine zis, pentru a nu ne submina şi mai mult încrederea — 
deja foarte precară - în noi înşine). 

Această generalizare ne limitează opţiunile şi, ca o 
consecinţă, posibilităţile pe care le avem în viaţă. Doar 
pentru că la un moment dat un lucru nu s-a pliat pe ceea ce 
ne-am fi dorit noi, nu înseamnă că aşa va fi mereu. 


NU TE SIMŢI CAPABILĂ SĂ FACI FAȚĂ UNEI SITUAȚII 


Această convingere greşită stă la baza celor mai multe 
dintre fricile noastre şi are ca o consecință majoră lipsa 
încrederii în sine. 

De aceea, orice demers în eliminarea fricii şi în dez- 
voltarea unei stări de încredere trebuie să pornească de la 
următoarea întrebare cheie: DE CE NU MĂ SIMT CAPABILĂ 


SĂ FAC FAŢĂ UNEI SITUAȚII DATE, ŞI CUM AŞ PUTEA REMEDIA 
ACEASTA? 


Julia 'Nolozsvan 
DESCOPERĂ ORIGINILE FRICILOR TALE! 


Aşa cum am mai spus, o mare parte din fricile şi teme- 
rile noastre apar ca o consecinţă a impactului contextului 
familial și social în care am crescut asupra modului nostru 
de a gândi şi de a percepe lumea exterioară. 

S-a constatat că părinţii care au tendinţa de a-şi con- 
trola copiii „coordonându-le” până în cele mai mici detalii 
viața (ce să facă şi cum să facă, cu cine să se joace şi cu cine 
nu, ce haine să poarte, ce sport să facă ete., neluând în con- 
siderare părerile sau dorinţele copiilor) le creează acestora 
o stare de dependenţă care va determina apoi apariţia di- 
verselor forme de frici, cum ar fi: frica de a lua o decizie, 
frica de a nu greşi, frica de a rămâne singur(ă), frica de a-ți 
lua în mâini propria viaţă etc. Toate acestea au în mod evi- 
dent repercusiuni grave asupra încrederii în sine. 

Părinţii imprevizibili din punct de ve- 
dere emoţional care, de exemplu, într-o zi 
sunt foarte afectuoşi cu copiii lor iar a doua 
zi sunt distanţi şi reci sau care le impun 

reguli haotice (într-o zi îi pedepsesc pentru 
că au luat o notă mică la şcoală iar data ur- 
mătoare când se mai petrece acest lucru 
sunt foarte înțelegători sau chiar indife- 
renţi) dezvoltă la aceşti copii probleme în a 
identifica legătura dintre eforturile lor şi 
un rezultat specific şi previzibil. Ca ur- 
mare, ei vor simţi că nu pot avea un con- 
trol asupra vieţii lor, ceea ce le poate genera apariţia 
diferitelor tipuri de frici precum şi o stare profundă de neîn- 
credere în sine. 

Copiii ai căror părinţi sunt exagerat de protectori, 
dorind să-i ocrotească de orice fel de supărare sau stres, 
„ținându-i în puf” şi rezolvându-le problemele în locul lor, 
vor creşte la rândul lor copii care la adolescenţă şi la matu- 

ritate vor face faţă cu multă greutate situaţiilor dificile şi 
stresante, fiind devastaţi de frici şi de neincrederea în ca- 
pacitatea lor de a le face faţă sau de a le depăşi. 

Există şi alte posibile cauze care pot determina dez- 
voltarea fricii şi a neincrederii în sine. În unele situaţii un 
eveniment major din copilărie te poate impacta negativ sau 
chiar traumatiza pe viaţă (un viol, un accident, moartea vi- 
olentă a cuiva apropiat etc.). Alteori, o serie de atitudini sau 
acțiuni aparent inofensive ale părinţilor pot avea acelaşi 
efect. 

Problema majoră în identificarea acestor cauze ce ge- 
nerează reacţii de teamă atunci când suntem puse în diferite 
situaţii de viață este că acestea au fost „asimilate” de către 
subconştientul nostru şi noi nu le mai conştientizăm sau 
(cel puţin pe unele) nici măcar nu ni le mai amintim. 

lată două exemple: 


Felicia a avut o copilărie destul de dificilă. Tatăl ei a murit 
când ea avea doar un an, iar mama ei era foarte criticistă. Nu 
era niciodată mulțumită de ceea ce făcea Felicia, în ciuda 

eforturilor acesteia (în viziunea mamei sale, ea nu 
era niciodată suficient de cuminte și ascultătoare, 
nu avea nota 10 „pe linie” la școală, nu era 
suficient de talentată, de ordonată, de 
inteligentă etc.). 

In subconștientul Feliciei s-a înrtidăcinat 
astfel adânc ideea că orice ar face și oricât 
s-ar strădui nu este niciodată suficient de 
bine. Perfecţionismul exagerat pe care 
l-a dezvoltat din copilărie — prin eforturile ei de a-și vedea 
mama mulțumită de ea - o face ca acum, la vârsta adultă, să 
se leamă de fiecare dată când trebuie să ia o decizie, să 
predea un raport la serviciu, când se întâlnește pentru prima 
oară cu un bărbat etc. Ea simte constant că nu este niciodată 
suficient de pregătită sau de capabilă. 

O altă situaţie similară: 

Tatăl Mirelei era foarte pesimist și lipsit 
de încredere. De-a lungul timpului, fără 
să-și dea seama, el și-a proiectat toate 
limitările și neputințele asupra fiicei lui. De 
aceea, toate aspirațiile și idealurile Mirelei 
erau cel mai adesea catalogate de el ca 
fiind nerealiste şi luate în derâdere. Chiar și 
atunci când ea a obținut locul al treilea la 
olimpiada de matematică, replica tatălui 
său a fost că este cu siguranță o greșeală, 
neavând cum să fie posibil așa ceva. 

Nu este de mirare că acum, la maturitate, Mirela se con- 
fruntă cu o acută stare de neincredere în sine şi se simte para- 
lizată de frică de fiecare dată când este nevoie să facă ceva 
pentru a-și urma idealurile. 


CUM SĂ-ȚI DEPĂȘEŞTI FRICA? 


Primul pas pentru a scăpa de frică, oricare ar fi natura 
ei, este să o accepţi. La prima vedere acest lucru îți poate 
părea un paradox, însă trebuie să ştii că, la fel ca şi în cazul 
gândurilor negative, cu cât te încrâncenezi mai mult să scapi 
de temerile tale, cu atât ele se vor amplifica şi mai mult. 

Odată ce ai conştientizat şi acceptat starea de frică, poţi 
trece la următorul pas şi anume la eliminarea ei. lată în con- 
tinuare câteva sugestii pentru a realiza aceasta: 


% Atunci când te confrunţi cu o stare de frică urmăreşte 


să te pui în ipostaza unui martor detaşat care observă tot 
ceea ce se petrece în ființa ta în acel moment, din punct de 


vedere fizic, psihic şi mental. 
3% Fii plină de răbdare cu tine însăți. Exemplul următor 


te poate ajuta să înţelegi mai bine ce înseamnă şi ce pre- 
supune aceasta. 

Andreea se afla într-un taxi în drum 
spre aeroport. La un moment dat, cir- 
culația s-a blocat. Andreea devine din ce lt îi 6 n. 


i srt mai tată. Îi este frică să nu 

popa | După 15 minute află că a 
em un accident și că mai durează până 
când polițiștii eliberează șoseaua. Inima 
îi bătea cu putere, a început să transpire 
tot mai abundent, iar tensiunea pe care 
o simțea în zona stomacului devenea din 
ce în ce mai mare. În mintea ei se derulau 
scenarii din ce în ce mai îngrozitoare 
legate de faptul că va pierde cu siguranță 
avionul, că nu va putea ajunge la timp la 
nunta surorii ei, că toată familia o va uri 
pentru aceasta etc. Următorul pas a fost 
blamarea. Se învinovățea că nu a plecat de acasă mai 
devreme, îi condamna și-i apostrofa în gând pe polițiști pentru 
că nu se mișcau mai repede, pe cei care au făcut accidentul că 
nu au fost mai atenți etc, 

In cele din urmă însă, poliția a reușit să elibereze șoseaua 
și Andreea a reuși! să ajungă la aeroport în timp util. 

Dacă ar fi dat dovadă de răbdare cu ea însăși în primul 
rând, Andreea nu s-ar mai fi „torturat” cu toate reacţiile ei de 
teamă și stres. Și-ar fi dat seama că acestea sunt complet 
inutile, având în vedere că situaţia nu depindea absolut deloc 
de ea. Ar fi putut, în schimb, pentru a-și ocupa mintea cu ceva 
constructiv, să găsească alle soluții inteligente pentru a ajunge 
la sora ei în eventualitatea în care pierdea avionul. 


3% Trăieşte clipa prezentă! De foarte 
puţine ori trăim în prezent. Cel mai adesea, 
fie suntem preocupate de ceva ce s-a petrecut 
în trecut, fie ne proiectăm în viitor. Fricile 
noastre sunt alimentate şi ele fie din situaţii 

sau experiențe trecute, fie din proiecţii mentale negative în 
viitor. De aceea o modalitate de a le elimina este să ne foca- 
lizăm preponderent pe clipa prezentă, pe acel „aici şi acum”. 

Un exerciţiu foarte uşor, care te va ajuta foarte mult să 
te focalizezi asupra momentului prezent, este să devii atentă 
la respiraţia ta (inspiraţia şi expiraţia) şi la simţurile tale, 
căutând să percepi prin intermediul lor cu cea mai mare 
atenţie tot ceea ce te înconjoară. 

În cele mai multe cazuri (în proporţie de peste 90%), 
frica sau îngrijorarea ta nu se concretizează. Acesta este încă 
un motiv pentru a nu-ți mai lăsa viața furată de proiecții 
imaginative negative. 

3 Cea mai eficientă modalitate de a scăpa de o frică, in- 
diferent de natura ei, este confruntarea directă şi gradată 
cu situația sau persoana care trezeşte în tine această stare. 

ATENȚIE! În această categorie nu intră situaţiile care 
ne-ar putea periclita viaţa noastră sau pe a celorlalţi. De 
asemenea, în cazul unei forme grave de anxietate adresea- 
ză-te mai întâi unui specialist. 

Iată cum poţi realiza aceasta: 

Alege pentru început doar una dintre fricile tale și supune-o 
unei analize mentale. Întreabă-te: 


«. „Ce anume (situație, persoană, gând) declanşează în mine 
reacția de frică?” 


e. „Cum afectează această frică viața mea? Ce anume am 
tendința să evit, sau la ce anume renunt din cauza ei?” 


*. „Ce s-ar petrece dacă ar trebui să mă confrunt cu frica 
mea?” 


Alcătuiește apoi un plan de acţiune pentru a te confrunta 
gradat, încetul cu încetul, cu acea frică, în vederea depășirii ei. 


Să luăm un exemplu foarte simplu pentru a înțelege şi 
mai bine această tehnică: 

Să presupunem că ţi-e frică de înălțimi. În acest caz: 

A) îţi vei analiza mai întâi frica, punându-ţi urmă- 
toarele întrebări: 

„Ce anume (situaţie, persoană, gând) declanșează în mine 

reacția de frică?” 

Un posibil răspuns: „Este suficient să mă gândesc la 
ceva conex cu situația de a fi undeva într-un loc înalt şi deja 
simt cum inima începe să-mi bată cu putere. La fel se pe- 
trece şi atunci când văd la televizor sau într-un film munţi, 
clădiri înalte sau avioane.” 

„Cum afectează această frică viața mea? Ce anume am 

tendința să evit, sau la ce anume renun} din cauza ei?” 

Un posibil răspuns: „Nu mă pot bucura niciodată de o 
privire panoramică asupra oraşului, evit să călătoresc cu 
avionul, nu merg niciodată la munte, nu ies pe balcon şi îmi 
caut mereu locuinţe la parter.” 

„Ce s-ar petrece dacă ar trebui să mă confrunt cu frica 

mea?” 

Un posibil răspuns: „Aş intra probabil în panică. Aş 
avea senzaţia că îmi fuge pământul de sub picioare, că sunt 

„paralizată, incapabilă să gândesc sau să fac ceva.” 


B) Alcătuieşti un „plan de bătaie” în vederea depăşirii 
fricii tale. 

Scrie pe o foaie de hârtie toți paşii pe care poţi să îi faci 
pentru a-ți depăşi teama, în ordinea crescătoare a inten- 
sităţii fricii pe care o trezesc. De exemplu: 

* Mă uit zilnic la poze făcute din avion, poze cu munţi 
etc. 

* Privesc pe fereasta de la etajul 1, apoi ies pe balcon 
de la acest etaj, iar atunci când mă simt confortabil trec la 
următorul nivel. 

* Merg la munte cu prietenii. 

* Călătoresc cu avionul. 

ESTE FOARTE IMPORTANT SĂ NU TRECI LA URMĂTOAREA ETAPĂ 
PÂNĂ CÂND NU AI REUŞIT SĂ-ȚI DEPĂŞEŞII FRICA PE CARE O IMPLICĂ 
ETAPA ANTERIOARĂ! 

ATENȚIE! Este total contraindicat ca, doar pentru a-ți 
depăşi frica, să te supui unor situaţii riscante care ți-ar 
putea pune în pericol viața! 


Atunci când mintea îţi este invadată de proiecţii men- 
tale negative în viitor, imaginându-şi tot ceea ce poate fi mai 
sumbru, spune ferm „STroP!” acestor gânduri şi dă o turnură 
radicală imaginaţiei tale. Creează-ţi în minte un dezno- 
dământ perfect pentru situaţia care te sperie. La fel cum poţi 
crea scenarii negative, poţi crea şi scenarii pozitive, benefice 
care te vor ajuta să-ți depăşeşti toate temerile (vezi subcapi- 
tolul GÂNDIREA POZITIVĂ). 

Creează în mintea ta cât mai multe detalii care să aducă 
experiența cât mai aproape de realitate şi bucură-te plenar 
de reuşită. Vei vedea că, în scurt timp, vei reuşi să-ţi elimini 
frica. 


ACCEPTĂ-ŢI PLENAR VIAȚA 


O veritabilă încununare a tuturor tehnicilor şi sfaturilor 
în vederea depăşirii fricii şi a suferinţei este ideea-forță 
„ACCEPT PLENAR TOT CEEA CE VIAȚA ÎMI ADUCE ÎN 
CALE! 

Această idee se referă la a renunța definitiv la tendinţa 
de a opune rezistenţă în fața necunoscutului sau a situaţiilor 
nedorite şi la a îmbrăţişa noul drum, noile posibilităţi, noile 
puncte de vedere pe care care viaţa ni le aduce în cale. 

A spune „nu” şi a opune rezistenţă unei situaţii nedorite 
care a apărut deja în viaţa noastră, unor oportunităţi sau 
unor transformări, doar din cauză că nu sunt conforme cu 
aşteptările sau dorințele noastre imediate şi generează în 
noi o stare de frică, are drept consecinţă starea de blocare şi 

chiar de luptă interioară, încrâncenarea, extenuarea, con- 
sumul inutil de energie, tensiunea, pesimismul şi dez- 
amăgirea. 

Aminteşte-ţi de fiecare dată când te confrunţi cu o 
asemenea tendinţă că „intotdeauna tot răul este spre bine”. 
Nu ai de ce să te temi. Chiar dacă într-o primă fază ceea ce 
se petrece îți provoacă foarte multă suferință sau dificultăţi, 
după o perioadă, atunci când reuşeşti să „decriptezi” me- 
sajul pe care trebuia să-l înveţi, cu siguranţă vei putea 
constata şi beneficiile multiple pe care respectiva situaţie 
le-a declanşat. Nu uita că întotdeauna, „atunci când ni se 
închide o ușă, în același timp ni se deschide o alta”. 

Bineînțeles că faptul de a spune „DA” suferinţei sau fricii 
din viața ta nu face ca acestea să dispară cât ai clipi. Induce 
însă un anumit gen de eliberare şi detaşare care rezultă din 
înţelegerea profundă a faptului că suferinţa şi frica apar 
întotdeauna atunci când este necesar să înveţi ceva. 

De exemplu, când te doare un picior mergi la doctor, îţi 
faci analizele necesare, identifici problema şi apoi urmezi 
cu perseverență tratamentul adecvat. De ce să nu procedezi 
într-un mod similar şi în cazul suferinţei sau fricii, ele fiind 
în realitate semnalele de alarmă care te atenționează că 
undeva ai greşit, greşeşti sau că ceva în tine trebuie 
transformat. Apoi, odată ce ai identificat care este pro- 
blema, caută soluţiile şi modalităţile pentru a o transforma 
sau depăşi, în această direcţie starea de fericire şi de absenţă 
a fricii fiindu-ţi cel mai bun „barometru”. 

lată acum câteva situaţii de viaţă care ne pot servi drept 
exemplu: 

% pape pia e Dana a continuat ani 
de zile relația cu iubitul ei. În mod evident, 

lucrurile nu mai mergeau între ei, iar el nu o mai 

iubea. lubirea și efervescența de la începutul relației 

lor devenise demult comoditate și obișnuință. Ei mai erau 

doar la modul teoretic impreună. Cu toate acestea, deoarece 

se alaşase foarte tare de ideea de a fi cu el, Dana rămânea 
alături de el în speranța pasivă și deșartă că la un moment dat 
„va fi mai bine”. În cele din urmă 
el a părăsit-o, îndrăgostit fiind de 
o altă femeie cu care s-a şi căsă- 
torit la scurt timp după aceea. Cu 
cât Dana refuza mai mult să 
accepte realitatea și faptul că 
lucrurile nu mai au cum să fie aşa 
cum își dorea ea, cu atât devenea 
mai tensionată, mai frustrată și 
mai nefericită. Ea ignora orice alle 
oportunități care îi apăreau în 
cale, de dragul unei utopii, și 
astfel se adâncea tot mai mult în 
suferință, pentru că se agăja 
mereu de ideea că el se va 
întoarce. Apoi, văzând că timpul 
trece iar fostul ei iubit nu dădea 
semne de reimpăcare, fiind tot 
mai fericit cu soția lui, a alunecat 
subconștient pe panta unei atitu- 
dini răzbunătoare ce se manifesto 
prin diferite răutăți, meschinării, 
bârfe și calomnii la adresa lor, ea 
ipostaziindu-se mereu într-o „bia- 
tă victimă”. Chiar dacă a întâlnit în decursul timpului și alți 
bărbaţi care ar fi putut-o face fericită, neputinta ei de a ierta și 
de a imbrățișa sau de a accepta plenar ceea ce viața îi oferea 
o ținea prizoniera unei suferințe uriașe, distrugând astfel și ceea 
ce ar fi putut fi frumos în viața ei. 
Ceea ce Dana ar fi trebuit să facă — cu mult timp înainte de 
a se produce deznodământul atât de dureros pentru ea - era 
în primul rând să accepte într-un mod activ ideea că relația lor 
ero departe de a fi implinitoare pentru amândoi. În acea etapă 

ea ar fi putut, în loc să adopte o atitudine pasivă, să lupte 
pentru a-l recuceri și a retrezi tot ce fusese frumos între ei. Dacă, 
în ciuda eforturilor ei, aceasta nu s-ar fi produs, ar fi fost 
esențial să-și asume în totalitate responsabilitatea pentru 
această situație de viață în care se afla. Aceasta presupunea să 
analizeze cu luciditate și obiectivitate greșelile ei din relația cu 
el, să-și învețe lecţia pe care viața i-a dat-o și să facă toate 
transformările necesare; să conștientizeze ceea ce își dorește 
de fapt de la un bărbat și de la o relaţie, să fie optimistă și să 
se deschidă plină de incredere față de noile oportunități care 

îi apăreau în cale. În felul acesta, suferința ei ar fi devenit 
constructivă și s-ar fi alchimizat gradat într-o imensă 

store de împlinire și de libertate, spre deosebire de 

situația inițială, în care aceasta o „devora” și o 

adâncea tot mai mult într-o stare penibilă. x 


deet 


Vă ofer în continuare descrierea a două cazuri celebre 
ale unor femei care s-au confruntat cu probleme foarte 
grave încă de la o vârstă fragedă, dar care au transformat 
acele probleme în oportunităţi extraordinare de dezvoltare 


lăuntrică. 

TEA La vârsta de 12 ani, Evelyn Glennie şi-a pierdut 
SERI) auzul. Cu toate că i s-a recomandat să urmëze o 
“A şcoală pentru copii cu probleme auditive, cu sus- 
ținerea părinţilor ea a continuat să meargă la o şcoală 
„normală” împreună cu fraţii ei. „Doar pentru că cineva 
E îţi spune că nu poți să auzi una sau alta, nu înseamnă că 


nu poți face anumite lucruri”, a replicat ea. 

Deşi practic aproape complet surdă, Evelyn se nu- 
mără la ora actuală printre cei mai de seamă percuţionişti ai 
lumii. Pentru a simţi vibraţiile sonore şi a fi totodată în 
acord cu toate celelalte instrumente muzicale din orches- 
trele cu care cântă, ea stă pe scenă desculță. Întrebată cum 
reuşeşte să se descurce, Evelyn a spus că „a învățat să audă” 

cu diferite părţi ale corpului. Cu timpul, celelalte simţuri ale 
ei au devenit din ce în ce mai dezvoltate, iar capacitatea ei 
de concentrare s-a amplificat foarte mult. Ea nu se percepe 
deloc pe ea însăşi că fiind o persoană surdă ci una având 
„un auz diferit”. În viziunea ei profund optimistă, ea doar 
„aude ceva mai greu”. 

Niciodată nu s-a victimizat întrebându-se „De ce eu?”. 
„Întâlneşti uneori oameni având un handicap major şi 
care totuşi par să fie cei mai fericiți din lume. Aceasta să 
face să vezi lumea dintr-o altă perspectivă”, spune ea. % 

Evelyn a îmbrățișat (a acceptat) într-un mod exem- ( 
plar ceea ce viața i-a oferit şi, fără nicio urmă de $à; 
revoltă sau descurajare, a reuşit să se „adapteze” „e! 
urmărindu-şi cu perseverenţă idealurile şi în | 
cele din urmă împlinindu-le. 


HODE Barbara Guerra este un adevărat exemplu de 
S femeie remarcabilă. La vârsta de doi ani şi jumă- 


A tate ea a avut un accident cumplit în urma căruia a 
“NP rămas fără braţe. Cu toate acestea, şi-a dorit din tot 
N sufletul să aibă o viață normală şi, depăşind toate 


au apărut după accident au fost înlocuite de hotărâre şi 

perseverenţă. Treptat, folosindu-și picioarele, ea a reuşit 
să facă aproape tot ce facem noi cu mâinile. A obținut chiar 
şi permisul de conducere, deși la inceput niciun instructor 
nu dorea să o înveţe, conducând de atunci o maşină 
obişnuită, fără nicio modificare care să o ajute. Cu unul din- 
tre picioare apasă acceleraţia, iar cu celălalt manevrează cu 
dexteritate volanul. 


A aşteptările celorlalți, a reuşit. Tristețea şi durerea care 

Este căsătorită, are un fiu (de care a avut ea singură 
grijă, din ziua în care s-a născut, cu tot ce presupune 
aceasta) şi, deşi aceasta pare şi mai incredibil, este ins-, 
tructoare de aerobic! Găteşte, face curat, se spală pe dinţi, À 
se machiază, îşi aranjează părul, cântă la orgă, scrie, tas- i 
tează la calculator etc... şi toate acestea numai cu picioa- 
rele. Dacă se confruntă cu un obstacol, găseşte 
întotdeauna modalităţile de a-l depăşi. „Tot ceea ce „sa 
faceți voi, fac şi eu, însă într-un mod puţin dife- /3.+ g 
rit”, obişnuieşte ea să spună. RO 2. 


Li 


Frica te poate face să te retragi sau să stai cât mai 
departe de tot ceea ce ţi-ar putea cauza suferință. Dar atunci 
nu numai că pierzi bogăţia vieţii şi şansele sale extra- 
ordinare de a evolua, ci totodată te preschimbi în victima 
propriilor tale temeri înlănţuitoare. 


NU POŢI CONTROLA VIAŢA ŞI CEEA CE ŢI SE 
PETRECE, POŢI ÎNSĂ CONTROLA REACŢIILE TALE 
FAŢĂ DE SITUAŢIILE CU CARE TE CONFRUNŢI. 


PASUL ae 


ACCEPTAREA ŞI IUBIREA DE SINE 
POT FACE ADEVĂRATE MIRACOLE! 


ACCEPTĂ-ŢI ÎN TOTALITATE TRECUTUL 


descoperi într-un mod cât mai obiectiv, cu toate 
plusurile şi minusurile pe care le ai în acest moment. 

Ceea ce suntem acum este rezultatul gândurilor, 
acţiunilor sau al reacţiilor noastre trecute faţă de situaţiile 
cu care ne-am confruntat. Aşa cum ştim, două persoane pot 
reacționa într-un mod total diferit atunci când sunt puse în 
exact aceeaşi situaţie de viață. De altfel, aşa cum am 
subliniat anterior, orice ni s-ar petrece şi orice eveniment 
(plăcut sau neplăcut) am traversa, importantă este în 
primul rând reacţia noastră față de acel lucru, pentru că 


tocmai această reacţie este cea care va determina amploarea 
impactului respectivului eveniment asupra psihicului 
nostru şi nu evenimentul în sine. Spre exemplu, putem 
alege (dacă bineînţeles avem puterea lăuntrică necesară 
pentru aceasta) să râdem senine şi detaşate chiar şi în 
situaţii care pe alţii i-ar deranja. Deşi unora dintre noi, la 
prima vedere, acest lucru le-ar părea imposibil, el se poate 
realiza totuşi atunci când suntem înzestrate cu înţelepciune, 
încredere în sine şi o mare forţă lăuntrică. (Precizăm însă 
încă o dată, pentru ca lucrurile să fie cât mai clare, că nu 
trebuie să confundăm niciodată starea de detaşare cu 
indiferența!) 


Ain de sine presupune înainte de toate să te 

Detaşarea (faţă de o situ- z 
ație, o persoană, un obiect of e Ao ao 
etc.) este o „desprindere” de * Eris . 
situația respectivă (sau per- | 
soana, obiectul etc.) prin Într-o măsură nebănuit dan, 
sublimarea ei, în timp ce rezultatul gândurilor sale. 


indiferența nu este decât o RAMAKRISHNA 

izolare egoistă şi obtuză de ea. ®© oH 5 

a ne ne permite să de- “; E 
o situație prin cunoaş- 


tere şi înţelegere sau chiar iubire, rămânând în final 
complet neafectate de eventualele ei aspecte negative. În 
schimbjindiferența/pune un zid între noi şi acel aspect care 
aparent „nu ne mai interesează” (spunem noi) dar care de 
fapt ne afectează, chiar şi fără ca noi să ne dăm seama. Pe de 
altă parte, acest zid este în acelaşi timp o înlănţuire şi o 
limitare, pentru că el nu ne permite să cunoaştem, să iubim 
şi să integrăm respectivele aspecte în sufletul nostru. 

Aşa cum am menţionat anterior, încrederea în sine sau 
lipsa acesteia încep să se contureze încă din primii ani de 
viaţă. De aceea, cu cât devenim mai conştiente de ceea ce 
s-a petrecut atunci, în copilăria noastră timpurie, şi în ce 
măsură şi manieră ne-a afectat, cu atât putem acţiona mai 
eficient pentru vindecarea unor posibile traume (de care 
probabil că acum nici nu suntem conştiente că există) şi, în 
consecinţă, pentru dobândirea stării de incredere în sine pe 
care ne-o dorim. 

added 

Ceea ce îţi propun în continuare poate fi dureros 
deoarece presupune evocarea unor amintiri neplăcute, insă 
te va ajuta într-un mod miraculos. Ia câteva foi de hârtie, 
imparte-le în două teancuri şi scrie (succint, desigur!) 
povestea vieţii tale, urmărind în principal situaţiile şi 
evenimentele care te-au marcat (atât în bine cât şi în rău) 
din punctul de vedere al încrederii în tine. 


trece în revistă 
„pozitive din a Merele ni 
ord zu copilăria: reali- 
zările tale, situaţiile în 
care te-ai simțit tu însăţi, 
făcut pe tine f 


ită, lucrurile care 


După ce ai încheiat, arde foile de hârtie pe care ai scris 
lucrurile negative şi gândeşte-te cu optimism că viața ta 
reîncepe azi! În timp ce priveşti foile arzând, conştientizează 
cât mai profund cum te eliberezi de poverile trecutului! 

age en ace 

Vindecarea „rănilor” sufleteşti din trecut este o acţiune 
fundamentală. Poţi târi la nesfârşit după tine traume şi 
suferinţe care, deşi s-au petrecut cu mult timp în urmă, te 
afectează şi în prezent, chiar dacă tu nu conştientizezi 
aceasta, umbrindu-ţi într-o mare măsură fericirea. Ce s-a 
petrecut în trecut nu mai poate fi reparat sau înlocuit, însă 
prezentul îţi oferă în fiecare clipă această şansă şi ar fi 
regretabil să nu o valorifici. 

Trecutul nu mai există decât în mintea ta! El nu te mai 
poate afecta decât în măsura în care tu îi permiţi. Probabil 
îți este încă dificil să uiţi unele lucruri care s-au petrecut; 
poţi însă măcar să urmăreşti să nu te mai laşi afectată de 
ele. Caută pe cât posibil să ţii doar evidenţa realizărilor tale, 
nu şi a eșecurilor. 

Dacă ai dificultăţi în a realiza aceasta, îți propun 
următorul joc, care are menirea de a te vindeca de amintirile 
neplăcute: 


Închide ochii și relaxează-te. Poţi folosi un fundal muzical 
cât mai armonios, care să te inspire. Du-te cu mintea în 
contextul spațio-temporal în care s-a petrecut situația neplăcută 
ce încă te afectează. Amintește-ţi toate detaliile - inclusiv 
emoție si sentimentele pe care le-ai trăit atunci. Apoi „rescrie”, 

indu-ţi imaginația, întreaga poveste așa cum i-ai fi dorit 
să se că în realitate. Acţionând în felul acesta nu laci 
aliceva pa să înlocuiești la nivel subconștient ceea ce s-a 
petrecut atunci cu ceea ce ţi-ai fi dorit să se petreacă de fapt. 

Un sfat: poți să introduci foarte mult umor, pentru a 
„condimenta” exercițiul. 


IARTĂ ŞI MERGI MAI DEPARTE! 


Pentru a-ți dezvolta încrederea în tine şi pentru a 
dobândi o stare de pace interioară profundă şi durabilă, este 
esenţial printre altele să înveţi să ierți! 

În primul rând, iartă-te pe tine însăţi şi apoi pe toţi cei 
care ți-au greşit — cu voie sau fără voie. Nu este esenţial 
acum să determini cu precizie cât sunt ei de vinovaţi pentru 
suferința pe care ai resimţit-o sau dacă ei merită sau nu să 
fie iertaţi. Gândeşte-te că acest act superior îl faci în primul 
rând pentru liniştea sufletului tău, nu pentru ei. 

Pentru cei mai mulţi oameni însă, iertarea nu este cel 
mai uşor lucru. Dar dacă nu îl facem, vom rămâne mereu 

legate cu un lanţ subtil de persoanele care ne-au greşit. 
Reflectă de asemenea la ideea că nimic nu este întâmplător 
şi că toate aceste persoane care te-au rănit sau te-au făcut să 
suferi nu au fost altceva în realitate decât agenţii destinului 
tău (sau, în termenii filosofiei orientale, ai karmei tale), prin 
intermediul cărora Dumnezeu (sau viaţa însăşi) doreşte să 
te înveţe ceva. 
Îţi propun câteva sugestii de metode sau atitudini care 
să te ajute în procesul iertării: 
j Notează persoanele cu care ai dificultăți în a le ierta, 
împreună cu toate motivele pentru care nu poți face 
aceasta. Apoi, imaginează-ți că le ai în fața ta şi le spui pe 
rând fiecăreia tot ce ai pe suflet. În final, după ce ai încheiat 
şi te simţi pe deplin vindecată spune-le (fiecăreia pe rând): 
„Te-am iertat, de acum înainte mă voi raporta la tine doar 
cu iubire!”. În cazul în care pe lista ta ai consemnat foarte 
multe persoane şi procesul iertării lor ţi se pare prea 
dureros, îl poţi prelungi pe o perioadă mai lungă de timp. 
Important este să te simţi cât mai confortabil din punct de 
vedere emoţional. De asemenea, în situaţia în care nu este 
de ajuns o singură asemenea „şedinţă” cu o persoană faţă 
de care simţi o puternică animozitate, realizează acest 
exerciţiu de mai multe ori, cu răbdare, ori de câte ori este 
necesar. na Pi. 
În momentul în care vei reuși să ierți cu toată ființa ta, 
te vei simţi inundată de un fel de lumină inefabilă şi de o 
stare de pace profundă, care vor dizolva în totalitate rănile 
din sufletul tău ce au fost cauzate de durere şi de 
resentimente. 
Cere-l plină de umilinţă şi aspirație lui Dumnezeu să 
te ajute, revărsând în fiinţa ta energiile divine ale 
iertării. 
O altă modalitate foarte eficientă este aceea de a emite 
SA faţă de persoana care ne-a greşit numai gânduri pline 
de iubire, de pace, de simpatie. Această atitudine profund 

spirituală, care alchimizează gândurile şi energiile negative 
(pe care în mod obişnuit le-am avea într-o asemenea 
conjunctură) în opusul lor poate produce veritabile 
miracole. Vom înţelege astfel în mod practic principiul 
conform căruia nu putem opri răul venind împotriva lui cu 
un alt rău, ci înlocuindu-l cu binele. Totodată, vom putea să 
realizăm astfel chiar în viaţa noastră de zi cu zi, într-o 
manieră mai presus de orice filozofie sau metafizică 
abstractă, adevărul fundamental al îndemnului Christic: 
„Lubiţi-vă duşmanii!”. 
j Având înțelegerea profundă a faptului că nimic nu este 
A întâmplător, că acea persoană şi toată situația în 
ansamblul ei a apărut în viaţa noastră cu scopul de a ne 
învăţa ceva, pentru a ne impulsiona să ne depăşim şi trans- 
forma. Având această viziune în care conştientizăm m că 
primim în întotdeauna ceea ce merităm, că Dumnezeu nu este 
niciodată nedrept, centrul de greutate al problemei, în loc să 
cadă pe nesimţirea, răutatea, egoismul etc. persoanei care 
ne-a greşit, cade pe ideea de a ne însuşi cât mai repede ceea 
ce avem de învăţat de acolo. 
E) Urmărind constant să înțelegem: care au fost resor- 
turile sau motivațiile reale care au determinat-o pe 
respectiva persoană să acţioneze în acel mod, cum rever- 
berează toate aceste lucruri în universul ei lăuntric, cum le 
percepe ea, ce a fost în mintea şi în sufletul ei atunci, cum 
am fi reacționat noi în locul ei puse fiind în aceeaşi situaţie 
etc. 
seteb 
În acest sens, pot să vă mărturisesc că atunci când am 
urmărit să aplic diferitele procedee descrise mai sus, 
confruntată fiind cu o situație în care o anumită persoană 
mi-a făcut foarte mult rău, am experimentat o paletă foarte 
nuanțată de trăiri. La început îmi era aproape imposibil să 
fac ceva concret în această direcție. Eram atât de paralizată 
de resentimente încât mi se părea foarte nedrept ca tot eu să 

iniţiez acest proces, firesc fiind, în mintea mea, ca acea 
persoană să vină şi să îşi ceară iertare pentru tot ceea ce 
făcuse sau făcea în continuare. 

Nu înţelesesem pe atunci la modul profund (altfel spus, 
nu doar într-o manieră teoretică) faptul că acea situaţie 
apăruse în viaţa mea pentru a mă a mă învăţa ceva şi că tocmai 
reacţia mea la tot ceea ce făcea ea i-a permis să mă rănească 
atât de mult. Dacă eu aş fi fost mai înțeleaptă şi mai 
detaşată, aş fi fost invulnerabilă faţă de toate răutățile şi 
meschinăriile ei. Aceasta nu înseamnă, firesc, să mă fi lăsat 
călcată în picioare, însă aş fi luat atitudine într-un mod 
superior. 

Ceea ce m-a determinat totuşi să nu mai amân com- 
placerea mea în această stare a fost faptul că nu mai su- 
portam să „duc” cu mine acea povară. Mă simţeam „legată” 
de acea persoană într-un mod foarte chinuitor şi ştiam că 
atâta timp cât nu reuşesc să mă desprind de tot ceea ce s-a 
petrecut, o voi purta cu mine mereu, lăsând-o să-mi înve- 
nineze toată viața. 

După ce au început să apară zorii unei înţelegeri mai 
profunde (teoretic, cunoşteam deja toate aceste aspecte, 
însă lipsa înţelegerii profunde nu îmi permitea să le aplic) 
am început să mă rog cu aspirație la Dumnezeu să mă ajute 
să o iert şi să rup pentru totdeauna lanţurile care mă legau 
încă de ea. 

Deşi după prima rugăciune mă aşteptam să am deja 
rezultate miraculoase nu a fost nici pe departe aşa. Dim- 
potrivă: mi-au ieşit la suprafață toată revolta, furia, tot ceea 
ce aş fi vrut să-i spun dar nu am făcut-o din dorinţa de a nu 
amplifica şi mai mult conflictul. Am plâns, am suferit, am 
vrut să renunţ. Pe fundal am simţit însă în permanenţă 
susţinerea lui Dumnezeu şi am avut încredere că ceea ce 
trăiam atunci era doar o etapă necesară de purificare. 

În cele din urmă am reuşit să su toate acele trăiri. 
Am început să percep tot ceea ce s-a petrecut ca fiind tot 

mai departe de mine. Am considerat primul meu succes 
momentul în care am început să văd şi calităţile şi părţile 
frumoase pe care persoana respectivă le are. Al doilea a fost 
când am reușit să mă pun „în pielea ei”, înțelegând prin ce 
a trecut ea, cum a văzut ea lucrurile şi ce anume o făcea să 
se comporte aşa. Această stare a fost precedată de o com- 
pasiune profundă pentru ea. Îmi părea atât de rău văzând 
cât de afectată, chinuită şi tensionată era în continuare. Nu 
mai conta faptul că micimile ei au generat în cea mai mare 
parte conflictul dintre noi, sau că ea, în ciuda unor evidențe 
flagrante, se considera în continuare o victimă. Aceste 
lucruri nu mă mai revoltau. Am continuat cu perseverenţă 
procesul iertării şi într-un final am simţit că m-am vindecat, 
eliberându-mă complet de acea povară. Reuşesc acum chiar 
să-i mulțumesc lăuntric acelei persoane pentru toate 
înțelegerile şi realizările profunde la care am ajuns datorită 
ei (ea fiind „releul” prin care am primit această lecţie 
importantă de viaţă). 


« An 
. J 0S a" » 


Filmul it de inspirat „Dueliştii” în regia lui 
Ridley Scott este bazat pe cartea lui Joseph Conrad, 
„Duelul”, care este inspirată din fapte reole. 
Acţiunea se petrece în Franța anilor 1800 și are ca 
protagoniști doi locoteneți din armata lui Napoleon. 
Impulsivul și arțăgosul Gabriel Féraud, personajul negativ al 
filmului, care avea prejudecăți extremiste în ceea ce privește 
onoarea (din punctul lui de vedere duelul fiind supremul mod 
de a o apăra și dovedi) percepe atitudinea locotenentului 
Armand d'Hubert (care venise să-i comunice acestuia ordinele 
generalului de arestare la domiciliu) ca pe o ofensă și ca atare 
îl provoacă neîntârziat la luptă, 

Deși pentru Armand d'Hubert onoarea era o stare care 
izvora din interior și nu necesita dovezi exterioare sub forma 

confruntărilor fizice, totuși, date fiind legile nescrise ale duelului, 
el nu putea refuza provocarea lui Féraud, oricât de absurdă 
părea ea. 

Începând din acel moment, timp de peste cincisprezece 

ani, cei doi s-au duelat ori de câte ori li s-a ivit ocazia, Féraud 
tinându-l cu înverșunare „captiv” pe d'Hubert conceptului lui 
tragic și în același timp (privit dintr-o perspectivă înțeleaptă) 
comic, de onoare. 
- Finalul filmului este însă 
tulburător, el revelând un me- 
© saj inițiatic. La ultimul duel, 
cei doi se întâlnesc pe pro- 
prietatea lui d'Hubert, la ră- 
săritul soarelui, de acea dată 
cu pistoale, fiecare dintre ele 
având două gloanțe. În urma 
confruntării, lui d'Hubert i-a 
rămas un glonj, însă în loc să îl împuște pe Feraud, punând 
capăt astfel într-un mod sângeros conflictului prelungit și urii 
dintre ei, el alege să-l tragă în pământ rostind cuvintele: „Pur și 
simplu te declar morț!...” 

În urma tuturor confruntărilor cu rivalul său, care nu ac- 
cepta nici un fel de iertare sau împăcare reciprocă, având o 
singură soluție pentru rezolvarea problemei și anume moartea 
unuia dintre ei, d'Hubert face totuși o alegere genială, impla- 
cabilă și imposibil de refuzat chiar și de către Feraud. 

Această soluție implică însă o mare putere interioară. Abia 
atunci când dobândești controlul deplin asupra situației con- 
flictuale, asupra întregului angrenaj de energii și de forțe care 
s-au țesut între tine și persoana cealaltă cu care ești în conflict, 
poți realiza cu adevărat această desprindere conștientă. 

Pentru a nu mai perpetua acest ciclu neincetat de atacuri și 
vendete, a are: ie determinat pe rivalul său să accepte 
ieșirea sa din cercul vicios, rupând legătura negativă puternică 
bazată pe ură care exista între ei, fără să îi facă vreun rău și 

fără a avea o atitudine de răzbunare. El a transcens astfel acest 
atașament negativ profund care exista între ei, eliberându-se 
pentru totdeauna de el. 

Gestul lui d'Hubert a declanşa! și în Féraud anumite ecouri, 
ultima scenă a filmului simbolizând faptul că acesta, profund 
mișcat, începe să întrevadă zorii unei noi persepective asupra 
acelei legături negative și asupra vieții în general. 

Finalul acestui film este deci un exemplu de transcendere 
printr-o mare forță lăuntrică, 
şi detaşare de orice inter- 
acţiune bazată pe ură, ran- 
chiună, răzbunare sau alte 
sentimente negative pe care 
le-am putea avea față de 
ceilalți. Această atitudine 
superioară nu este o fugă sau 
un gest de cedare, ci de 
putere armonioasă care ne 
face atât pe noi cât și pe 
celălalt, cu care suntem în conflict, să înțelegem că 
putem fi mai presus de acest lanț vicios care ne 
leagă, că avem posibilitatea de a-l rupe pentru 
totdeauna. * 


FORȚA LĂUNTRICĂ ARMONIOASĂ ȘI ÎNŢELEPCIUNEA 
ÎȚI OFERĂ DECI PUTEREA DE A ALEGE CU ADEVĂRAT, 


e 


PT aa 
“dp 
TU ÎN PREZENT 


Acum, că ai depăşit momentele dificile din trecutul tău, 
te poţi focaliza pe viața ta din momentul prezent. La acest 
pas, este necesar să analizezi cu cât mai mare obiectivitate 
unele aspecte pentru a putea avea un bilanţ cât mai con- 

cludent al „plusurilor” pe care te poţi baza şi al „minu- 
surilor”, dintre care unele se pot transforma cu răbdare şi 
perseverenţă, iar altele trebuie acceptate așa cum sunt. 

Vom începe cu imăginea pe care o ai despre corpul tău. 
Oamenii care nu acceptă felul în care arată corpul lor suferă 
adesea de o lipsă accentuată de încredere în sine, ba mai 
mult decât atât, dezvoltă diferite probleme şi în ceea ce 
priveşte viaţa lor sexuală. SIDA! 

Dacă există ceva ce poate fi transformat în bine la 
corpul tău şi aceasta ar aduce un plus de încredere, atunci 
este foarte indicat să faci tot ce poţi în acea direcţie (de 
exemplu, să dai jos câteva kilograme dacă este cazul, să 
scapi de celulită sau de burtă, să îţi schimbi culoarea 
părului, să te împlineşti corporal etc.). 

Pe de altă parte, există şi anumite aspecte care nu pot fi 
schimbate: vârsta, forma ochilor, forma degetelor sau a 
unghiilor, scheletul etc. În acest caz, soluţia cea mai bună 
este acceptarea şi autotransfigurarea. Gândeşte-te că micile 
detalii care probabil acum nu îți plac te fac unică şi 
inconfundabilă, De asemenea, aminteşte-ţi mereu că 
frumuseţea se află în primul rând în ochii şi în conştiinţa 
privitorului. 


Se povestește că într-o pădure trăia un cerb 
faimos pentru viteza cu care putea să alerge. El 
însă nu era deloc mulțumit de sine însuși, având 
= foarte multe critici legate de modul în care arăta. 
Intr-o zi, contemplându-se în apa limpede și liniștită a 
unui lac, cerbul începu să se plângă: 

„Vai ce urât sunt! Mi-a făcut Dumnezeu așa picioare sub- 
Jiri... La ce trunchi puternic și la ce coarne bogate am, ar fi tre- 
buit să am niște picioare mult mai musculoase și mai puternice. 
Arăi atât de caraghios! Nici o căprioară nu o să mă iubească!” 

la un moment dat, în timp ce se se 
văicarea astfel pe malul lacului, cerbul 


lup infometat și fioros care se pregătea să e= 
se năpustească asupra lui. Cât ai clipi, y 
cerbul o zbughi la fugă. Oricât de tare alerga "Z 
lupul, tot nu reușea să îl ajungă pe cerbul / 
care era de două ori mai rapid decăt el. 
Scăpat de pericol, cerbul realiză ce greșeală mare a făcut 
plângându-se de picioarele pe care i le-a dat Dumnezeu. El 
își spuse atunci: 
„Ce prost am putut să fiu! Dacă nu aș fi avut 
picioarele acestea agile, nu aș fi reușit să scap din 
ghearele lupului. lartă-mă Doamne pentru că nu 
am știut să apreciez ceea ce am!” * 


Ca un exercițiu în această direcție, îți propun să scrii pe 
o foaie de hârtie tot ce îţi place, iar pe o alta tot ce nu îţi 
place la corpul tău. Apoi, din lista lucrurilor care nu îţi plac, 
bifează-le pe acelea care pot fi şi merită efortul să fie 
remediate. Adoptă strategii pentru a realiza cât mai repede 
acele modificări sau transformări pe care le doreşti. Foca- 
lizează-te în special pe cele care te-ar ajuta din prisma 
încrederii în tine. 

Legat de celelalte aspecte ale vieţii tale este important 
să identifici care sunt punctele tale forte şi domeniile în care 
ai încredere în tine şi să te focalizezi pe ele. Apoi, identifică 
domeniile în care te simţi nesigură şi elaborează strategii 
pentru a îmbunătăţi situaţia. 

Dacă mai ai încă unele dubii legate de nivelul încrederii 
tale în tine, iată câteva întrebări care te pot ajuta să găseşti 
răspunsul corect la aceasta: 

3$ Cât de mult crezi în capacitatea ta de a obține ceea ce ji 
doreşti? 


*%% Cât de confortabil te simți în societate: petreceri, nunți, 
evenimente mondene, conferințe etc.? 


%& Te simţi stânjenită atunci când ceilalți te privesc? 


%% Te simți confortabil în prezența oamenilor pe care nu îi 
cunoşti? 


1% Preferi să stai mai retrasă din cauză că nu te simţi în largul 
tău într-un anturaj străin? 


3% lei decizii bazate pe ceea ce simți sau îți dorești tu, sau te 
pliezi pe așteptările ori necesitățile celorlalți? 


3$ Poţi să spui cu ușurință „nu” atunci când este cazul? 
3% Ai lendinja să te victimizezi? 
X8 Crezi că trebuie să ai realizări importante sau să arăţi 
într-un anumit fel pentru a te simți bine cu tine însăţi? 
3$ Te simți dărâmată psihic atunci când cineva te critică? 
3% Cauţi mereu aprobarea celorlalți pentru acţiunile tale? 
3% Când te privești în oglindă, îţi place ceea ce vezi? 
3% Te simţi în largul tău în prezența bărbaţilor? 
ÎNVAȚĂ SĂ TE ACCEPŢI AŞA CUM EŞTI 


Acceptarea de sine presupune mai întâi să te cunoşti 
profund pe tine însăţi, cu toate calităţile şi defectele tale, şi 
apoi să te simţi cât mai confortabil cu tine exact aşa cum eşti. 

Întotdeauna vei găsi atât pe cineva mai bun decât tine 

cât şi pe cineva care îţi este inferior, aşa că nu are rost să te 
compari mereu cu alţii şi să te superi pentru că nu eşti şi tu 
la fel. Singura comparaţie pe care ar trebui să o ai 
mereu în minte este cu tine însăţi: între cum 
erai şi cum eşti acum, prin prisma transfor- * 
mării tale. Ai putea chiar să ţii un jurnal în 
care să îţi notezi tot ceea ce ai dori să transformi 
la tine şi acțiunile pe care le poţi face pentru a 
ceea ce îţi doreşti. În felul acesta, pe '& 
de-o parte poţi vedea concret ceea ce ai 4 
reuşit (precum şi timpul necesar pentru + 
acest proces), iar pe de altă parte te poți 
motiva mult mai uşor trăind o stare de satisfacţie uriaşă 
văzându-ţi toate realizările. 
Tine minte: 
DACĂ TU NU TE ACCEPŢI AŞA CUM EŞTI ŞI NU TE PREŢUIEŞTI, 
NICI CEILALŢI DIN JURUL TĂU NU O VOR FACE! 


IUBIREA DE SINE 


Societatea în care trăim ne învaţă adesea că iubirea de 
sine este ceva de condamnat, ea fiind asociată sau con- 
fundată în mod eronat cu narcisismul şi cu egoismul. 

Oamenii ignoranţi nu ştiu însă că persoanele care nu se 
iubesc pe ele însele au o stimă de sine extrem de scăzută. Pe 
de altă parte, dacă nu te iubeşti pe tine însăţi, nu poţi iubi 

nici pe altcineva, deoarece nu poţi împărtăşi un sentiment 


pe care tu nu îl ai! 

Crezi că meriţi să fii iubită? Toată lumea merită să fie 
iubită. Nu trebuie să arăţi sau să te comporţi într-un anumit 
fel pentru aceasta, trebuie doar să iubeşti şi tu la rândul tău. 

y Fă-ţi un pic de timp în fiecare zi pentru a avea grijă de ti- 
o Ir PR îți place. Vi- 
no în întâmpinarea dorințelor şi nevoilor tale. Fiind tu însăţi 
foarte împlinită, îi vei putea ajuta şi pe alţii să se simtă la fel. 


Jula Kolozsvari 


DESCOPERĂ BUCURIA DE A DĂRUI NECONDIȚIONAT 
ŞI FII MEREU PLINĂ DE RECUNOŞTINŢĂ 


Există foarte puţini oameni care pot dărui ceva (iubire, 
bani, susținere, timp, bunuri materiale etc.) fără să aștepte 
ceva în schimb. Majoritatea nici măcar nu îşi pun problema 
că există şi un mod superior de a proceda, altul decât cel 
bazat pe principiul, adeseori neconştientizat, al trocului 
„imi dai — îţi dau, nu îmi dai — nu îţi mai dau nici eu”. 

Atunci când pentru o persoană cea mai puternică 
motivaţie care stă la baza actului ei de a dărui este dorinţa 
de a primi ceva în schimb, ea dă dovadă de egoism, meschi- 
nărie şi lipsa de încredere în sine. În plus, acest mod de a 
pune problema şi de a acționa poate genera foarte multă 
suferință. Atunci când te aştepţi să primeşti ceva în schim- 
bul a ceea ce ai dăruit, indiferent despre ce este vorba, vei 
simţi o tensiune tot mai mare generată de frica de a nu ţi se 
răspunde conform calculelor tale meschine. Această neîm- 
plinire aduce cu sine multă supărare, frustrări şi resen- 
timente. Poţi chiar să te simţi folosită de persoanele pe care 
le ajuţi în acest mod inferior. 

Adevărul — aparent paradoxal pentru mulţi oameni — 
este că, cu cât dăruieşti mai mult, cu atât primeşti mai mult, 
iar cu cât eşti mai egoistă, cu atât trăieşti mai multe dez- 
amăgiri cauzate de așteptările tale adeseori himerice. 
Iubirea adevărată va atrage întotdeauna iubire, dăruirea — 
dăruire, iertarea iertare, egoismul — egoism etc. 

Pentru a avea o viaţă abundentă şi implinitoare, arta de 
a dărui este una dintre cele mai importante lecţii pe care 
trebuie să le înveţi. 

De ce este atât de greu pentru unele femei să fie 
generoase şi altruiste? Răspunsul este foarte simplu. Aceste 
femei trăiesc o „foame” permanentă de: bani, iubire, atenţie, 
bunuri materiale etc., care este combinată cu frica de a nu 
avea niciodată îndeajuns. 

Problema este că, în această stare, cu cât ai mai mult, cu 
atât îți doreşti şi mai mult, iar acest cerc vicios nu se încheie 
niciodată! Apare o stare de insaţiabilitate cronică, ce este 
amplificată de teama că te poţi trezi la un moment dat fără 
nimic şi, ca urmare, trebuie să îţi faci cât mai multe 
„depozite” şi garanţii. 
din abundență acel lucru, iar această stare de Free vine 
intotdeauna din interior şi din actul de a dărui. 

Dăruieşte mereu iubire, atenţie, grijă, obiecte, având 
incredere deplină că le ai din abundență. Vei descoperi 
starea de fericire, de mulţumire interioară şi de preaplin 
care îţi vor inunda sufletul imediat după aceea. Cu cât 
dăruieşti mai mult, cu atât poţi dărui şi mai mult. 

Siguranţa nu îţi este oferită de bani, case sau alte valori 
materiale de care trebuie „să te ţii cu dinţii” ca nu cumva să 
rămâi fără ele, ci de acea stare de încredere care provine din 
credința fermă că te poţi descurca oricând chiar şi fără ele, 
cu ajutorul lui Dumnezeu. 


STAREA DE RECUNOŞTINŢĂ ESTE ȘI EA 
O CHEIE ESENȚIALĂ PENTRU O VIAȚĂ ÎMPLINITOARE 


Să începem prin a fi recunoscătoare în primul rând față 
de Dumnezeu, apoi față de toți oamenii din viaţa noastră 

care au contribuit sau contribuie într-un fel sau altul ta 


fericirea, împlinirea, creşterea și transformarea noastră. 

Chiar şi oamenilor care ne-au rănit sau ne-au cauzat foarte 
multă ‘suferință le putem mulțumi pentru lecțiile pe care 
le-am învățat prin intermediul lor, pentru faptul că ne-au 
ajutat să devenim mai puternice şi mai invulnerabile. Ca un 
exerciţiu practic — în măsura în care este posibil, desigur! — 
mulţumeşte tuturor 4 acestor oameni în mod direct, fie 
întâlnindu-te cu ei, fie la telefon. Spune-le cât le eşti de 
recunoscătoare ire pentru tot tot ce au a a adus ei minunat în viaţa ta. 

La început, acest demers poate fi extraordinar de greu, însă 
pentru starea de fericire pe care el o va genera cu siguranță 
în tine, merită să calci peste toate opoziţiile orgoliului sau 
egoului tău. 

De cele mai multe ori, chiar şi într-o relaţie bazată pe 
iubire, care ar presupune automat la modul ideal şi starea 
de dăruire necondiționată, se poate produce un fel de 
„anomalie” care ne poate determina să avem tendinţa de a 
cere mereu de la celălalt să facă una sau alta, ori să se plieze 
pe tot ceea ce avem noi nevoie, fără să ne punem problema 
dacă noi la rândul nostru suntem la înălţimea pretențiilor 
pe care le impunem. Mai mult decât atât, putem avea 
tendinţa de a sublinia mereu celuilalt ceea ce greşeşte, 
uitând însă aproape cu desăvârşire de restul lucrurilor 
minunate pe care soțul nostru sau iubitul nostru le-a adus 
sau le aduce în viața noastră. În aceste condiţii, nu este de 
mirare că la ora actuală atât de puţine relaţii sunt 
înfloritoare. 

Aşteptăm mereu ca el să ne învăluie cu iubire, să ne 
sprijine, să ne susţină, însă uităm un lucru esenţial: nu îi 
cere altuia ceea ce tu însăţi nu eşti sau nu poți să faci. Aici 
este nevoie, desigur, de foarte multă obiectivitate: multe 
femei „ar băga mâna în foc” pentru cât sunt ele de 
impecabile, neștiind însă, în starea lor de ignoranță, ce 
însemnă aceasta la modul profund şi complex. 

x Se povestește că în China antică trăia un 
prin} care avea o imensă compasiune pentru toate 
făpturile, în special pentru supușii săi. 
Intr-o bună zi, prințul cu întregul alai regal au 
plecat într-o călătorie. Deoarece în drumul lor aveau de 
traversa! un râu, supușii săi au adus cu ei și o barcă. Această 
barcă fiind mică, au fost nevoiţi să treacă râul pe rând. Exact 
pe când se pregăteau să își continue drumul, a apărut un om 
bătrân și neajutorat, care l-a rugat pe print să îl treacă și pe el 
râul pentru a ajunge la familia lui. 

Fiind plin de compasiune, prințul l-a ajutat 
imediat trecându-l el însuși pe malul celălalt. 
Dar, exact când să plece mai departe, a apărut 
o femeie însărcinată, care l-a implorat pe 
prinț să o treacă și pe ea râul. Și tot așa, de 
fiecare dată când prințul dădea să plece, 
mai apărea un om care avea nevoie de 
ajutor. 
Au trecut astfel mai mulți ani de zile 
şi prințul era tot în același punct al călătoriei sale, ducând 
oameni de pe un mal pe celălalt. 

Într-una din zile, trecu pe acolo un mare înțelept care, 
auzind povestea prințului, în loc să fie impresionat precum toți 
ceilalți, a început să-l certe, lucru ce a mirat și chiar a revoltat 
întregul alai regesc. 

El i-a spus atunci prințului că, deși starea de iubire și de 
compasiune pe care o avea față de supușii lui era 
exemplară, totuși o atitudine înțeleaptă ar fi fost să refuze 
la un momen! dat pe cineva, să-și continue călătoria 
și mai apoi să ordone construirea unui pod, core să *. 
fie disponibil oricui, fără a mai fi necesară 
prezența lui acolo. x 

DACĂ VREI SĂ AJUȚI CU ADEVĂRAT UN OM, 
NU ÎI DAI ÎN FIECARE ZI SĂ MĂNÂNCE PEȘTE, 
CI ÎL ÎNVEŢI SĂ PESCUIASCĂ| 


m 

FOCALIZEAZĂ-TE PREPONDERENT 
PE CEEA CE FACI BINE 


Oamenii lipsiţi de incredere în sine vor avea tendința 
să se focalizeze aproape întotdeauna pe limitările şi pe 
lipsurile lor. Ei nu se vor simţi niciodată suficient de buni 
sau de pregătiţi. Dacă faci parte şi tu din această categorie, 
nu mai repeta de acum înainte această greşeală care te 
adânceşte şi mai mult în starea de neîncredere în tine pe 
care deja o manifeşti. 

Fă o listă cu toate punctele tale forte şi apoi gândeşte-te 
cum ai putea să le foloseşti mai des, sau să devii şi mai bună 
în acele domenii. Aceasta te va ajuta să te simţi din ce în ce 
mai încrezătoare. 

Toate avem slăbiciuni, important este însă să le 
depăşim cât mai repede şi să nu le dăm prea mare im- 
portanță în raport cu înzestrările minunate pe care le 
deținem. 


CE FACI ATUNCI CÂND CEILALȚI NU VOR „SĂ CREŞTI” 
SAU SĂ TE TRANSFORMI? 


Ca o consecinţă a transformărilor noastre lăuntrice, în 
mod evident viaţa ni se modifică şi ea în toate aspectele ei. 

La această etapă, ne putem confrunta uneori cu reacții 
adverse din partea celor apropiaţi, care nu îmbrățișează 
imediat noul nostru mod de a fi şi de a acţiona, deşi el este 
în totalitate benefic pentru noi. 

Într-adevăr, prietenii apropiaţi oglindesc, pe de-o parte, 
ceea ce există în noi (de unde şi proverbul: „Spune-mi cu 
cine te însoţeşti ca să-ţi spun cine eşti”), iar pe de altă parte 
pot constitui un factor foarte puternic de influenţă. Ei pot fi 
atât un sprijin important pentru evoluţia noastră sau 
dimpotrivă, o pot inhiba şi limita. De exemplu, atunci când 
împărtăşeşti grupului tău de prieteni intenţia de a face o 

nouă facultate în domeniul în care ţi-ai dorit să profesezi 
dintotdeauna, dacă ei te susțin, cu siguranţă că te vor 
incuraja şi te vor ajuta să mergi pe drumul dorit; dacă nu, 
vei auzi păreri de genul: „Cum să mai faci la vârsta ta o a 
doua facultate?”, „Oricum nu ţi-ai găsi de lucru în acest 
domeniu.”, „Sunt bani aruncaţi pe fereastră. Mai bine îţi 
cumperi ceva de taxa pe care trebuie să o plăteşti.”, „Nu 
crezi că este un moft?”, „Mai bine lasă lucrurile aşa cum 
sunt.” etc. 

Dacă nu ai încredere în tine, acest ultim scenariu te va 
dărâma. Vei avea îndoieli din ce în ce mai mari şi în cele din 
urmă vei renunța la proiectul respectiv, însă vei trăi apoi 
toată viața cu regretul că nu ţi-ai urmat aspiraţiile şi, ca 
urmare, te vei simţi neîmplinită. 

Puterea lăuntrică, atitudinea pozitivă, dorinţa de trans- 
formare a unui grup de prieteni poate fi la fel de „con- 
tagioasă” pentru noi ca și starea de slăbiciune şi 
neajutorare, negativismul şi stagnarea, dacă acestea le sunt 
specifice, 

Întotdeauna oamenii formează prietenii bazate pe 
afinități. Fiind plină de încredere, optimism şi aspirație, tu 
nu vei putea niciodată crea o legătură profundă şi de durată 
cu o persoană obtuză, plafonată şi blazată, care nu aspiră la 
mai mult. Mai devreme sau mai târziu, fie ea se va 
transforma (acesta fiind cazul cel mai fericit), fie tu te vei 
îndepărta de ea din dorinţa şi necesitatea de a găsi pe cineva 
cu care să împărtăşeşti viziunea ta asupra vieţii şi care, la 
rândul ei să te susțină şi să te impulsioneze. 

Cu siguranţă că apare în sufletul nostru o stare de regret 
atunci când îi lăsăm pe unii dintre cei dragi în urmă, însă 
aici intervine alegerea noastră: fie continuăm în acelaşi mod 
ca şi până acum relaţia cu ei, aceasta presupunând să 
rămânem la acelaşi nivel, fie „ne luăm zborul”, fiind 
încrezătoare că viaţa ne va aduce întotdeauna în cale 
oamenii pe care îi merităm. 

Ce faci însă atunci când chiar soțul sau iubitul tău 
devine o piedică în transformarea şi creşterea ta? 
Iată un exemplu: 


H Maria a fost casnică până la vârsta de 40 

de ani. Întotdeauna a considerat că nevoile soțului 

și ale copiilor ei sunt mai importante decât 

chemările și aspirațiile sale lăuntrice. La scurt timp 

după ce a împlinit această vârstă, a începul însă să își pună 

întrebări tot mai serioase legate de starea de neîmplinire pe 

care o resimțea foarte acut față de anumite aspecte ole vieții 

ei. Simţea că ceva lipsește și ca urmare, s-a hotărât să facă 
ceva în privința aceasta. 

Cu banii pe care îi avea puși de-o parte, și-a luat inima 
în dinţi și a făcut o florărie, dorința ei de o viață. Starea de 
fericire pe care o avea era imensă. Soțul ei, pe de altă parte, 
era însă lot mai tensionat, ceea ce cauza apariția a lot mai 
multe conflicte deschise între ei. Maria era foarte supărată 
văzând neputința lui de a se bucura de împlinirea și de suc- 
cesul ei și îl considera extrem de egoist, fapt ce amplifica și 
mai mult prăpastia dintre ei. 

Din fericire insă, iubirea, sinceritatea şi comunicarea 
dintre ei le-au salvat căsnicia. Maria a înțeles că tensiunea și 
reacțiile ciudate ale soțului ei erau în realitate generate de 
frica lui de a nu o pierde, de frica de a nu fi părăsit m 
și de dificultatea de a se adapta la noua ei viață. Elsa 
convins însă, în decursul timpului, că fericirea și 
împlinirea ei profesională influențează în mod 
benefic întreaga lor viață de familie și a ales să 
aibă incredere în ea. | 


Din nefericire, nu întotdeauna în situaţii similare 
deznodământul va fi la fel de fericit. Complacerea în 
stagnare, precum şi inhibarea tuturor aspirațiilor noastre 
de dragul partenerului de viaţă sau din frica de a nu-l 
supăra, nu reprezintă nici pe departe o soluţie. Mai devreme 

sau mai târziu, frustrarea şi tensiunea acumulată în noi vor 
răbufni (deşi aparent această răbufnire va putea avea alte 
motive), ele culminând cu sentimentul de blamare pe care 
îl vom pune în cele din urmă în cârca celuilalt pentru că, în 
viziunea noastră lipsită de responsabilitate, el ar fi cauza 
tuturor nerealizărilor noastre. 

Aproape întotdeauna, atunci când ne hotărâm să facem 
paşi decisivi în evoluţia noastră spirituală, există diferite 
riscuri. Trebuie însă să ni le asumăm şi să ne privim viitorul 
cu încredere. 

Ne putem aşadar confrunta de multe ori cu nemul- 
țumirile celorlalţi, în special ale celor foarte apropiaţi, față 
de care suntem cele mai vulnerabile: soțul, părinţii, copiii 
(dacă este cazul) sau prietenii. Toate aceste nemulțumiri îşi 
au însă de obicei sursa în nevoia lor de stabilitate şi de 
siguranță. 

În această etapă de tranziţie, este posibil ca reacția 
noastră faţă de aceste nemulțumiri să fie uneori violentă. 
Aceasta se datorează faptului că ne dorim foarte intens 
transformarea, dar ne este şi foarte frică, pe de altă parte, ca 
nu cumva cei din jur să ne împiedice să ajungem să o trăim 
plenar. 

lată câteva scenarii ipotetice în acest sens: 

seste te 

- Soţul: „Uite în ce hal arată casa, iar tu 
stai toată ziua în vârful patului și înveți pentru 
examenele tale. Ţi-a trebuit o nouă facultate... 
Parcă eu nici nu mai exist pentru tine.” 

- Tu: „Cât de egoist poți fi! În loc să mă 
ajuţi şi să mă susții tu te plângi toată ziua, 
îngreunându-mi și mai mult situația!” 

Răspunsul tău ar trebui să fie, de 
exemplu: „Dragul meu, te înțeleg foarte bine 
şi ştiu că este perfect normal să te simți neglijat. Pentru o 
perioadă nu îţi mai pot acorda atenția de care ai nevoie și cu 

care ești obișnuit. Aceasta însă nu înseamnă că nu te iubesc la 
fel de mult. Am nevoie să fac această facultate pentru a-mi 
împlini visurile. Te rog susține-mă.” 


EA N a 
a a d 


— Părinţii: „Tu nu ai putut niciodată să ai singură grijă de 
tine. De ce îți trebuie să mergi tocmai la 
capătul celălalt al lumii să muncești? De ce nu 
te mulțumești cu serviciul pe care îl ai aici? 
Putem și noi să te ajutăm.” 

- Tu: „Este viața și alegerea mea! Tot 
timpul încercați să mă controlati! NU mai sunt 
un copil!” 

Răspunsul tău armonios ar putea fi: „Știu 
că mă iubiți foarte mult și din această cauză 
vă îngrijorați mereu pentru mine, însă această 
atitudine nu mă ajută deloc. Am nevoie de încrederea voastră 
că voi reuși. Acesta ar fi cel mai mare ajutor. Va fi dureros și 
pentru mine să ne vedem alât de rar, însă vă promit că vom 
vorbi zilnic la telefon.” 


Nu uita că cea mai mare victorie este atunci când toată 
lumea are de câştigat. Controlează-ţi reacţiile, în primul 
rând prin înţelegerea profundă a motivaţiilor care îi 
determină pe cei dragi să se comporte astfel. Dacă ei totuşi 
perseverează în atitudinea lor negativă, ia o pauză din 
interacţiunea cu ei, până când fie ei îşi modifică atitudinea, 
fie tu devii invulnerabilă la ea. 


PASUL Epas 


ÎNCREDEREA ÎN SINE ȘI OPTIMISMUL 


„În timp ce înțeleptul este fericit chiar şi în infern, 
prostul suferă şi în paradis. 


ermenul optimism derivă din latinescul „optimus” 

şi înseamnă „cel mai bun”. El desemnează o ati- 

tudine constant pozitivă asupra vieţii în general şi 
asupra diferitelor situaţii sau evenimente cu care ne con- 
fruntăm, în particular. 

În limbaj popular, această atitudine mai este exprimată 
uneori prin cuvintele: „a vedea jumătatea plină a paha- 
rului”, 

Trebuie să precizăm însă încă de la început faptul că 
optimismul este total străin ideilor utopice conform cărora 
fericirea şi reuşitele ar apărea „de la sine”, fără a fi niciodată 
necesare eforturi susținute din partea noastră pentru a le 
dobândi. 

Persoanele optimiste în adevăratul sens al cuvântului 
nu sunt nicidecum visătoare, pasive sau nerealiste; dim- 
potrivă, ele se angrenează mereu, activ şi cu perseverenţă, 
pentru a obține tot ceea ce îşi doresc şi este de natură 
benefică. 

Optimismul este în consecință o trăsătură de caracter 
ce trezeşte în persoana care este înzestrată cu aceasta 
capacitatea de a percepe preponderent latura pozitivă din 
tot ceea ce ea trăiește şi experimentează, minimalizând în 
mod conştient latura negativă a vieţii sale. 

Pe de altă parte, o persoană pesimistă are mereu 
tendința de a vedea în primul rând tot ce este rău în ființa 
ei şi în jurul ei, neluând aproape deloc în considerare părțile 
bune pe care cu siguranţă ea le are şi, mai mult sau mai 
puţin, le manifestă. Acele lucruri „întunecate” (fie din ea 
însăşi, fie dintr-o situaţie oarecare) pe care o astfel de 
persoană îşi focalizează atenţia pot, desigur, să fie foarte 
reale şi cât se poate de obiective, însă există o mare şansă ca 
ele să fie totodată minore în comparaţie cu calităţile şi 
înzestrările ei (sau, respectiv, cu aspectele pozitive ale acelei 
situaţii). 

Dacă în mod constant o femeie pesimistă gândeşte 
unele lucruri negative despre ea însăşi (cum ar fi: că este 
urâtă, grasă, lipsită de încredere etc.), ceilalţi oameni din 
jurul ei vor prelua în mod inconştient aceeaşi imagine 
despre sine a persoanei în cauză şi în scurt timp vor fi de 
acord în totalitate cu părerile ei. Cu alte cuvinte, ea nu face 
altceva decât să se submineze singură. 


Aspectele care o definesc pe femeia optimistă sunt: 

%% puterea lăuntrică; 

% încrederea în sine; 

3% lipsa suspiciunii și a invidiei; 

% absența fricilor de orice natură; 

$$ consideră că merită să acționeze ferm și cu tenacitate 
pentru a-și atinge scopurile benefice; 

3# are ca principal suport lăuntric aspiraţiile și mentalizările 
POZITIVE; 
% își păstrează foarte clar în minte succesele și toate 
punctele ei forte și își minimalizează în mod conștient gafele 
sau eșecurile, trecându-le cu vederea (și, aspect foarte im- 
portant: iertându-se pentru ele) a nu genera fenomene 
de rezonanță negativă (de în această direcţie se spune 

adesea: „o nenorocire nu vine niciodată singură”, tocmai din 
cauză că, de regulă, oamenii ignoranți se focalizează pre- 
ponderent asupra eșecurilor și problemelor lor, aceasta atră- 
gând în viața lor, prin rezonanțele nefaste pe care le creează 
și le întrejin cu inconștientă, alte și alte eșecuri și probleme, 
adesea din ce în ce mai mari); 

$% deschiderea față de transformări, ele fiind întotdeauna 
privite ca oportunități ce trebuie valorificate; 

%% flexibilitatea; 

3$ dinamismul; 

3$ o stare generală de bine lăuntric, care atrage către ele 
(printr-un fenomen de-a dreptul contaminant de rezonanță 
creatoare, benefică) tot ce este mai bun în viață; 

%£ entuziasmul; 

%£ voința; 

% tenacitatea; 

3% răbdarea; 

3% bunul simţ; 

%£ luciditatea; 

$È spiritul de inițiativă. 


PASUL d SAPTELEA 


DESCOPERĂ LIMBAJUL ÎNCREDERII ÎN SINE 


prima vedere, trebuie să înțelegem cât mai bine că 
până şi limbajul unei persoane pline de încredere 
diferă foarte mult de al uneia aflate la polul opus. Actul 
vorbirii este de cele mai multe ori un automatism. Deşi în 
marea majoritate a cazurilor nu suntem foarte atente la 
cuvintele pe care le rostim, acestea reflectă ceea ce se află 
de fapt în noi înşine la nivel profund (subconştient). 
Cuvintele care induc sau amplifică starea de nein- 
credere pot fi clasificate în câteva categorii: 


*. Cuvintele de autovictimizare 


Cuvintele care exprimă lipsa de putere sau speranţă şi 
care ne pun în postura vulnerabilă de a ne simţi depășite de 
evenimente sunt foarte nocive pentru încrederea în sine. 

Dacă tu însăţi te percepi ca fiind o victimă a situaţiei cu 
care te confrunţi şi te crezi incapabilă să faci ceva pentru a 
o remedia sau îmbunătăţi, cum ai putea oare să o depăşeşti? 

Dacă eşti convinsă că eşti lipsită de putere lăuntrică, nu 
ai cum să faci față cu succes unei conjuncturi delicate. De 
asemenea, dacă tu consideri că ceea ce îţi doreşti este 
imposibil de atins, situaţia respectivă nu are cum să fie altfel 
pentru tine. 

Cu alte cuvinte, prin cuvintele de victimizare şi prin 
atitudinea interioară pe care ţi-o induc chiar fără să-ți dai 
seama, „îţi tai singură creanga de sub picioare”. 


D eşi acest lucru li se va părea ciudat multor femei, la 

Pentru a scăpa de acest obicei nefast supune-ţi cu- 
vintele care exprimă starea de victimizare unei analize 
logice. Întreabă-te: 

ZI „Chiar nu pot face absolut nimic să remediez sau măcar 
II să îmbunătățesc situația?” 

Fii sigură că răspunsul la această întrebare nu are cum 
să fie „nu”. Întotdeauna există opţiuni, doar că trebuie să 
înveţi să le vezi. 

„Mă ajută la ceva să folosesc aceste cuvinte de victi- 
m mizore?” 

„Îmi induc ele o stare de încredere, calm, putere sau 
S dimpotrivă?” 

Dacă, în urma acestor întrebări interioare, conştien- 
tizezi că ele (cuvintele de victimizare) nu te ajută absolut 
deloc, ba mai mult decât atât, ele te „paralizează” şi îţi induc 
o stare de neputinţă, atunci de ce să le mai foloseşti? 

lată un exemplu: 

X „Nici un bărbat nu şi-ar dori în viața lui o femeie în vârstă 
de 40 de ani, divorțată și cu doi copii. O să fiu singură 
tot restul vieții mele.” 

Şi totuși, există foarte multe femei care s-au recăsătorit, 
având sau nu copii, la vârste şi mai înaintate. Dacă ai 
încredere în tine şi în înzestrările tale ca femeie, este 
imposibil să nu întâlneşti pe cineva pe măsura ta, care să te 
împlinească şi să te facă fericită. Acest mod fatalist de a privi 
lucrurile îți va bloca însă cu siguranță aproape toate 
opțiunile. 


*. Cuvintele de exagerare și cele „extremiste” 


În categoria cuvintelor de exagerare se înscriu 
expresiile de genul: 
„Este un DEZASTRU ce s-a petrecut!” 
„Este ÎNGROZITOR ce-mi spui!” 
„Este INTOLERABILĂ atitudinea ei!” 
„Este TERIFIANTĂ perspectiva de a rămâne fără loc de muncă!” 

„Ceea ce am aflat mi s-a părut DEVASTATOR!” 

Este cu totul neadecvat să folosim asemenea cuvinte 
referindu-ne la situaţii din viaţa noastră de zi cu zi. Cu 
siguranţă că unele dintre aceste situaţii ne pot apărea ca 
fiind dificile, dezagreabile sau inconfortabile însă, aşa cum 
am reuşit să le depăşim şi până în prezent, la fel o vom face 
şi de acum înainte. Nu este necesar să ne „ingreunăm 
munca” exagerând dificultatea situaţiei cu care ne con- 
fruntăm. 

Din categoria cuvintelor „extremiste” fac parte de 
exemplu următoarele: NICIODATĂ, ÎNTOTDEAUNA, PENTRU 
TOTDEAUNA, CONSTANT etc. Ele se folosesc fie pentru a 
„prezice” viitorul, fie pentru a descrie o situaţie din trecut, 
persoana care le foloseşte nefiind capabilă să trăiască în 
momentul prezent. 

lată câteva exemple de expresii „extremiste” şi cum pot 
fi ele reformulate într-un mod pozitiv: 

„ÎNTOTDEAUNA râzi de mine!” 


„Mă supără că râzi de mine ÎN ACEST MOMENT!” 
„Nu o să reuşesc NICIODATĂ să obțin acel loc de muncă!” 


„Nu ştiu ÎN ACEST MOMENT dacă voi obţine sau nu acel 
loc de muncă, însă cu siguranţă voi face tot ceea ce îmi stă 
în putință pentru a-mi împlini această dorinţă.” 

Nu poţi să ştii cu certitudine ce îți oferă viitorul aşa că 
este inutil să pui pecetea implacabilului asupra unor situații 
din viața ta. 


*. Cuvintele „critice” 


Dacă faci o greşeală, tu sau cei din jur îţi poți/pot spune 
de exemplu: „Cum am (ai) putut fi atât de proastă?”. 

Într-un asemenea caz, faci (sau cei din jur fac) o eva- 
luare a întregii tale ființe bazându-te sau bazându-se pe o 
situaţie în particular. 

O ființă umană este foarte complexă. Ea poate fi genială 

în anumite domenii şi poate avea lipsuri în altele. Nu o poți 
cataloga ca fiind inteligentă sau proastă, drăguță sau 
urâcioasă, plină de încredere sau lipsită de încredere ete., 
bazându-te pe o singură situaţie de viaţă în care ai văzut-o 
acționând. 

Modul corect de a pune problema, atât cu tine însăţi cât 
şi ceilalți, este de a distinge clar felul în care acționezi sau 
reacţionezi într-o situaţie, de ceea ce reprezinţi tu în 
ansamblu. 


® Cuvintele „etichetă” 


Adeseori suntem tentate să etichetăm o situaţie sau o 
persoană ca fiind într-un fel sau altul. Trebuie însă să fim 
mereu deschise către noi variante, noi posibilităţi şi către 
transformare. Doar datorită faptului că în repetate rânduri 
am fost lipsite de încredere, aceasta nu înseamnă că la un 
moment dat, dacă ne dorim cu adevărat, nu ne putem 
transforma. Să pui „etichete” este echivalent cu a condamna 
pe viaţă o situaţie sau o persoană să rămână exact aşa cum 
o percepi tu în acest moment. 


*. Cuvintele neîncrederii 


Există unele cuvinte şi fraze care ascund - totodată 
induc, prin rostirea lor repetată - o stare de neincredere. 
Acestea trebuie eliminate din vocabularul nostru cât mai 
repede. lată câteva dintre ele: 


= Verbul „a încerca” 


Ca un exercițiu foarte simplu de conştientizare a puterii 
creatoare sau, dimpotrivă, distructive a cuvintelor, să 
urmărim acum să sesizăm cât mai clar diferența de nuanță 
între aceste două propoziţii: 


LX | „Voi încerca să rezolv această problemă.” 
„Voi rezolva această problemă.” 

În „traducere” la nivel subconștient, prima propoziţie 
sună în realitate astfel (sau cu alte cuvinte, „aşa o aude” 
subconştientul nostru); „Nu am încredere în capacitatea 
mea de a rezolva problema şi, din această cauză, ştiu că 
circumstanţele exterioare, pe care nu le pot controla, vor 
influența major situaţia. De aceea n-o să fac tot ce aş putea 
face în situaţia aceasta pentru a rezolva problema res- 
pectivă, ci o să acţionez anemic, pentru că oricum n-o să 
reuşesc; deci la ce bun să-mi irosesc energia în ceva 
imposibil de realizat?” Spre deosebire, a doua propoziţie îi 
va spune subconştientului nostru cu totul altceva: „Am 
încredere deplină în capacităţile mele şi în forța mea de a 
influenţa evenimentele şi conjuncturile pentru a realiza ce 
mi-am propus.” 

Am putea concluziona deci că această „diferență de 
nuanţă” (cum poate părea la o privire superficială) dintre 
cele două formulări este în realitate... o diferență esenţială! 

Dacă totuşi există situaţii în care rezolvarea unei 
probleme nu depinde în niciun fel de noi, putem folosi în 
locul verbului „voi încerca” alte verbe ce induc stări benefice 
la nivel subconștient, cum ar fi „VOI URMĂRI”, „VOI ACŢIONA”, 
„MĂ VOI STRĂDUI” etc. 


= Binomul „aş... dar” 


Spre exemplu: 
„Aş intra în vorbă cu acest bărbat, dar...” 


Sesizăm şi în acest caz mesajul ascuns în spatele acestor 
cuvinte, care sunt generate, fără ca noi să ştim sau să 
intenţionăm aceasta, tot de o stare de neincredere în noi 
înşine. De câte ori oare nu ne împiedicăm de acest „aş... dar” 
(verbalizat sau nu)! De câte ori nu am face diverse lucruri, 
dar ne opreşte neîncrederea în frumuseţea, inteligența sau 
capacităţile noastre! La rândul lor, toate aceste „stopuri” 
care ne înfrânează sau ne reprimă impulsurile ori dorinţele 

adâncesc şi mai mult groapa lipsei noastre de încredere în 
sine şi în felul acesta se creează un cerc vicios. De aceea este 
necesar să depăşim acel „dar...”, să ne amplificăm curajul şi 
să acționăm în acest mod în scopul benefic dorit. În fond şi 
la urma urmei nu avem nimic de pierdut, întotdeauna vom 
câştiga, măcar experienţă. 

æ „Ar trebui/trebuie” 

Această formulare ascunde un sentiment de limitare ca 
urmare a unor aşteptări proiectate asupra noastră de către 
familie, societate, prieteni etc. În această situaţie eul nostru 
este înăbuşit şi nu mai poate acţiona după cum simte, el 
simțindu-se dimpotrivă, nevoit să se plieze pe aşteptările 
sau dorinţele altcuiva. 

„Ar trebui să îi vizitez pe ai mei.” Oare chiar simţi acest 
lucru sau eşti îndemnată de alte motive cum ar fi: tele- 
foanele stresante ale mamei, intervalul de timp prea mare 
de la ultima întâlnire cu ei, faptul că aşa „ar trebui” să 
procedezi...? 

Alternativa potrivită la toate aceste condiţionări ar fi 
deci: „ALEG SĂ”, „DORESC SĂ”, „VREAU SĂ”, „PREFER SĂ”, aceasta 
deoarece având încredere în noi înşine ne simţim automat 
stăpâne pe vieţile, alegerile, dorinţele şi deciziile noastre. 


æ Verbul „a spera” 


Speranţa în sine este o stare benefică, frumoasă, însă 
dacă ea este asociată cu pasivitatea poate fi foarte nocivă 
pentru încrederea în sine. 

lată un exemplu în acest sens: 


x| „SPER ca lucrurile să se rezolve în favoarea mea.” 
Spre deosebire de: 


„VOI ACŢIONA pentru ca lucrurile să se rezolve în favoa- 
rea mea.” 


Şi în acest caz este, la prima vedere, o diferenţă subtilă, 

dar care se dovedeşte totuşi majoră, între energiile ascunse 
ce se află în spatele acestor două afirmaţii. 

Este indicat de asemenea să înlocuim din vorbirea 
noastră curentă şi următoarele expresii, pe care oamenii 
ignoranţi au tendinţa să le folosească foarte des şi care 
induc progresiv o stare de slăbiciune şi neputinţă, cu altele 
care dimpotrivă induc o stare de putere şi de control: 


Vf „Îmi asum responsabili- 


x „Nu este vina mea. tatea pentru acest lucru.” 


| 
i% „Este o problemă.” v „Esteo oportunitate.” 


se Viaţa este un chin.” J „Viaţa „este o aventură/ 
| provocare. 


V „Este o experiență din care 


i% „Este îngrozitor. pot învăța.” 


| 
|% „Ce-o să mă fac?.” V „O să mă descurce!” 


La polul opus, există cuvinte care întăresc sau sub- 
liniază o stare de siguranță debordantă, de încredere, de 
optimism şi de pozitivism. Dintre acestea menţionăm: 

Y Desigur; 

V Cu siguranţă; 

J Fără îndoială; 

J În mod evident; 

J Garantat. 


În legătură cu aceasta, trebuie să reținem un aspect 
fundamental: în comunicarea verbală, un rol foarte im- 
portant îl are şi tonalitatea spuselor noastre, Analogic 
vorbind, tonalitatea este fundalul muzical pe care sunt 
cântate versurile unui cântec. Dacă fundalul este dizar- 
monios, nu vei mai avea disponibilitatea şi răbdarea 
necesară să mai asculți şi versurile. 

Aşadar, chiar dacă vom începe de acum înainte să 
folosim din ce în ce mai frecvent cuvinte pline de încredere, 
dacă intonaţia cu care le rostim nu va fi hotărâtă şi plină de 
incredere, ele nu vor putea avea efectul şi impactul dorit 
asupra noastră. 


CONTROLEAZĂ-ȚI VOCEA INTERIOARĂ! 


Chiar dacă suntem sau nu conştiente de aceasta, o 
influenţă majoră asupra stărilor noastre lăuntrice o are aşa- 
numita voce interioară sau modul în care comunicăm cu noi 


Mulţi oameni au parte de o voce interioară care le 
reaminteşte mereu şi mereu de evenimentele sau stările 
neplăcute din trecutul lor, ori de câte ori doresc să facă ceva 
similar. De exemplu, la o petrecere se organizează un 
moment de karaoke. Pentru că te simţi bine şi ţi-ai dori să 
faci o „nebunie”, primul impuls este să te urci pe scenă. 
Imediat după aceasta apare un fel de voce interioară care îţi 
spune: „Potoleşte-te! Vrei să te faci de râs? Uiţi că nu erai 
bună la muzică, iar ultima dată când ai cântat în baie a râs 
soțul tău de tine?...” Desigur că reacția următoare va fi de a 
renunța. 

Sau: dimineaţa te uiţi în oglindă şi vocea interioară îţi 
spune: „Vai, cât te-ai putut îngrăşa! Uite în ce hal arăţi!” 
Starea-reacție care apare atunci va fi de supărare sau de 
frustrare, iar imaginea de sine îţi va fi brusc afectată. Dacă 
în schimb vocea ta interioară s-ar axa pe lucrurile frumoase 
pe care le ai, efectul ar fi polar opus: o imagine de sine 
excelentă, mulțumire, încântare. 

Cum poţi s-o opreşti? 

Este foarte dificil să o faci să dispară pentru o perioadă 
mai lungă, deoarece aceasta ar necesita un control mental 
desăvârşit. Poţi în schimb să înveţi s-o controlezi şi s-o 
foloseşti în avantajul tău. 

Aşa cum am învăţat la PASUL AL ŞASELEA, mintea este una 
dintre cele mai puternice „arme” ale noastre, cu condiția să 
îi stăpânim natura haotică. Ea este precum un aparat de 
radio care funcţionează exact pe frecvențele pe care a fost 
acordat. Dacă ne focalizăm asupra părților negative ale vieţii 
noastre, mintea ne va produce gânduri şi stări similare iar 
ca o consecinţă: tot mai multe situaţii similare. Acest proces 
funcţionează însă şi în sens pozitiv. 

Cea mai uşoară modalitate de a scăpa de un gând 
negativ este înlocuirea lui cu un altul pozitiv. Concret, 
folosind exemplul anterior, dacă vocea ta interioară îţi 
spune că eşti grasă, nu te lupta cu ea, nu ai face altceva prin 
aceasta decât să o alimentezi şi să o amplifici mai mult; în 
schimb, focalizează-ţi atenţia asupra aspectelor frumoase 
care cu siguranţă că există în tine. Atunci, aproape pe 
nesimţite, vocea inițială se va „evapora”, iar în starea de 
mulțumire şi autotransfigurare care apare, cu siguranță nu 
te vei mai percepe nici pe departe atât de grasă cum ţi s-a 
părut iniţial (pe acel pronunţat fond de negativism). 
Desigur că dacă suntem la modul obiectiv supraponderale 
vom lua măsurile necesare ca să scăpăm de kilogramele în 
plus, dar în mod evident, chiar şi într-o astfel de situaţie, 
noi nu ne-am îngrăşat peste noapte! Prin urmare, este 
foarte evident caracterul negativist şi pesimist al acelei voci 
interioare din exemplul nostru. 

Putem să dăm dovadă şi de mult simţ al umorului şi 
chiar să ne jucăm cu această voce interioară. Să ne ima- 
ginăm de exemplu că vocea noastră interioară este înlocuită 
de vocea unui personaj din desenele animate: Mickey 

Mouse sau Donald rățoiul etc. Încercaţi! Puțin umor 
şi amuzament nu va face decât să ne elibereze de 
stres şi de rigidităţi. Ce impact negativ ar mai 

ò) putea avea asupra noastră acea voce interioară 
care ne spune că nu arătăm deloc bine, dacă 


CD ea sună exact ca vocea lui Mickey Mouse? 


10 pași pentru a deveni o femeie plină de încredere în sine 


De asemenea, un aspect foarte important pe care 
trebuie să îl avem în vedere este legat de întrebările (verba- 
lizate sau nu) pe care ni le punem adesea. Subconştientul 
va răspunde întotdeauna prompt tuturor acestor întrebări. 
De exemplu, dacă ne punem întrebarea: „De ce sunt oare 
așa timidă?” subconştienul ne va răspunde; „Eşti timidă 
pentru că...”. Întrebările care au o nuanţă negativistă vor 
primi răspunsuri pe aceeaşi frecvenţă. De aceea este im- 
portant să formulăm numai întrebări pozitive. De exemplu: 
„Ce trebuie să fac pentru a deveni plină de încredere în 
mine?” 

Poate unele dintre voi veţi fi înclinate să spuneţi că nu 
aveţi parte de nicio voce interioară sau că nu vă formulaţi 
niciodată întrebări la care să vă răspundă subconştientul. 
În acest caz, sfatul meu este să vă analizaţi cu foarte multă 
atenţie gândurile care vă tranzitează mintea, măcar câteva 
zile. Veţi fi uimite de ceea ce veţi descoperi! 


„Nu poți controla intotdeauna 
ce se petrece în afara ta, 
însă poți controla în permanență 
x ce se petrece în interiorul ființei tale” 


DR WAYNE DYER, 

LIMBAJUL TRUPULUI ŞI ÎNCREDEREA ÎN SINE 


şa cum bine ştim, comunicarea directă dintre oameni 
nu se rezumă niciodată doar la cuvinte, ea implicând 
şi alte elemente precum gesturile, mimica, vocea, 
poziţia corpului, distanţa faţă de cel cu care vorbim etc. 
Atunci când adopţi o atitudine corporală plină de 
incredere, nu numai că te simţi mai impregnată de această 
stare, dar o şi emani cu mai multă putere. 

Spatele drept, bărbia uşor ridicată, 
mersul hotărât, privirea încrezătoare în- 
dreptată în faţă, umerii traşi uşor în spate 
dar relaxaţi, urechile, umerii, şoldurile şi 
gleznele pe aceeaşi linie, sunt elemente 
corporale definitorii pentru o stare de în- 
credere în sine debordantă. 

Ca exerciţiu, stând în faţa oglinzii 
adoptă mai întâi o poziţie corporală închisă 
şi pesimistă (spatele plecat, capul şi privirea 
lăsate în jos şi umerii căzuţi), apoi poziţia 

corporală corectă descrisă anterior. Urmăreşte să simţi cât 
mai bine diferența în ceea ce priveşte starea pe 
care ţi-o induce fiecare poziţie. 


Mişcarea braţelor şi a mâinilor poate fi de 
asemenea foarte expresivă. De evitat sunt: 

% braţele încrucişate; acestea indică o atitu- 
dine închisă, defensivă şi te fac să pari inabor- 
dabilă; 

& mâinile ţinute în buzunare; 

4 bătutul cu degetele pe diverse suprafeţe 
(masa, spătarul scaunului etc.); aceasta ex- 
primă nerăbdare sau plictiseală; 

% pocnitul degetelor; 

% scărpinatul sau zgâriatul braţelor sau al 
mâinilor; aceste gesturi arată o stare de ten- 
siune; 

% atingerea feţei sau a gâtului cu mâinile; 
aceasta arată disconfort sau jenă. 


O persoană plină de încredere în sine va privi întot- 
deauna în ochi interlocutorul său. Făcând aceasta, celălalt o 
va percepe ca fiind mai sinceră şi mai autentică decât în 
situaţia în care privirea i-ar fi periferică sau ar evita con- 
tactul vizual. O privire plină de încredere în sine nu va fi nici 
superioară, nici inferioară, ci egală. 

La polul opus, persoanele lipsite de încredere în sine au 
tendinţa de a evita contactul vizual. Privirea orientată în alte 
direcţii denotă dezinteres sau nervozitate, iar privirea orien- 
tată în jos, supunere sau timiditate. 


Îţi propun acum un exercițiu care are menirea 
| să-ți trezească și să-ți amplifice capacitatea de 
a privi interlocutorul în ochi fără nicio problemă, indiferent ce 
dorești să îi comunici. Împreună cu cineva care îți 
este apropiat, priviți-vă timp de 5-10 
minute în fiecare zi, păstrând în 
același timp tăcerea. Vei ob- 
serva pe măsură ce practici 
acest exercițiu cum o stare de 
relaxare și de încredere va lua 
gradat locul timidității de odi- 
nioară. După ce ajungi să 
realizezi acest exercițiu fără 

nicio problemă cu o persoană apropiată, treci la pasul următor 
și urmărește să priveşti in ochi cât mai mult toate persoanele cu 
care interacționezi. Ai răbdare cu tine la început. Fără ca 
măcar să îți dai seama, privitul franc și deschis în ochi îți va 
deveni chiar un obicei. 


Aşa cum am văzut, diferența majoră dintre persoanele 
pline de încredere şi cele lipsite de încredere în sine este că 
cele din prima categorie au obişnuinţe bune care denotă 
încredere — ceea ce le amplifică şi mai mult această stare — 
spre deosebire de cele din a doua categorie, care dezvoltă 
obişnuinţe rele (nefaste) ce arată lipsa de încredere şi care 
le adâncesc şi mai mult în această stare. 

Vestea bună este că obiceiurile proaste pot fi întot- 
deauna înlocuite cu altele bune, dacă acţionăm în această 
direcţie pline de răbdare şi perseverenţă! 


MANA 


PASUL A UĂLEA 


ÎNCREDEREA ÎN SINE ȘI SEXUL OPUS 


nteracțiunea cu sexul opus este probabil cea mai 
delicată şi mai sensibilă latură a vieţii unei femei. Un 
bărbat are pe de-o parte puterea de a potenţa foarte 
mult o femeie, de a o face să înflorească, iar pe de altă parte 
el o poate răni, inhiba şi complexa, câteodată aproape 
iremediabil. 
Încă din copilărie dezvoltarea încrederii noastre în sine 
a fost influenţată major de atitudinile şi cuvintele tatălui sau 
ale colegilor de joacă, de grădiniţă sau şcoală. Unele remarci 
răutăcioase spuse la adresa ta, care te-au marcat atunci, 
chiar dacă nu îţi mai aminteşti de ele, rămân totuşi la un ni- 
vel profund (subconştient) putându-te afecta şi în prezent. 
Interacțiunea cu băieţii sau bărbaţii 
din perioada adolescenţei — o etapă atât 
de sensibilă şi de transformatoare, care 
este de regulă marcată de frecvente 
conflicte interioare şi-a lăsat şi ea am- 
prenta asupra încrederii tale în ceea ce 
priveşte interacţiunea cu sexul opus. Un 
exemplu banal şi foarte des întâlnit în 
acest sens este tendința unor femei de a 
merge şi de a sta mereu cu spatele plecat, 
din cauza complexelor formate în ado- 
lescență ca urmare a remarcilor 
ironice sau cel puţin „tenden- 
țioase” ale băieţilor la adresa 
sânilor lor în creştere. 

Urmează, în mod cât se poate de firesc, episodul primei 
interacțiuni amoroase. Acest moment este probabil cel mai 
delicat şi mai sensibil în dezvoltarea noastră ulterioară ca 
femei. Dacă nu ai ales bărbatul potrivit pentru aceasta, 
există mari şanse ca şi după foarte mulți ani încă să mai 
porţi urmele rănilor sufleteşti de atunci. 

Mediul familial îşi pune şi în acest caz amprenta asupra 
tipurilor de bărbaţi şi relaţii pe care le căutăm. Studiile 
psihologice au demonstrat faptul că femeile au tendința 
inconştientă de a căuta şi de a fi atrase de bărbaţi care, din 
punct de vedere comportamental şi nu numai, seamănă cu 
tatăl lor, în timp ce bărbaţii caută femei asemănătoare 
mamelor lor. 

Atitudinea mamei față de bărbaţi influenţează extra- 
ordinar de mult atitudinea fiicei (sau fiicelor) ei. Dacă ai 
reuşi să te priveşti cu totală obiectivitate şi detaşare, ai fi 
surprinsă să constaţi câte idei, prejudecăţi sau atitudini în 
ceea ce priveşte sexul opus ai preluat de la mama ta sau de 
la femeia care te-a crescut. 

Un lucru important în trezirea şi amplificarea încrederii 
în sine este acela de a te debarasa de tot ceea ce ai preluat 
inconştient de la ceilalți sau ţi s-a impus. Aceasta implică, 
printre altele, să urmăreşti să ai în orice domeniu propriile 
tale convingeri şi să le urmezi. 


EXERCITIU Îţi propun, ca exercițiu, să urmărești să de- 

pistezi toate atitudinile mamei tale față de băr- 
baţi, pe care le-ai preluat în mod inconștient; analizează-le pe 
fiecare în parte și vezi dacă și în ce măsură ele coincid cu 
propa ła viziune, iar pe cele care nu corespund, elimină-le 


oi 


lată câteva exemple de situaţii din copilăria sau 
adolescenţa unor femei, care le-au marcat la maturitate 
relaţiile cu bărbaţii: 


10 pași pentru a deveni o femeie plină de încredere în sine 


Tatăl lui ALICE le-a 
părăsit, pe ea şi pe mama 
ei, când ea avea doar şapte 
ani, pentru o altă femeie. 
Din cauză că mama ei nu 
era deloc genul de femeie 
care să îşi asume responsabilitatea pentru experiența de 
viață cu care se confrunta, ani în şir nu a făcut altceva decât 
să se plângă de ceea ce i s-a petrecut, catalogând toți 
bărbaţii ca fiind afemeiaţi, superficiali, iresponsabili etc. 

Copiii sunt la fel ca un burete. Ei „absorb” tot ceea ce 
văd la părinţii lor. În plus, ei nu fac distincţia între bine şi 
rău, „folosind” tot ceea ce primesc pentru a-şi forma şi 
modela personalitatea. 

De aceea, ca o consecinţă firească, Alice a preluat in- 
conştient toate părerile mamei ei în ceea ce priveşte băr- 
baţii, iar la acestea se mai adaugă şi trauma abandonării de 
către tatăl său. Ca urmare, până la vârsta de 42 de ani, ea a 
avut parte de bărbaţi care se pliau perfect pe modelul pe 
care îl avea înrădăcinat atât de adânc în subconştient. 

Unii oameni ignoranţi ar zice că este vorba de „ghi- 
nion”, noi spunem că este vorba despre un fenomen de 
rezonanţă (atragi în permanent în viaţa ta situaţii sau 
oameni care sunt pe aceeaşi frecvenţă ca şi tine). Şi, ca să 
dovedim aceasta, vom continua povestea. 

La un moment dat, Alice a început să îşi pună probleme 
legate de relaţiile ei cu bărbaţii. A încetat să mai dea vina pe 
exterior, căutând soluţii în interiorul ei. A apelat chiar la 
ghidarea unui psiholog, Cu ajutorul acestuia ea şi-a amintit 
toate evenimentele care i-au marcat copilăria, conştien- 
tizând influenţa extrem de nocivă a mamei ei în ceea ce 
priveşte sexul opus. Şi-a dat astfel seama că încă înainte ca 
o nouă relaţie să apuce măcar să se aprofundeze, ea deja îl 

„vedea” pe iubitul ei înşelând-o şi părăsind-o. Trăia apoi o 
teamă constantă în aşteptarea acelui moment. Nici nu este 

de mirare că acele lucruri chiar se petreceau. 

Înţelegând profund unde greşea lăuntric şi acționând 
pentru a transforma acest mod distructiv de a vedea 
lucrurile, Alice şi-a rezolvat gradat problemele în relaţiile 
cu bărbaţii. Acum are parte de o căsnicie fericită şi aşteaptă 
venirea pe lume a unei fetiţe. 


LI 
........ 


LUANA a avut o copilărie nefericită. Nu i-a lipsit nimic 
din punct de vedere material, însă nu a 
avut parte de cele mai importante lu- 
cruri pentru sufletul ei şi anume dra- 
gostea şi susținerea părinţilor. Mama ei 
era mult prea slabă să îşi impună punc- 
tul de vedere, iar tatăl ei era foarte dur 
şi rece. Adeseori o lua peste picior spu- 
nându-i că este urâtă, proastă, că nu se 
va alege nimic din ea etc. Oricât se 
străduia să-i facă pe plac în speranța că 
va avea parte măcar de puţină afecţiune 
din partea lui, nu reuşea. 

Ajunsă la maturitate, ea se lupta cu o imensă carenţă în 
ceea ce priveşte increderea ei în sine. Nu se simţea suficient 
de bună pentru niciun bărbat, iar la nivel subconştient şi-a 
inoculat ideea că ea nu merită să fie iubită. 


spe ateste 


IOANA a fost un copil cu o constituție mai robustă. Acest 
lucru făcea ca băieţii să râdă mereu de ea. gre dezvoltat 
astfel un puternic complex de inferioritate. Încă din ado- 
lescenţă a devenit obsedată de cure de slăbire şi de a face 
sport. Deşi părerea multor prieteni de-ai ei era că avea un 
corp cu forme frumoase, totuşi Ioana se agăța mereu şi 
mereu de ideea că ar fi prea grasă, susținând că din această 
cauză nu o plac bărbaţii. 


10 pași pentru a deveni o femeie plină de încredere în sine 


La „PASUL AL TREILEA: (GÂNDEŞ- 
TE ÎNTR-UN MOD PLIN DE ÎNCREDERE!” 
am discutat despre faptul că atunci 
când tu te percepi pe tine însăţi 
într-un anumit fel şi crezi cu 
putere în acel lucru, şi ceilalți din 
jurul tău vor prelua acea imagine 
despre tine. Cel mai adesea, cei cu 
care interacţionezi te văd aşa cum 
te percepi tu însăţi. 

Chiar dacă Ioana ar fi slabă corporal, dacă în perma- 
nență ar manifesta doar nemulțumirile ei legate de aspectul 
fizic (crezând că este prea corpolentă), ceilalţi din jurul ei, 
mai devreme sau mai târziu, ar ajunge să-i împărtășească 
convingerile puternice, predominante, percepând-o şi ei ca 
fiind ceva mai plinuţă decât în mod normal. 

Acceptarea şi iubirea de sine sunt cheia pentru a depăşi 


toate complexele de inferioritate şi pentru a avea încredere 
în sine. 


deiet 


Există şi situații în care interacțiunile cu bărbații din 
perioada maturității ne pot distruge, măcar temporar, 
încrederea în sine. Iată în acest sens relatările tulburătoare 
ale unor tinere femei: 


Sod 


Relația de cuplu are o influență foarte mare asupra 

noastră ca femei, din toate punctele de vedere, iar 

ființa iubită are acces la cele mai profunde părţi ale 
sufletului nostru. 

O relaţie de cuplu fericită şi împlinitoare ne ajută să 
înflorim şi să creştem, în schimb una în care suferim, în care 
nu suntem iubite şi apreciate, ne face să ne ofilim. 

Întotdeauna însă avem ceva de învăţat din fiecare 

experiență cu care ne confruntăm în viaţă şi ea apare, fără 
excepţie, deloc întâmplător. 

Am cunoscut în urmă cu câţiva ani un 
bărbat de care m-am îndrăgostit foarte 
tare. Eu îmi doream o relaţie profundă cu 
el, iar el îşi dorea aventuri. Am sperat cu 
naivitate că dragostea mea îl va trans- 
forma şi îi va trezi şi lui iubirea, însă 
m-am înşelat profund. 

Am învăţat că oamenii se transformă 
cu adevărat numai atunci când îşi doresc 
intens aceasta şi depun eforturi constante 
în acea direcție. Este aşadar naiv din 
partea unei femei să creadă că va transforma un bărbat, 
dacă acesta nu îşi doreşte acel lucru. 

La început am crezut că nu sunt suficient de frumoasă 
pentru el. De aceea am urmărit constant să mă armonizez, 
să devin mai erotică, mai fascinantă. Căutam mereu să îi fac 
pe plac, însă fără niciun rezultat. Încrederea mea în mine 
devenea tot mai şubredă, iar eu eram tot mai nefericită. 

Târziu am înţeles că în primul rând, eu trebuia să mă 
plac şi să mă iubesc pe mine. Nu doar pentru el trebuia să 
fiu sexy sau-să imi doresc să devin mai mult decât eram, ci 
în primul rând pentru mine. 

La un moment dat am înţeles că orice aş fi făcut, el tot 
ar fi fost în căutare de ceva nou. De ce? Pentru că el doar 
aceasta îşi dorea. 

Fiecare compromis pe care l-am făcut în relaţia cu el, 
l-am plătit cu suferinţe foarte mari, însă eu însămi am 
acceptat să fiu cu un bărbat care mă iubea din când în când, 
nu m-a obligat nimeni să fac aceasta; eu am fost cea care 
s-a minţit pe sine în legătură cu ceva ce doar eu imi doream 
să fie, însă în realitate nu exista; eu m-am lăsat să cad până 
în punctul în care nu mai aveam deloc încredere în mine, 
considerând că eu am de fapt o problemă, sau că nu sunt 

suficient de frumoasă pentru el şi din acest motiv el preferă 
să fie oriunde altundeva numai cu mine nu. 

Nici măcar pentru o secundă nu trebuie să gândim că 
este vina acestui gen de bărbaţi pentru că noi suferim, ci 
este în totalitate vina noastră, a femeilor, mai exact a celor 
care acceptăm să fim într-o astfel de relație unde nu există 
iubire adevărată reciprocă, respect, comunicare şi înţe- 
legere. Cu cât rămânem mai mult într-o astfel de relaţie 
bolnăvicioasă, cu atât rănile şi sechelele vor fi mai adânci, 
necesitând mai mult timp pentru a fi vindecate. 

Degeaba ne păcălim sperând într-un „mai bine”, pre- 
lungind astfel complacerea noastră în suferință, pentru că 
deznodământul va fi acelaşi, indiferent că ne despărțim 
acum sau peste un an. În această direcţie există un proverb 
care spune: „Decât o groază fără de sfârşit, mai bine un 
sfârşit groaznic!” 

Recunosc cu sinceritate că în ceea ce priveşte relaţia cu 
acest bărbat, în permanenţă eu am fost cea care a ales 
pentru mine. 

Acum aleg însă să am încredere în mine şi în Dumnezeu 
şi să am răbdare să mi-se vindece sufletul pentru a mă putea 
deschide din nou cu totul spre o relaţie de cuplu cu adevărat 
împlinitoare şi plină de iubire.?? 


deet 


Prima mea relație cu un bărbat a durat aproape trei 
ani şi s-a încheiat recent. La începutul ei am crezut 
că bărbatul pe care l-am întâlnit era alesul inimii mele, că 
era materializarea a tot ceea ce căutasem de mult timp. 
Primul an de relaţie a decurs foarte bine. Am trăit 
momente foarte frumoase, aveam aceleaşi gusturi, ascultam 
acelaşi gen de muzică, pe scurt, totul era ideal. Am avut 
încredere în el şi l-am iubit atât de mult încât l-am lăsat să 
fie primul bărbat din viața mea, depăşindu-mi toate pre- 
judecăţile de ordin creştinesc care le aveam pe atunci. 

Au urmat apoi certuri tot mai 
frecvente. El se enerva din orice. De 
exemplu, era suficient să uit să 
închid geamul de la maşină pentru 
ca să facă scandal. În plus, devenea 

din ce în ce mai restrictiv. Cel mai 
banal exemplu este că nu mă mai 
lăsa să port fuste. Dacă o făceam, 
pur şi simplu nu mai ieşea cu mine. 


Eu nu ripostam deoarece, din 
lipsă de experienţă şi din naivitate, credeam că aşa este 
firesc să fie... 

Lucrurile au degenerat tot mai mult între noi. În ultimul 
an şi jumătate întâlnirile noastre deveneau din ce în ce mai 
banale. Nu ieşeam nicăieri, nu mergeam niciodată în 
vacanțe sau excursii. Doar stăteam acasă... 

Nu mă uitam la nici un alt bărbat, darămite să mai şi 
vorbesc cu unul, şi cu toate acestea el era gelos. Simţeam că 
mă ofilesc, că îmi pierd tot mai mult încrederea în mine, 
acceptând într-un mod pasiv ideea că nu merit mai mult. 

Cea mai mare greşeală am făcut-o atunci când am 
continuat să fiu împreună cu el în ciuda faptului că a început 
să mă agreseze fizic. Vă întrebaţi probabil ce a fost în mintea 
mea... Mă agăţam de ideea că el este „alesul”, că aşa trebuie 
fie, că nu pot să îl las deoarece nu voi mai găsi pe altcineva 
mai bun decât el. 

Toţi cei apropiaţi îmi ziceau să mă despart de el pentru 
că nu mă merită, însă eu parcă nici nu îi auzeam. 

La un moment dat însă, am avut revelaţia faptului că 
pot şi merit mai mult. A fost ca o graţie din partea lui 
Dumnezeu. Am descoperit o forță lăuntrică imensă, de care 
nu eram deloc conştientă până atunci. Astfel am avut 
puterea de a mă despărţi de el, deşi nu a fost deloc uşor. A 
fost ca şi cum lăuntric aş fi ales un alt drum, având o 
încredere uriaşă că va fi bine. 


10 pași pentru a deveni o femeie plină de încredere în sine 


Acum, după despărțire, viața mea este cu totul altfel, 
Privesc lumea cu alţi ochii, am incomparabil mai multă 
încredere în mine, simt că sunt liberă şi trăiesc cu fericire 
fiecare clipă a vieţii oferită de Dumnezeu. 

În mod evident, după ce ne-am despărțit, el a continuat 
să mă caute, amenințându-mă că nu voi mai avea vreodată 
un alt bărbat în viața mea. Încerca de asemenea să mă 
demoralizeze spunându-mi că el m-a avut primul şi că, din 
această cauză, nu se va mai uita nimeni la mine. Căuta noi 
şi noi tertipuri pentru a mă convinge să mă întorc la el. 

De fiecare dacă când mă simţeam tentată să recad în 
vechea relaţie bolnăvicioasă, îmi spuneam cu putere că 
merit mai mult decât atât şi astfel treceam cu bine peste 
toate testele. 

Sunt conştientă că a fost voinţa divină ca toate aceste 
lucruri să se petreacă şi că ele s-au petrecut cu un scop. 

Cu cât mă îndepărtez mai mult de acea etapă întunecată 
a vieţii mele, realizez ce greşeală a fost să mă complac într-o 
relație cu un bărbat care nu mă respecta şi nu mă aprecia. 
Am învăţat că fiecare clipă a vieţii trebuie trăită cu zâmbetul 
pe buze şi că nu merită să lăsăm pe nimeni şi nimic să ne 
umbrească fericirea, pentru că o merităm şi pentru că avem 
puterea de a alege!? 

Emilia 
ste te 


Indiferent de ce experienţe ai avut parte în trecutul 
îndepărtat sau mai apropiat, este necesar să găseşti în tine 
motivaţia şi resursele necesare pentru a depăşi traumele 
create. Dacă nu faci aceasta, vei rămâne „prizoniera” lor, 
purtând mereu în tine suferinţe şi complexe de inferioritate. 

DESCOPERĂ „SECRETELE” SEXULUI OPUS! 


Universul femeii este foarte diferit de cel al bărbatului. 
De aceea, pentru o viață armonioasă şi împlinitoare într-o 
relaţie de cuplu, este esenţial să descoperim şi să înțelegem 
cât mai profund aşa-zisele „secrete” ale sexului opus. 
Acestea ne pot scuti de foarte multe neînțelegeri şi suferințe. 

Au fost realizate numeroase cercetări, documentare şi 
studii care punctează diferențele majore fizice şi psihice 
între bărbaţi şi femei, diferenţe care merită să fie studiate cu 
maximă atenţie pentru avea fiecare o viaţă relaţională 
împlinitoare. 

În cele ce urmează vom analiza succint unele dintre 
aceste diferenţe, care dacă nu sunt înțelese pot crea conflicte 
şi tensiuni între un bărbat şi o femeie. 

Încă de mici, bărbaţii sunt învăţaţi să devină neînfricaţi 
şi puternici şi să deţină controlul atât asupra reacţiilor lor 
cât şi asupra situaţiilor de viață cu care se confruntă. 
Aceasta nu înseamnă însă că ei nu simt toată gama de stări 
şi sentimente pe care le trăieşte şi o femeie. Toate acestea 
sunt resimţite şi în universul lăuntric al bărbaţilor, însă 
într-un mod specific, ei tinzând să le controleze sau să le 
manifeste mai puţin. 

Natura feminină este mult mai emoțională şi mai 
sensibilă. Plângem uşor, putem fi rănite cu uşurinţă, vedem 
lucrurile prin prisma sentimentelor. Din această cauză ne 
putem simţi cu uşurinţă rănite de ceea ce spune sau de 
modul în care acționează sau reacționează un bărbat. Aceste 
lucruri pot avea repercusiuni majore asupra încrederii în 
sine şi în consecinţă este foarte important să înțelegem cât 
mai profund natura masculină. lată câteva aspecte de ordin 
general care ne pot ajuta: 


Bărbaţii au dificultăţi în a înțelege sentimentele care 
nu sunt verbalizate într-un mod explicit. Femeile sunt 


10 pași pentru a deveni o femeie plină de încredere în sine 


intuitive şi empatice. Ele simt atunci când ceva nu este în 
regulă, nefiind nevoie de prea multe cuvinte. Ca atare, ele 
pot avea pretenţia ca bărbatul să le simtă, să le înțeleagă şi 
să le fie alături, fără să fie nevoie să le ceară explicit aceasta. 
Atunci însă când bărbatul nu simte exact ceea ce are nevoie 
femeia (nu din rea voinţa, ci din cauză că el nu „func- 
ționează” aşa), ea va avea tendinţa să creadă că nu este 
iubită, înțeleasă, susținută sau preţuită, ceea ce va afecta în 
mod negativ şi încrederea ei în sine. 


FI Atunci când au o problemă, bărbaţii nu vorbesc 
despre ea şi rareori cer sfaturi, având tendinţa de a se 
izola până când o rezolvă sau găsesc soluţiile potrivite. În 
acest caz, femeile pot cădea în capcana de a trage concluzii 
false de genul că bărbatul nu are suficient de multă în- 
credere în posibilitatea şi capacitatea lor de a-i ajuta sau de 
a rezolva lucruri, ceea ce poate diminua în mod evident 
starea de încredere în ele însele. 

Pe de altă parte, femeile își rezolvă problemele dis- 
cutând despre ele. Atunci însă când o femeie începe să 
vorbească despre o problemă, bărbatul crede că i se cer 
soluţii şi ca urmare i le va oferi neintârziat. El nu ştie că 
femeia doreşte de fapt doar să fie ascultată, înţeleasă şi 
susținută. Ca urmare, ea se va supăra crezând că nu este 
ascultată, iar el se va supăra la rândul său presupunând că 
soluţiile lui nu sunt apreciate sau nu sunt considerate ca 
fiind suficient de bune. 


ENI Bărbaţii se focalizează asupra obţinerii lucrului sau 

rezultatului pe care şi-l doresc. Pentru ei nu contează 

atât de mult modalitatea prin care o vor face, strategia şi 

planul lor de bătaie modificându-se în funcţie de nece- 

sități. Sentimentele celorlalți, sau cu alte cuvinte „ceea ce 

zice lumea” despre ei nu reprezintă un obstacol în calea 
reuşitei lor. 

Spre deosebire de bărbaţi, femeile acordă o foarte mare 
importanţă căii prin care obţin ceea ce îşi doresc, nu doar 
succesului în sine. De aceea, „drumul” lor este presărat 
adesea cu întrebări de genul: „Oare procedez corect? „Este 
bine ceea ce fac şi cum fac?”; se îngrijorează, se confruntă cu 
fricile lor, sunt distrase de multe alte lucruri cel puţin la fel 
de importante pentru ele în acel moment şi în felul acesta 
riscă să se abată de la ceea ce şi-au propus. Pentru femei 
este foarte important de asemenea ceea ce gândesc sau zic 
ceilalți despre ele. Ar dori să împace și să mulțumească pe 
toată lumea, din această cauză fiind adeseori tentate să facă 
compromisuri doar pentru a nu-i supăra pe cei din jur. Nu 
sunt îndeajuns de perseverente şi nici nu forțează, chiar 
dacă uneori ar fi nevoie de aceasta. 


Bărbaţii au tendinţa de a-şi concentra o mare parte 
din resurse pe cariera lor, realizările în acest domeniu 
dezvoltându-le foarte mult stima de sine. 

Femeile se orientează mai mult asupra vieţii de familie, 
aceasta fiind pentru ele sursa principală de împlinire şi 
fericire. 

Un bărbat ignorant, axat în principal pe cariera lui, va 
avea tendinţa de a „evalua” o femeie prin prisma realizărilor 
ei profesionale. Ca urmare, nu va respecta o femeie care nu 
are o carieră de succes, desconsiderând-o. Un asemenea 
bărbat îşi doreşte o parteneră de afaceri şi nu o femeie care 
să-l completeze. Dacă întâlneşti un asemenea bărbat, nu-l 
lăsa să îți ştirbească stima de sine doar din cauză că nu te 
incadrezi în şabloanele lui limitate. 


Bărbaţii au calitatea extraordinară de a-şi minimiza 

insuccesele şi gafele. Trecutul nu mai poate fi remo- 
delat, aşa că nu are rost să se gândească mereu la ceea ce 
s-a petrecut sau să se culpabilizeze. Ei învaţă lecţia pe care 
viaţa le-a oferit-o şi merg mai departe. 


10 pași peniru a deveni o femeie plină de incredere în sine 


Uneori, atunci când orgoliul lor este foarte puternic, 
bărbaţii pot chiar exagera, rupând temporar sau definitiv 
legăturile cu aşa-zişii martori ai situaţiei respective. 

Femeile îşi uită foarte greu insuccesele sau gafele. Au 
tendința chiar de a le exagera (făcând „din țânţar armăsar”), 
de a le rememora din nou şi din nou, gândindu-se ce ar fi 
putut să facă diferit de ce au făcut atunci. Apoi, când sunt 
confruntate cu o situaţie similară, vor avea tendinţa de a-şi 
reaminti tot ce s-a petrecut negativ în trecut, inducându-şi 
astfel o frică paralizantă. Îşi asumă cu greu noi riscuri şi, 
din cauza temerilor şi a unor sumbre scenarii ipotetice, riscă 
de cele mai multe ori să renunţe la ceea ce şi-au propus. 

Aceste câteva idei despre cât de diferit pot percepe 
bărbaţii şi femeile unele situaţii sau experienţe de viață ne 
pot face să înțelegem că, de cele mai multe ori, la baza 
tuturor conflictelor între sexe se află de fapt neînţelegerea 
motivaţiilor celuilalt şi lipsa de comunicare. 

Dacă există de ambele părţi iubire autentică, înțelep- 
ciune şi umilință, toate aceste „diferenţe” pot deveni trăsă- 
turi care se completează reciproc, făcând astfel din cei doi 
iubiţi o unitate, 


SUNT BĂRBAŢII ATRAȘI MAI MULT DE FEMEILE LIPSITE DE 
ÎNCREDERE SAU DE CELE CU O ÎNCREDERE DEPLINĂ ÎN SINE? 


Probabil v-aţi întrebat de multe ori de ce bărbaţii sunt 
mult mai atraşi de femeile care au încredere în sine, sunt 
trezite şi conştiente de înzestrările lor. Chiar dacă în unele 
cazuri este posibil să nu fie nici pe departe cele mai 
frumoase din punct de vedere fizic, sau să nu posede 
înzestrări excepţionale, totuși anumite femei reuşesc să 
exercite o atracţie magnetică asupra bărbaţilor. 

Pentru a înțelege acest mister, precum şi viziunea 
bărbaţilor în ceea ce priveşte încrederea în sine la o femeie, 


am cerut unora dintre ei să ne împărtăşească părerile lor în 
acest sens. 

Dintotdeauna m-am simţit atras, am admirat şi am 
respectat femeile puternice. De-a lungul timpului, fiecare 
în felul ei mi-a confirmat că atât forța ei interioară cât şi 
impresia exterioară de femeie puternică pe care o emană îşi 
au sursa de fapt într-o foarte mare încredere în propriile 
calități şi valori. 


O femeie care are foarte mul- 
tă încredere în ea trezeşte în mine 
un sentiment foarte viu. Este 
deopotrivă atrăgătoare, provoca- 
toare, seducătoare (chiar dacă din 
punct de vedere fizic poate să nu 
fie atât de frumoasă) şi în plus 
exercită (cel puţin asupra mea) o 
intensă stare de fascinaţie. 

Din experiența mea, femeile 
care au foarte multă încredere în 
sine se abandonează şi se dăru- 
iesc mult mai uşor şi în mod sublim bărbatului iubit, trăind 
la modul plenar iubirea, fiind mai tot timpul împlinite şi 
fericite în relaţia lor de cuplu. Prin comparaţie, cele care nu 
au aşa multă încredere în sine nu se pot abandona la modul 
real, complăcându-se mai degrabă într-o stare de re- 
ceptivitate pasivă şi inerție, așteptând de la iubitul lor să 
facă totul sau aproape totul. Pe lângă aceasta, ele au mai 
mereu tendința de a fi suspicioase şi neîncrezătoare în 
bărbatul de lângă ele, indiferent câte dovezi de iubire le-ar 
dărui acesta. 

Trezirea încrederii în sine poate ajuta femeia să treacă 
cu succes peste orice greutăți sau obstacole pe care viața i le 
aduce în cale. Instinctiv, un bărbat va respecta mai mult o 
femeie care reuşeşte să se descurce singură în situaţiile 
dificile, care nu se victimizează, care îşi asumă respon- 
sabilitatea şi nu aşteaptă ca el sau ceilalți să se plieze mai 
mereu pe dorinţele ei. Ea ştie foarte bine ce vrea şi ce nu, 


10 pași pentru a deveni o femeie plină de încredere în sine 


care îi sunt obiectivele şi ţelurile. Ştie de asemenea să se 
pună atât de bine în valoare încât atrage spontan toate 
privirile, iar optimismul şi entuziasmul ei fără limite o fac 
irezistibilă. 

O femeie cu multă încredere în sine trezeşte de aseme- 
nea un sentiment de siguranţă, precum şi certitudinea că te 
poți oricând baza pe ea deoarece dispune de foarte multe 
resurse şi este capabilă să rezolve orice problemă. Ca bărbat, 
poţi să simţi o anumită stare de uşurare sau detensionare 
interioară, ştiind că „povara” nu apasă în totalitate doar pe 
umerii tăi şi că oricând ai lângă tine o persoană respon- 
sabilă, „de nădejde”, gata să te ajute atunci când ai nevoie, 

Am mai observat că astfel de femei au mult mai multă 
încredere în intuiţiile care li se trezesc în diverse momente 
şi îşi urmează cu mult mai multă uşurinţă vocea inimii, 
lăsând de-o parte necesitatea explicitării raţionale a minţii 
obişnuite, care ne poate păcăli de foarte multe ori. Ele 
reuşesc astfel să pătrundă mult mai adânc în tainele vieții, 
găsind soluţii şi înțelegând aspecte profunde, inaccesibile 
omului „obişnuit”. Aproape toate femeile sunt înzestrate cu 
o intuiţie deosebită, însă sunt puţine cele care dau curs 
acesteia, probabil şi mai puţine cele care-şi ascultă vocea 
inimii, dar cu siguranţă cele care reuşesc acestea o fac 
datorită unei deosebite încrederi în sine. 

Cunosc foarte mulți bărbaţi „slabi” care au tendința 
adeseori neconştientizată de a se orienta spre femei lipsite 
de încredere, ei preferând o astfel de femeie din simplul 
motiv că ea este în acest caz mult mai docilă, ascultătoare şi 
uşor de controlat, mulându-se perfect pe orice dorinţă a 
bărbatului (indiferent că este pozitivă sau negativă). Aceşti 
bărbaţi pot de asemenea să distrugă foarte mult încrederea 
în sine a femeii prin diferite remarci, gesturi sau atitudini. 
Motivația subconştientă din spatele acestor acțiuni este de 
cele mai multe ori dorinţa de a submina cât mai mult forța 
femeii pentru ca ei să se poată simţi astfel puternici şi în 

control. Sfatul meu pentru femeile care trăiesc lângă un 
asemenea bărbat este că MERITĂ MULT MAI MULTI”? 
Mihai 


LIPSA DE ÎNCREDERE ÎN SINE A UNEI FEMEI 
VĂZUTĂ PRIN OCHII IUBITULUI EI 


şySunt în relaţie de cuplu cu femeia visurilor mele. 
Dacă m-aţi întreba acum, dintre toate femeile din 
univers, cu care aş dori să fiu, fără ezitare aş alege din nou 
femeia care este deja alături de mine. O iubesc cu o inten- 
sitate cum nu mi-am imaginat că se poate. 

Avem însă o problemă: ea nu are 
incredere în sine, în frumuseţea ei, în 
feminitatea ei, în graţia ei, în erotismul ei, 
în comorile sufletului ei. Deşi suntem de 


câţiva ani buni împreună, ea niciodată nu 
a acceptat cu totul ceea ce este între noi, 


fiindu-i foarte greu să creadă cum de un 
asemenea bărbat ca mine este teribil de 


îndrăgostit de o femeie ca ea. Au fost mii 
clipele în care aş fi dorit să se privească 
prin ochii mei, să vadă cât de frumoasă 


este, să simtă ce trezeşte vocea, atingerea, iubirea ei în mine. 

De foarte multe ori constatăm că pur şi simplu, la un 
moment dat, se năruia totul şi trebuia să o luăm de la capăt, 
cu extrem de multă atenţie şi cu nervi de oțel. 

De curând, văzând că nu mai ştiu ce să mai fac, a avut 
imensul curaj să rişte să îmi spună cum vede ea lucrurile şi 
cu ce se confruntă în mintea ei. M-am bucurat că s-a des- 
chis, deși am avut un şoc constatând cât de distorsionat 
primea ea ceea ce eu îi ofeream din iubire pură. 

Am descoperit împreună că la baza tuturor proble- 
melor cu care se lupta ea lăuntric se afla lipsa de încredere. 
Mi-a mărturisit chiar că au fost perioade în care pur şi 
simplu nu îi venea să creadă că o iubesc! Dară-mi-te... atât 


10 pași pentru a deveni o femeie plină de încredere în sine 


de intens şi de mult (nu a fost zi în care să nu-mi exprim 
iubirea în felurite moduri). Vă imaginaţi cred, că am trăit o 
stare de şoc, 

Nu îşi putea explica de ce o năpădeau gânduri pesimiste 
la adresa ei şi implicit a relaţiei noastre. Când îi povesteam 
ce trezeşte în sufletul meu şi cât de fericit mă face, trebuia 
să insist şi aproape să „o conving” că este aşa. Vedeam cum 
norul negru al neîncrederii o făcea adeseori să se îndoiască 
de sentimentele ei şi din această cauză uneori se închidea 
brusc, ceea ce era de neînțeles pentru mine, ca bărbat, 
pentru că nu îmi dădeam seama ce am făcut, sau ce nu, 
pentru ca ea să reacționeze aşa. 

Desigur că sunt şi perioade extraordinare în care se 
deschide cu adevărat. Atunci suntem foarte fericiţi împre- 
ună şi trăim paradisul pe pământ. Însă, de regulă, aceste 
perioade se sfârşesc cu fraza „nu-mi vine să cred că e atât 
de frumos”. Apoi, iar trebuie să o luăm de la capăt, cu 
răbdare... 

Deşi uneori îmi părea că lupt cu morile de vânt, 
niciodată nu am putut să concep să renunţ. O iubesc imens 
şi simt că ştiu exact ce are nevoie pentru a depăşi această 
problemă dificilă cu încrederea în ea ca femeie. 

Eu sunt foarte încrezător din fire şi de aceea mi-a fost 
greu să o înțeleg iniţial. Am vrut apoi ca eu să fac totul; ca 
ea să nu depună niciun efort... Mi-am dat însă seama că 
acest lucru este aproape imposibil. Ceea ce pot face cu 
adevărat este să-i fiu constant alături. Restul depinde de cât 
işi doreşte ea cu adevărat să depăşească acest obstacol 
interior. 

Când reuşeşte să capete încredere în ea, pur şi simplu 
străluceşte ca o nestemată, frumuseţea ei efectiv radiază, 
farmecu-i devine copleşitor... devine o zeiță. Sunt fericit că 
o iubesc şi am încredere totală în noi.?? 

Ciprian 

33 Ceea ce mă impresionează foarte mult este faptul că 

o femeie are adesea nevoie de un impuls sau de o 

confirmare foarte mică (sau mai degrabă discretă) din 

partea celor care o iubesc pentru a se simți încrezătoare în 

ea însăşi şi în ce inspiră ea, dăruind apoi, prin această stare 

de încredere care acționează ca un catalizator, infinit mai 
mult celorlalți. 

Adevărata încredere pe care o femeie o are 
în ea însăşi o face să radieze fericire şi 
inspiraţie. În schimb, o „mască” de încredere şi 
siguranţă o limitează şi pune ziduri între ea şi 
ceilalți. 

Un bărbat care iubeşte cu adevărat o 

“4 femeie poate trezi cu uşurinţă în ea starea de 

AP: încredere în ea însăşi prin atenţia constantă pe 

care i-o acordă, prin modul constant de a 
urmări să o facă să se descopere şi prin modul 

constant de a crede în ea. O femeie care se 

simte cu adevărat iubită este o femeie care are încredere în 
ea, cel puțin atâta timp cât această stare este trăită intens. 

Încrederea unei femei în ea însăşi pare pentru un 
bărbat, de multe ori, ca fiind ceva foarte volatil iar 
mecanismele şi fluctuațiile ei, de neînțeles... de cele mai 
multe ori, simpla ascultare atentă a ceea ce femeia iubită 
are de spus, sau mai bine zis, o autentică şi profundă 
comunicare cu ea, este de natură să îi redea sau să îi 
amplifice încrederea în ea însăşi.?? 

Florin 


A 


şşDin multe puncte de vedere femeile sunt superioare 

bărbaţilor. 

Din păcate însă, de cele mai multe ori le lipseşte curajul 
şi încrederea în sine necesare pentru a manifesta multiplele 
calități cu care le-a înzestrat cu atâta generozitate mama 
natură. 


10 pași pentru a deveni o femeie plină de incredere în sine 


Există însă o anumită categorie foarte aparte (şi foarte 
rară din păcate!) de femei foarte puternice care, dovedind 
mult curaj şi o mare încredere în ele, au urmat neabătute 
sentimentele şi intuiţiile cele mai profunde ale sufletului lor 
atât de bogat. 

Astfel de femei deosebite se evidenţiază printr-o sui 
generis radiaţie lăuntrică cu totul aparte, care le face să pară 
extraordinar de vii, generându-le o aură de fascinaţie ieșită 
din comun. 

Faţă de asemenea femei total „trezite” şi plenar con- 
ştiente de toate înzestrările lor, un bărbat nu poate simţi 
decât o stare de adoraţie. 

Ele au devenit conştiente de forţa care le susține şi le 
impulsionează să obțină succesul în aproape tot ceea ce 
întreprind şi o folosesc. 

Iubirea face să germineze şi să 
înflorească mai mult ca orice altceva 
sufletul atât de sensibil și delicat al 
femeii. Atunci când femeile iubesc, 
ele devin uluitor de frumoase şi de 
atrăgătoare, emanând un farmec 
irezistibil care le face să fie admirate 


| 
de aproape toată lumea. N \ 
Din păcate însă, după repetate ] 


decepții şi deziluzionări, femeile 

lipsite de o încredere autentică se 

închid faţă de iubire din frica de a nu suferi din nou. 
Marea majoritate a lor ar spune că este vina bărbaţilor 

şi că ei sunt responsabili pentru pentru toate neimplinirile 

lor. N-am văzut însă niciodată o femeie cu adevărat matură 

şi plină de încredere (e drept, sunt extrem de puţine) care să 

acţioneze așa. Puse în situaţii delicate în relaţiile cu bărbaţii, 

ele au învăţat din greşeli şi au mers pline de optimism şi 

deschidere mai departe.?? 


Marian 


15) 

Din experienţa mea şi din ceea ce am observat la cei 
din jurul meu, pot spune că ceea ce îl fascinează cel 
mai mult pe un bărbat la o femeie este misterul feminin pe 
care ea îl emană din interiorul ei. Am observat că acest mis- 
ter este cu atât mai profund şi mai de necuprins, devenind 
astfel fascinant pentru bărbat, cu cât femeia care îl mani- 
festă are o mai mare încredere în ea, în tot ceea ce ține de 
feminitatea ei. Şi când spun feminitatea ei mă refer, printre 
multe alte calitaţi, la capacitatea ei infinită de a iubi şi de a 
se dărui în iubire, la erotismul ei rafinat şi elevat, la intuiţia 
ei excepțională care transcende logica seacă şi sterilă, la 
bunătatea sufletească cu care îi înconjoară pe cei dragi, la 
fermitatea şi dăruirea de sine pe care o are în situaţii dificile. 
În continuare voi relata o experiență personală care 
mi-a umplut sufletul de încântare şi fericire şi m-a facut să 
mă minunez de capacitatea extraordinară de transformare 
care există în femeie, cu condiţia ca ea să înceapă să aibă în- 
credere în ea însăşi, în calitățile enumerate mai sus, să ur- 
mărescă să se centreze pe aspectele minunate care există în 
ea şi nu pe aspecte exterioare ei. 

Este vorba despre o prietenă de-a mea, pe care de mai 
bine de un an o vedeam prinsă intr-o relaţie de cuplu care 
pur şi simplu o defeminiza, dacă pot spune aşa. Devenise 
foarte închisă, necomunicativă, rece. Tot ceea ce vedea era 
iubitul ei, dar nu era acea viziune transfiguratoare şi inte- 
gratoare, ci era un ataşament distructiv 
care îi înlănțuia profund pe amândoi. 
Iubitul ei, la rândul lui, nu se simţea 
liber şi nu de puţine ori, în discuţiile 
dintre bărbaţi, se trezea spunând că nu 
mai simte nimic pentru ea, că nu îl mai 
inspiră, că nu îl mai fascinează etc. Dar 
nu făcea nimic în direcţia de a o ajuta 
pe iubita lui să-şi redescopere frumu- 
seţea şi fascinația din interiorul ei. Alt- 


10 pași peniru a deveni o femeie plină de incredere în sine 


fel spus, se complăceau amândoi în această stare călduţă, 
„sigură”, dar profund neimplinitoare. 

Nu ştiam cum să ajung la sufletul ei... Când ne în- 
tâlneam mai mulți şi era cu iubitul ei, nu mai vedea nimic 
altceva, când vorbeam la telefon de-abia scotea câteva 
cuvinte. Totuşi miracolul s-a produs... Ne-am întâlnit 
aparent întâmplător pe stradă şi, pentru prima dată în acest 
an, am regăsit în zâmbetul ei ecoul a ceva mai profund din 
ceea ce era ea cu adevarat, am văzut o portiță abia între- 
deschisă spre sufletul ei şi... am intrat. A fost o experienţă 
copleșitoare pentru amândoi. Eu eram copleșit de ceea ce 
se transmite prin mine şi de transformările şi conştien- 
tizările care se petreceau în ea în timp ce discutam, iar ea 
era copleşită şi uimită în acelaşi timp de faptul că redes- 
coperea viaţa, libertatea, frumuseţea şi chiar natura femi- 
nină din ea însăşi. 

După aproximativ o oră, mă uitam la ea şi mă minunam 
de strălucirea care emana din fața şi din ochii ei. Era 
fascinant cum prin mine curgeau cuvinte şi stări care îi 
mergeau direct la suflet şi ea parcă se hrănea cu ele. M-a 
întrebat cum de nu văzuse toate aceste lucruri până atunci? 
I-am răspuns simplu că nu le-a văzut pentru că era atât de 
preocupată (ataşată) de altele, încât nu mai putea vedea fru- 
musețea din ea şi din jurul ei. 

Când s-a ridicat de pe banca pe care stă- 
team şi a plecat, era altă femeie. Avea o 
ținută dreaptă, încrezătoare, un mers lin, 
curgător, un zâmbet pe faţă şi o strălucire în 
privire care, dacă le vedeai, toate la un loc, 
nu te puteai abţine să nu te minunezi de 
frumuseţea şi perfecțiunea pe care le-a sădit 
Dumnezeu în femeie. 

Am privit-o îndelung cum se pierdea în 
mulțime... Toţi bărbaţii pe lângă care trecea, 
fără nicio excepţie, se opreau, îi făceau loc, 

întorceau capul după ea şi, cel mai important aspect, 
zâmbeau plini de o bucurie care le umplea sufletul şi care 
pentru câteva clipe le-a făcut legătura cu „infinitul”. Atunci 
când o femeie este plină de încredere în feminitatea ei şi un 
bărbat o contemplă în această stare, în el se trezeşte 
„infinitul”. 

Continuarea poveştii? Au trecut aproape doi ani de 
atunci. A reuşit să se desprindă de acea relaţie care nu o îm- 
plinea deloc, a întâlnit un bărbat care o iubea demult dar pe 
care ea „nu îl văzuse” şi, de fiecare dată când o întâlnesc, 
este fericită, liberă, strălucitoare şi foarte încrezătoare în ea 
însăşi. 

i doresc din tot sufletul fiecărei femei să caute şi să 
atingă cât mai curând şi mai plenar această stare de încre- 
dere în aspectele profunde din ea şi să devină astfel, pentru 
noi bărbaţii, manifestări concrete, întrupate, ale frumuseții, 
perfecțiunii, fericirii şi armoniei divine.?? 

Anonim 


Citind aceste relatări, cred că fiecare dintre noi, femeile, 
am putut trage concluziile care reies în mod evident. 

O femeie plină de încredere în sine are puterea de a fi ea 
însăşi, de a se descoperi în permanenţă şi de a se per- 
fecționa. Un bărbat nu are cum să se plictisească de o 
asemenea femeie, deoarece ea este mereu mai mult şi mai 
mult. 

Femeile pline de incredere îşi croiesc singure drumul şi 
nu aleg cărări bătătorite. Nu îşi maschează slăbiciunile şi 
defectele, ci caută mereu să le depăşească. Ele nu au nevoie 
de un bărbat care să le spună ce au de făcut sau să facă acele 
lucruri în locul lor. 

Ele ştiu când să se dăruiască total şi când este cazul să 

distanţa, nu se victimizează când un bărbat le face 
să sufere, ci îşi asumă responsabilitatea şi iau atitudine. 


10 pași pentru a deveni o femeie plină de incredere în sine 


CUM SĂ AJUȚI FEMEIA PE CARE O IUBEŞTI 
SĂ-ȘI DEZVOLTE ÎNCREDEREA ÎN SINE? 


ACEST SUBCAPITOL ESTE DEDICAT BĂRBAȚILOR 


tt 


lată acum câteva sugestii şi sfaturi pentru a ajuta femeia 
iubită să îşi dezvolte o stare de încredere în sine. 

Înainte de toate, este necesar să te autoanalizezi cât mai 
obiectiv şi să vezi câtă încredere ai tu în tine însăţi. Dacă ai 
lacune la acest nivel, nu ai cum să îţi ajuţi iubita să dezvolte 
această calitate. Trebuie mai întâi să devii tu plin de 
încredere pentru ca apoi să poţi să o ghidezi pe ea. 

Dacă niciunul dintre voi nu are trezită încrederea în 
sine, puteţi să faceţi un fel de joc, în care să vă ajutaţi 
reciproc în această direcție. Ar putea fi o experienţă foarte 
interesantă și benefică pentru voi, care cu siguranță vă va 
apropia foarte mult. 

nainte de a începe acest demers, citeşte cât mai multe 
cărți şi articole (în caz că nu ai făcut-o deja) despre dife- 
renţele dintre sexe, despre încrederea în sine la o femeie şi 
despre psihologia feminină. Aşa cum cu siguranță ai ob- 
servat deja, universul femeii este foarte diferit de acela al 
unui bărbat şi din această cauză nu pot fi aplicate, nedi- 
ferenţiat, aceleaşi „legi” amândurora. 

Fii foarte empatic cu iubita ta, urmărind să vezi şi să 
înţelegi lucrurile din perspectiva ei. 

Ajutorul pe care i-l oferi în dezvoltarea încrederii în ea 
însăşi trebuie să aibă la bază acceptarea. Dacă nu accepţi 
total fiinţa iubită exact aşa cum este ea în acest moment, cu 
toate calităţile şi defectele ei, nu faci altceva decât să pui 

presiuni tot mai mari asupra ei, iar ca răspuns ea va opune 
rezistenţă transformării. Fă-o să se simtă iubită exact aşa 
cum este ea acum şi ajut-o să înțeleagă că vrei să o susţii în 
trezirea încrederii ei în sine nu pentru că eşti nemulțumit de 
ea, ci pentru că îţi doreşti tot ceea ce este mai bun pentru ea. 

Fă-o să înţeleagă cât este de important — din toate 
punctele de vedere — să îşi dezvolte încrederea în sine şi cât 
de mult ar ajuta-o aceasta. Apoi spune-i că îţi doreşti să o 
susţii în a realiza aceasta. 

Citeşte toate sfaturile şi tehnicile din această carte sau 
din altele care abordează aceeaşi temă, pentru a înțelege cât 
mai profund ce presupune dezvoltarea încrederii în sine în 
cazul unei femei şi, împreună cu iubita ta, alcătuiți un plan 
de acţiune care să se potrivească cu structura ei. 


Ţine cont pe cât posibil de următoarele sfaturi: 


Nu fi prea criticist cu iubita ta şi nici nu o blama! 

Aminteşte-ţi că nici ţie nu îţi place să fii abordat în 
acest fel, Caută să o înţelegi şi să pui problema într-un mod 
cât mai înţelept şi cu foarte multă iubire şi înțelegere. 


Nu te supăra atunci când ea opune rezistenţă efor- 
turilor tale de a o ajuta să devină mai încrezătoare în 
sine. Mai mult decât atât, este posibil chiar ca ea să se 
supere uneori pe tine, având impresia greşită că nu îţi place 
de ea şi că ar fi incapabilă să te împlinească. Lipsa încrederii 
în sine este un obicei. Chiar dacă nu este benefic, cel puţin 
el este familiar, de aceea este foarte dificil să renunţi la un 
mod de viaţă şi să îmbrăţişezi un altul într-un timp scurt. 
Pentru a face aceasta este nevoie de foarte multă răbdare şi 
perseverenţă atât din partea ta, care o ajuţi, cât mai ales din 
partea ei. 
ENI Chiar dacă îţi doreşti foarte intens să îţi ajuţi iubita să 
depăşească această carență de încredere în sine, nu 
poţi face transformările necesare în locul ei. Doar ea le 

poate realiza. Misiunea ta este să o ghidezi cu iubire şi 
înțelepciune şi să o susţii. 


O femeie lipsită de încredere va avea tendinţa, mai 

mult sau mai puţin evidentă, să depindă şi să se agaţe 
de tine. Îți va cere mereu confirmări şi dovezi ale iubirii tale 
şi niciodată ele nu vor fi îndeajuns de multe. Trebuie să o 
ajuţi să simtă că se poate descurca şi singură în orice 
situaţie. 

Deşi este măgulitor pentru tine ca bărbat să simţi că o 

femeie se lasă cu totul pe tine, considerându-te centrul 
universului ei, trebuie totuşi să îţi păstrezi luciditatea şi să 
apreciezi dacă ea face aceasta dintr-o nevoie (nu are încre- 
dere în ea şi atunci are tendinţa de a depinde de tine) sau 
din impulsul autentic de a se abandona şi dărui total. 

Numai o femeie plină de încredere în sine se poate 

dărui cu totul într-o relaţie. Ea nu are nevoia veşnică de 
confirmări, nu este suspicioasă, are încredere în iubitul ei 
şi în relaţia lor, este armonioasă, găseşte soluţii înțelepte 
atunci când sunt probleme şi poate depăşi mult mai uşor 
perioadele dificile. 


S-ar putea ca în unele situaţii să fie nevoie să fii ferm 

cu ea, chiar dacă se va supăra. Este bine însă să îi 
explici iubitei tale de ce te comporţi aşa pentru a nu trage 
concluzii greşite. 

De exemplu, trebuie să mergeţi la o 
petrecere şi după ore de pregătiri, ea vine la 
tine şi te întreabă cu vădită neîncredere cum 
arată. Dacă vrei să o ajuţi, nu îi spui „Arăţi 
superb!” doar pentru a putea în sfârşit pleca, 
ştiind că sunteţi deja în întârziere şi fiind 
sătul de a o aştepta. Ajut-o să conştientizeze 
singură cât este de frumoasă fără a mai 
depinde de confirmările tale. Îi poți desigur 
oferi complimente sau sugestii care să o 

pună şi mai bine în valoare, însă atunci când este gata 
pentru a participa la un eveniment monden ea trebuie să 
apară în faţa ta plină de încredere că arată superb. 

Un alt exemplu: iubita ta a fost invitată la o petrecere de 
ziua de naştere a şefului ei. Din cauză că este recent angajată 
la acea firmă şi nu cunoaşte prea mulți colegi se simte prea 
timidă să meargă singură. Începe atunci să insiste să o 
însoţeşti, deşi ştie prea bine că ai deja stabilită o întâlnire cu 
băieţii. Poate apela la o mulţime de trucuri pentru a te 
convinge să mergi, trecând cu rapiditate de la a te ruga, la a 
te ameninţa sau şantaja emoţional. 

Dându-ţi seama că motivul real pentru care te-ar vrea 
lângă ea este timiditatea ei, tu trebuie să fii ferm şi să nu 
cedezi la presiunile ei. Ajut-o să facă din această ocazie un 
prilej de a se depăşi. Asigur-o că o iubeşti şi că îi eşti alături 
şi explică-i că nu este cazul să depindă de tine în acest mod. 


Cu cât o femeie cere mai multe confirmări sau garanţii 

exterioare şi acestea i se vor oferi, cu atât i se va agrava 
şi mai mult neincrederea. Pentru că o iubeşti, ai tendinţa să 
i le oferi crezând că așa o faci să se simtă mai bine, faci însă 
de fapt o foarte mare greşeală. Ea va cere ulterior şi mai 
multe confirmări sau garanţii, amplificându-şi tot mai mult 
lipsa de încredere în sine. 


8! Încurajeaz-o mereu şi oferă-i tot sprijinul tău. 
9 Bazaţi-vă relaţia pe o comunicare cât mai profundă. 
Aceasta va face miracole. 


ŢI] Nu uita că femeilor le place să fie ascultate şi susținute 
atunci când au o problemă, nu să li se dea sfaturi după 
prima propoziţie pe care o rostesc. 
44 Nu îţi exterioriza prea mult entuziasmul faţă de 
progresele ei, pentru că ea ar putea resimţi aceasta ca 
pe o presiune, 

1 Nu te enerva şi nici într-un caz nu o certa pentru că 
nu avansează aşa cum ţi-ai dori. Fiecare om are 
propriul său ritm. 


3 Gândeşte-te că ceea ce faci pentru ea faci implicit 
pentru relația voastră şi pentru tine. 


Nu fii niciodată descurajat. Aceasta o va demoraliza 
pe iubita ta. 


TJ Urmăreşte pe cât posibil să rămâi detaşat. Cu cât te 
implici mai mult într-un mod egotic, cu atât devii mai 
subiectiv şi incapabil de a gestiona situaţia cu înțelepciune. 


Pune accentul întotdeauna pe calităţile şi înzestrările 

ei. Ajut-o să dobândească o încredere deplină în ceea 
ce are deja. Numai după aceea focalizaţi-vă pe trezirea altor 
calităţi şi, ulterior, pe dezvoltarea încrederii ei în acestea. 


AX 

ALTE CÂTEVA SFATURI ȘI TEHNICI SIMPLE 
ŞI EFICIENTE PENTRU A DEVENI 
PLINĂ DE ÎNCREDERE ÎN SINE 


Ancrederea în sine stă la baza oricărei acțiuni pe care o 
realizezi sau vrei să o realizezi. Dacă eşti lipsită de 
încredere în tine, ai toate șansele fie să renunţi la ceea 

ce ţi-ai propus, fie să te „autosabotezi” pe parcurs. Rişti 
astfel să trăieşti o viaţă plină de neimpliniri şi regrete. 

Aşa cum am văzut în capitolele anterioare, un pas foarte 
important în direcţia trezirii şi amplificării încrederii în sine 
este să ajungem să ne cunoaştem suficient de bine pe noi 
înşine, astfel încât să putem analiza cu obiectivitate dacă (şi 
în ce măsură) avem încredere în noi înşine (atât la modul 
general, cât şi în anumite domenii specifice), aceasta 
deoarece nu ai cum să transformi un lucru dacă nu eşti, 
înainte de toate, conştientă de prezenţa sau de absenţa lui în 
viața ta. 

În acest capitol vei găsi şi alte tehnici, sugestii şi sfaturi 
practice pentru a trezi şi amplifica în ființa ta starea de 
încredere deplină în sine. Trebuie doar să le aplici cu per- 
severenţă şi înțelepciune. 

age ae ace 

Atunci când te afli într-o anumită conjunctură şi îţi dai 
seama că nu ai încredere în tine în tine, îţi sugerez să îți 
îndrepți imediat atenţia asupra următoarelor aspecte, pe 
care să le analizezi cu maximă luciditate şi detaşare: 

3% felul în care vorbești atunci cu tine însăţi; 
Dacă ai o voce interioară negativă, limitativă şi critică, 
ai toate şansele să rămâi blocată în timiditatea ta. 


% imaginile care se derulează în mintea ta; 

Dacă îți imaginezi diverse scenarii terifiante, vei fi 
paralizată de frică şi, ca urmare, vei fi incapabilă să mai 
acţionezi aşa cum ţi-ai dori. 


%% poziţia corpului. 

Atunci când eşti lipsită de încredere, corpul ți se pliază 
şi el pe această stare. Chiar fără să îți dai seama, spatele şi 
capul ți se apleacă, privirea îți este orientată în jos şi ai 
tendinţa „să te faci cât mai mică”. Pentru a-ţi autoinduce şi 
a manifesta din plin o stare de încredere, trebuie printre 
altele să adopţi o poziție corporală corectă şi să urmăreşti 
apoi să o menții în permanenţă. 


Aceste aspecte sunt foarte importante, pentru că ele îţi 
vor influenţa considerabil starea lăuntrică şi, în funcţie de 
predominanţa acesteia, te vei simţi încurajată şi plină de 
încredere sau dimpotrivă, speriată şi „legată de mâini şi de 
picioare”. 

Acum însă ştii din capitolele anterioare cum ai putea să 
îţi controlezi mintea şi aceasta îți oferă o mare putere. 
Astfel, de fiecare dată când te simţi timidă şi lipsită de 
încredere, conştientizează că ceea ce se petrece atunci nu 
este decât un proces mental pe care ai întotdeauna puterea 
să îl opreşti şi să-l transformi în ceva superior (de exemplu, 
in opusul său). 

lată concret cum poți realiza aceasta: 

Pasur 1: 

Spune „STOP” procesului mental negativ. 

PAsuL 2: 

Odată ce ţi-ai blocat procesul al gândirii, poți 
adopta și cultiva imediat gânduri pr ai celor limitatoare. 

Redresează-ți poziția corpului, respiră profund (deoarece 
atunci când suntem intimidate de ceva avem de regulă tendința 
de „a uita să respirăm”, ceea ce face ca din când în când să 
simțim într-un mod aproape disperat nevoia să inspirăm), 
zâmbește și alege să fii încrezătoare. 

ASUL 3: E 

Folosește autosugestii conștiente pozitive care te pot ajuta 
și impulsiona. De exemplu: 

„SUNT PLINĂ DE ÎNCREDERE!” 

„REUȘESC SĂ REALIZEZ TOT CEEA CE ÎMI PROPUN!” 

„SUNT PUTERNICĂ!” 


Cu siguranță că ai avut în trecutul tău măcar un singur 
episod în care te-ai simțit şi ai acționat plină de încredere. 
Atunci când eşti neincrezătoare, evocă din memorie, cu 
putere, acel/e moment/momente cu cât mai multe detalii, 
lăsându-te pătrunsă din nou de starea de încredere pe care 
ai avut-o atunci, Poţi folosi şi procedeul „ancorării” despre 
care am vorbit în capitolele anterioare. Vei vedea că te vei 
simţi imediat mult mai încrezătoare şi vei acţiona în 
consecință. 


CUM SĂ TE MOBILIZEZI 


Un exerciţiu care te poate impulsiona să te mobilizezi în 
vederea depăşirii fricii şi a limitărilor care îţi inhibă încre- 
derea în tine însăţi şi te împiedică să acționezi în direcția 
dorită este următorul: 

Închide ochii şi imaginează-ţi că ai ajuns deja la o vârstă 
foarte înaintată, cu toate neimplinirile, regretele, dezamă- 
girile şi frustrările acumulate din cauză că nu ai avut 
încredere în tine ca să-ți urmezi cu curaj idealurile. Dacă nu 
acţionezi acum pentru a obține ceea ce îţi doreşti, rişti ca 
acea imagine sumbră să devină la un moment dat o 
realitate! Este desigur posibil ca, din diferite motive, să nu 
reuşeşti chiar întotdeauna ceea ce îți propui, însă măcar vei 

avea conştiinţa împăcată că ai făcut tot ceea ce a ținut de 
tine în vederea materializării idealurilor tale. 

În ultima parte a exerciţiului, pentru a comuta la o stare 
benefică, îţi vei imagina viitorul tău la modul ideal: serviciul 
pe care ţi-l doreşti, casa în care vei locui, relaţiile împli- 
nitoare cu ceilalţi etc. Simte nectarul implinirii pe toate 
planurile şi luptă pentru a te bucura de această stare cât mai 
curând. 


FAL IDENTIFICAREA CU UN MODEL 


O altă modalitate de a dobândi o profundă stare de 
încredere în sine este identificarea cu un model feminin 
armonios şi binefăcător care ne inspiră această stare. Atunci 
când am găsit acest model (respectiv, o femeie care să 
exprime cât mai plenar aceste calităţi pe care ni le dorim), 
primul pas este să urmărim să interacţionăm cât mai mult 
cu ea. Dacă nu putem face aceasta fizic, o vom face de 
exemplu uitându-ne la filmele în care joacă (dacă este o 
actriță), la interviurile date, ori la concertele sale (dacă este 
o cântăreaţă), vom citi cărțile scrise de ea etc. Vom analiza 
cu atenţie şi, mai ales, cu multă admiraţie modul în care 
această persoană gândeşte, vorbeşte, acţionează, merge, 
mănâncă etc. şi într-o primă fază vom urmări pur şi simplu 
să imităm modul ei de a fi, în toate detaliile. 

Atunci când această identificare inte- 
rioară este suficient de profundă, se vor 
trezi şi în fiinţa noastră, pe nesimţite, 
calităţile pe care le-am admirat anterior (şi 
pe care le-am asimilat tocmai prin pro- 
cesul identificării). Nu te poticni de ideea 
meschină şi limitativă că este „injositor” să 
imiți pe cineva, pe motiv că aceasta ar 
dovedi (din perspectiva ta) absenţa unei 
personalităţi puternice. Viaţa noastră ar 

trebui să fie un continuu proces de îmbogăţire sufletească, 
iar dacă o persoană manifestă calităţi nobile, extraordinare, 
o putem lua drept exemplu în direcţia în care ea a reuşit şi 
vom urmări după aceea şi noi, la rândul nostru, să trezim şi 
să asimilăm acele calităţi. Aceasta nu ne face cu nimic mai 
puţin unice şi speciale ci dimpotrivă, ne îmbogățește 
lăuntric şi ne completează. 


EXERCITIU NU ESTE DELOC GREU SĂ VORBEŞTI ÎN PUBUC. TREBUIE 
DOAR SĂ DESCOPERI SECRETUL ACESTEI UȘURINȚEI 
Atunci când o persoană lipsită de încredere în sine 
vorbeşte în public, ea este automat focalizată în primul rând 
aupra ei ea ei însăşi, analizându-şi cu teamă fiecare propoziţie 
tită, în timp ce pe fundal se poate confrunta cu întrebări 
stupide, de genul: „Oare am ceva între dinţi?”, „Oare am 
uitat să îmi închid fermoarul?”, „De ce mă privesc toţi aşa?”, 
„Ah, sigur o s-o dau în bară!”, „Nu sunt interesaţi de ceea 
ce vorbesc!” etc. În felul acesta, stresul şi tensiunea auto- 
induse, care au ca bază neîncrederea, pe de-o parte vor 
distruge discursul nostru, iar pe de altă parte vor face din 
acest episod un motiv de teamă urmată de tendinţa de a 
evita cu orice preţ situaţii similare. 

"La polul opus, persoanele care au o încredere de- 
bordantă în ele îşi focalizează întreaga atenţie asupra 
celorlalţi, urmărindu- le reacţiile şi adaptându-se în per- 

N-a | „_ manenţă la auditori pentru 

| a-şi face mesajul cât mai 

bine receptat. Această ati- 

P tudine ne va asigura întot- 

deauna succesul atunci 

când va trebui să vorbim în 

public sau atunci când vom 

dori să comunicăm celor- 
lalţi ceea ce dorim. 

„TERAPIA” ÎN GRUP 


Poţi alcătui un grup din mai multe femei apropiate, care 
iţi sunt prietene şi care urmăresc acelaşi ţel ca şi tine: 
trezirea şi dezvoltarea încrederii în sine. Organizează 
întâlniri regulate (de exemplu, săptămânal) în care să 
discutaţi despre acest subiect, să vă împărtăşiți expe- 
riențele, să vă daţi sfaturi, să vă ajutaţi reciproc etc. 

Cadrul unui asemenea grup va oferi fiecărei membre al 
lui o putere mult mai mare decât cea individuală şi va grăbi 
astfel (la fiecare dintre voi) procesul de transformare. La 
aceasta se mai adaugă și susținerea reciprocă pe care o veți 
resimţi, susținere care este esenţială în special în 
momentele dificile. 


COMPORTĂ-TE CA ȘI CUM AI AVEA DEJA 
-e O ÎNCREDERE DEBORDANTĂ ÎN SINE! 

Aşa cum am văzut deja, există o profundă relație de 
interdependență între corpul, mintea şi psihicul nostru, 
ceea ce se petrece pe unul dintre aceste niveluri având 
întotdeauna, fără excepţie, repercusiuni pe toate celelalte. 

Tehnica de trezire a stării de încredere propusă în acest 
subcapitol presupune să ne comportăm ca şi cum am fi deja 
pline de încredere. 

| ` Pentru aceasta, vom folosi toate ele- 

mentele învățate până acum, referitoare la: 
poziţia corpului, limbaj, voce interioară, 
mod de gândire, identificare etc. „Prefă- 
cându-ne” în acest mod vom observa cum, 
pe nesimţite, aceste elemente vor crea în 
noi un adevărat „obicei” al încrederii, înlo- 


cuindu-l complet şi definitiv pe acela al 
neîncrederii. 

IMAGINEAZĂ-TE DEBORDÂND DE ÎNCREDERE 


Gândeşte-te la o situaţie în care te simți total lipsită de 
încredere în tine şi cu care te întâlneşti frecvent în viaţa ta. 
Imaginează-ţi apoi cum te-ai comporta şi cum ai acţiona în 
aceeaşi situaţie dacă ai avea o încredere în tine de 
nezdruncinat. Realizează aceasta cu toate detaliile posibile 
şi caută chiar să simţi cu anticipație savoarea inefabilă a 
stării de împlinire pe care această reuşită (deocamdată 
imaginară) ţi-l oferă. Vei vedea că doar după câteva ase- 
menea exerciţii, în momentul în care te vei confrunta din 
nou cu situaţia respectivă îţi va fi incomparabil mai uşor 
decât înainte. 


FALE ACTIONEAZĂ CU RĂBDARE ȘI PERSEVERENȚĂI! 


Aşa cum am descoperit în etapele anterioare, pentru 
a-ţi spori încrederea este esenţial să acţionezi. Aceasta îți 
poate părea foarte dificil la început, deoarece presupune să 
te autodepăşeşti! De aceea, acordă-ţi răbdarea necesară. 
Stabileşte-ţi un anumit obiectiv, segmentează-l în mai multe 
etape, focalizează-te pe fiecare etapă în parte şi du-o până la 
capăt, opreşte-te şi bucură-te de ceea ce ai realizat până în 
acel punct, apoi continuă până când vei atinge în totalitate 
țelul dorit. Dacă întâmpini dificultăți la una dintre etape, 
nu te descuraja. Învață din greşeli şi perseverează până când 
reuşeşti. Aceste mici (numai în aparenţă!) succese vor 
contribui imens la dezvoltarea increderii tale în tine. 


SRI A! INTOTDEAUNA LA DISPOZIȚIE 
NUMEROASE OPȚIUNI 


Fii mereu conştientă de multitudinea de opțiuni pe care 
le ai în orice situaţie. Aceasta îţi va lărgi foarte mult 

perspectivă şi te va face mult mai plină de încredere, 

SPRE EXEMPLU: ai hotărât să mergi într-o 
vacanță într-o ţară străină împreună cu 
prietena ta, însă în ultimul moment ea s-a 
răzgândit. Dacă nu ai încredere în tine, reacția 
firească va fi să te superi foarte tare pe ea şi să 
nu mai mergi nici tu. Poţi însă mult mai mult 
decât atât. Adoptă o atitudine plină de încre- 
dere şi analizează opţiunile pe care le ai în 
această situație: poţi merge singură, aceasta 
va fi ca o aventură, acolo cu siguranţă îţi vei 
face noi prieteni; sau poți invita pe altcineva 
cu tine. Nu are rost să te superi sau să renunţi. 

UN ALT EXEMPLU: ai un şef foarte stresant, care te 

exploatează. Poţi rămâne în continuare, din lipsa încrederii 
în tine, să lucrezi la el, lăsându-l să persevereze în atitudinea 
lui atât de nocivă pentru tine şi care te afectează psihic şi în 
celelalte aspecte ale vieţii tale sau: 
= poţi avea o discuţie fermă cu el. Simţind starea 
ta de încredere care nu accepta compromisuri sau 
înjosiri, există şanse mari ca el 
să își modifice comportamentul; 
-= poţi pleca de acolo, fiind 
încrezătoare că meriţi ceva 
mult mai bun decât atât şi că vei 
avea parte de acel loc de muncă în 
ciuda vremurilor extrem de dificile; 
— poți să te imunizezi şi să nu mai laşi să te afecteze ceea ce 
face el; 
— ai putea, cu foarte mult tact, chiar să îl ajuţi să con- 
ştientizeze că această atitudine a lui este În primul rând 
nocivă pentru el şi că nu are cum să aducă ceva bun din 
niciun punct de vedere. 

Nu lăsa nicio conjunctură să te constrângă. Ai încredere 
în capacitatea ta de a influenţa lucrurile! 

TRANSFORMAREA „ÎN PAȘI MICI” 


Chiar dacă în anumite momente mai delicate te simți 
depăşită de perspectiva necesităţii de a transforma atât de 
multe lucruri în viaţa ta în vederea dobândirii încrederii în 
sine pe care ţi-o doreşti, nu renunţa! 

Adoptă o strategie care să se potrivească cu structura şi 
cu nevoile tale de moment. O sugestie în acest sens este 
şi transformarea „în paşi mici”. 

Stabileşte-ţi un obiectiv clar, o situaţie sau o con- 
junctură în care îți doreşti să debordezi de încredere, 
alcătuieşte o listă cu aspectele care consideri că îţi lipsesc 
pentru a avea această stare, apoi notează în dreptul fiecărui 
punct ce ai putea face pentru a îl remedia sau îmbunătăţi. 

Rând pe rând, ocupă-te de fiecare element în parte. 
Atunci când te vei simţi pregătită, creează în mod voit situații 
sau conjuncturi similare celor în care îţi doreşti să debordezi 
de încredere, folosind şi de această dată „paşi mici”. 

Iată un exemplu: Îţi doreşti să fii plină de încredere în 
tine atunci când întâlneşti un bărbat care îţi place foarte 
mult şi cu care ai dori să ai o relaţie. 

Din cauza timidităţii, a lipsei de încredere în sine şi a 
fricii, de fiecare dată când te-ai întâlnit cu asemenea bărbaţi 
în trecut nu ai putut să fii tu însăţi, te-ai bâlbâit, ai spus ce 
nu trebuia, te-ai comportat precum un copil ete., dezno- 
dământul fiind de fiecare dată pentru tine dezamăgitor. Din 
cauză că aceste lucruri s-au petrecut în mod repetat, acum 
ai chiar tendința să eviţi asemenea întâlniri, de frica altor 
eşecuri, 


Obiectivul în acest caz este aşadar dezvoltarea unei 
încrederi în sine debordante care să îţi permită să fii tu 
însăţi şi să te manifeşti exact aşa cum simţi în preajma 
bărbaţilor pe care îi placi şi cu care ţi-ai dori să creezi relaţii 
mai profunde. 

CE CREZI TU CĂ ÎȚI LIPSEŞTE? CE AI PUTEA FACE 
PENTRU A REMEDIA CARENȚA? 


3$ Nu mă simt suficient de frumoasă şi atrăgătoare. 

> Citeşte cu atenţie şi aplică toate sfaturile şi sugestiile 
de la „PASUL 5: ACCEPTAREA ŞI IUBIREA DE SINE POT FACE 
ADEVĂRATE MIRACOLE!”, 


3$ Mă intimidez foarte uşor când sunt în preajma unui 
bărbat care îmi place mult! 

> Aplică cu perseverenţă tehnicile din această carte, 
care au menirea de a te ajuta să transformi în câteva minute 
timiditatea în opusul ei. 


$% Mi-e frică că mă voi confrunta din nou cu un eşec! 

> Sugestiile şi tehnicile de la „PASUL 4: DESCOPERĂ CE TE 
REŢINE ÎN A-ŢI ÎMPLINI VISURILE ŞI ASPIRAȚIILE ŞI DEPĂŞEȘTE-ŢI 
FRICA!” te vor ajuta să ai o altă viziune asupra temerilor tale, 
să le conştientizezi şi să le depăşeşti. 


%% Nu prea mai am încredere că voi întâlni bărbatul 
potrivit cu care să am o relaţie ideală. 

> Mintea poate fi atât prietenul tău cel mai bun cât şi 
cel mai mare duşman. Învață să o controlezi şi să o foloseşti 
pentru a-ți împlini idealurile („PASUL 3: GÂNDEŞTE ÎNTR-UN 
MOD PLIN DE ÎNCREDERE! ”). 

În momentul în care te vei simţi pregătită, după ce în 
prealabil ai rezolvat, în măsura în care s-a putut, tot ceea ce 
reprezenta un obstacol pentru încrederea ta în sine, creează 
situaţii similare celei care te intimidează, în scopul de a te 
„antrena” în această direcţie: întâlneşte-te cu bărbaţi care 
îți plac mai puţin, pentru a te obişnui să interacţionezi cu 
sexul opus şi pentru a învăţa mai multe despre natura 
masculină; atunci când un bărbat care îți place foarte mult 
te invită în oraş, propune-i în schimb să vină el la o petre- 
cere a prietenilor tăi, compania acestora ajutându-te să te 

simţi în largul tău, sau ieşiţi împreună cu alţi prieteni de-ai 
tăi. Comportă-te faţă de el ca şi cum ai avea o încredere 
deplină în tine! Aminteşte-ţi toate sfaturile din această carte 
legate de cum să realizezi aceasta. 

Abia în momentul în care te vei simţi complet pregătită, 
mergi singură la o întâlnire cu bărbatul pe care îl placi. 


STADIILE TRANSFORMĂRII LĂUNTRICE 


Un grup de psihologi a realizat studii legate de modul în 
care oamenii realizează transformările majore în viaţa lor 
(să-şi transforme modul de gândire, să iasă dintr-o relaţie 
chinuitoare, să se lase de fumat etc.). Ei au descoperit astfel 
că transformarea nu este un proces liniar, el având mai 
multe stadii şi fiind presărat cu „urcuşuri şi coborâşuri”. 


În acestă primă fază persoana nici măcar nu 
i conştientizează că are o problemă ce necesită 
să fie transformată. 


cae Persoana identifică şi acceptă existența unei 
STADIUL 2 a + s. 
probleme în viața ei, însă nu este deocamdată 
capabilă să facă ceva pentru a o transforma. 


e Persoana îşi doreşte să se transforme și îşi 
i concentrează toate resursele pentru a elabora 
un plan de acţiune. 


Planul este deja pus în acţiune, de la acest 
2 nivel începând adevărata transformare. 


Este etapa în care transformarea s-a produs, 

l Însă ea trebuie să fie menținută. Persoana se 
poate confrunta la acest nivel cu diferite probleme (sau 
altfel spus „teste”) care o pot abate de la noul drum. Aici este 
nevoie de foarte multă atenție şi aspirație. 

Ceea ce a fost transformat a devenit un obicei 
(o „a doua natură) şi nu mai sunt necesare 
eforturi suplimentare. 


Psihologii au mai descoperit că oamenii au adesea 
tendința de a oscila de la un stadiu la altul trecând chiar de 
mai multe ori prin toate înainte de a reuşi ceea ce şi-au 
propus. Aşa că nu te simţi descurajată dacă ceva similar ți se 
petrece şi ție. Fii perseverentă şi optimistă. Dacă îţi doreşti 
cu adevărat un lucru, în cele din urmă cu siguranţă vei reuşi! 


NU-ȚI IGNORA SAU REPRIMA SENTIMENTELE! 


Oamenii au deseori tendința de a-şi ignora sau de a-și 
reprima sentimentele, în special pe cele negative, deoarece 
simt că ele îi pot face extrem de vulnerabili. Ei iși formează 
astfel un veritabil sistem de apărare (de exemplu, decât să 
simtă durere preferă să nu simtă nimic). Acest proces se 
desfăşoară de cele mai multe ori la nivel subconștient şi va 
determina în timp diferite reacţii şi comportamente. lată 
câteva exemple: 

© REFUGIUL ÎN ALCOOL SAU DIFERITE MEDICAMENTE. Aces- 
tea alină într-un mod superficial şi temporar durerea, însă 
pe termen lung efectele sunt devastatoare. 

© REFUGIUL ÎN MUNCĂ. Aceşti oameni preferă să lucreze 
fără încetare numai pentru a evita (pentru „a nu mai avea 
timp”) să se confrunte cu propriile lor sentimente. 

© NEGAREA. Aceşti oameni îşi neagă stările şi sentimen- 
tele rele, chinuitoare, susţinând în faţa celorlalţi că totul este 
perfect la ei şi că nu au nicio problemă. 

Q REPRIMAREA. Reprimarea sentimentelor se realizează 
prin mascarea lor sau prin mascarea faptului că ele te 
afectează. Aceasta poate avea repercusiuni grave asupra 
psihicului şi, implicit, asupra stării de sănătate. 

O CAUTAREA „SENZAȚIILOR TARI” SAU CÂT MAI INTENSE, CA 

FORMĂ DE REFUGIU. Sporturile extreme sau alte activităţi care 
declanşează secreția de adrenalină pot da pe moment o 
stare de bine şi de efervescenţă, însă nu rezolvă nici pe 
departe problema. 


JI Pa 


Dacă nu ești în contact cu sentimentele tale profunde, 
este aproape imposibil să identifici situaţiile în care nu ai 
încredere în sine, cum se manifestă şi ce implică această 
carenţă de încredere. 

Atunci când nu ai dezvoltată încrederea în sine, poți trăi 
frecvent o gamă variată de stări şi sentimente negative, 


printre care: 


În PASUL 4 am analizat modul în care mintea noastră 
funcţionează, precum şi impactul major al gândurilor 
asupra sentimentelor şi stărilor noastre. Desigur, nu este 
deloc uşor să fii în permanenţă atentă la multitudinea de 

gânduri care îţi apar în minte, să le triezi şi să le controlezi, 
De aceea, ceea ce vom învăţa în continuare este un exercițiu 
foarte eficient care să te ajute să identifici, prin conştien- 
tizarea sentimentelor pe care le trăieşti, gândul sau gân- 

urile care au declanşat la un moment dăt starea de 
neincredere în tine. 

lată un exemplu concret: 

Trebuie să mergi la un interviu. Deja, cu o zi înainte ai 
emoții, te simţi neliniştită şi stresată. În ziua următoare, 
după o noapte agitată, cu cât se apropie ora interviului cu 
atât simţi o stare de frică tot mai paralizantă. lar când, în 
sfârşit, ajungi în faţa celui care te intervievează, eşti deja 
foarte obosită atât psihic cât şi fizic şi simţi că nu poţi face 
față emoțiilor şi timidităţii. 

Să derulăm acum puţin înapoi situaţia, în urmă cu o zi. 
La un moment dat, o amintire, eveniment sau gând a 
declanşat cu siguranţă, fără ca tu să îţi dai seama, toată 
avalanşa de stări şi de sentimente descrise mai sus. Dacă 
este vorba de un eveniment (poate cineva ţi-a spus ceva 
negativ legat de interviu, sau ai văzut la televizor ceva 
supărător, ori ţi-a apărut o iritaţie groaznică pe faţă etc.), 
atunci ceea ce a declanşat toată suita de stări negative 
corelate cu neîncrederea în tine, a fost reacția ta interioară 
față de acel lucru, reacție care a fost urmată de o serie de 
gânduri sumbre şi pesimiste, pe măsura ei. 

Amintirile sau gândurile care îţi apar în minte pur şi 
simplu capătă o amploare din ce în ce mai mare pe măsură 
ce sunt amplificate de numeroase alte gânduri similare. Este 
ca şi cum ai arunca la vale un bulgăre de zăpadă. El se va 
face din ce în ce mai mare, pe măsură ce va aduna mai multă 
zăpadă. La fel se petrece şi în cazul gândurilor. Atunci când 
forţa lor este suficient de mare, ele vor declaşa şi alimenta 
o suită de stări corespondente. 

După ce ai identificat declanşatorul stării tale de 
neîncredere, conştientizează cât mai profund că ceea ce s-a 

produs la nivelul minţii tale nu este decât un proces (pentru 
mai multe detalii vezi PAsuL 3). 

Dacă ai dificultăţi în a aplica cu succes această tehnică, 
te poţi ajuta de o alta, care presupune să „diseci” (să ana- 
lizezi cât mai detaliat) declanşatorul stării de neîncredere. 
lată câteva exemple de întrebări pe care ţi le poţi adresa 
într-o astfel de situaţie: 

„Care este cel mai rău lucru care mi s-ar putea petrece 
dacă merg la acest interviu?” 

„Ce s-ar petrece dacă nu va ieşi aşa cum mi-aş dori?” 

„Oare nu vor mai exista pentru mine o mulţime de alte 
oportunităţi dacă nu voi obține această slujbă?” 

„Familia mea mă va iubi mai puţin dacă nu voi obține 
această slujbă?” 

„Un posibil eşec mi-ar marca oare în mod negativ şi 
iremediabil stima de sine?” 

„Aş fi singura persoană din lume care nu are succesul 
dorit la un interviu?” 

Răspunsurile la aceste întrebări te vor ajuta să te simți 
mult mai pregătită mental pentru orice s-ar putea petrece. 


CAPITOLUL 1 fa EN 


ÎNCREDEREA ÎN SINE ŞI ASTRELE 


m putea spune fără să greşim că orice înzestrare 

conştientizată şi orice reuşită personală ne pot creşte 

enorm încrederea în sine, iar orice „minus” sau eşec, 

că nu este alchimizat de o înţelegere profundă a cauzei 

sau a necesităţii sale în viaţa noastră, poate să ne erodeze 

adânc această stare. Înțelegerea dificultăţilor prin care am 

trecut poate duce la transformarea slăbiciunilor şi punctelor 

noastre vulnerabile în calităţi, sau ne poate ajuta să îndrep- 
tăm greşeli aparent iremediabile. 

Există mai multe elemente în tema natală” care ne 
indică destul de clar câtă sau ce fel de încredere în forțele 
proprii avem şi cum ne-o putem dezvolta, fiecare dintre noi, 
ca urmare a influențelor astrale. 

Încrederea în sine poate avea ca motivaţie interioară 
felurite calităţi cu care suntem înzestrați nativ şi pe care le 
putem manifesta şi dezvolta de-a lungul vieţii. La modul 
general vorbind, încrederea în sine se bazează pe o anumită 
putere, forță sau abilitate specifică. O temă natală bine 
făcută şi corect interpretată ne poate arăta exact care sunt 
calitățile sau defectele noastre, iar de aici se deduce automat 
tipul de încredere în sine pe care suntem predispuşi să îl 
manifestăm. 


“Astrograma (tema natală sau harta cerului natal) unei ființe umane este 
sinteza influențelor subtile astrale şi planetare din momentul naşterii 
respectivei persoane, 

De aceea, cunoaşterea detaliată a astrogramei personale 
ne poate fi de un real folos şi în cazul dezvoltării plenare a 
încrederii în sine, pentru că ne oferă fiecăruia, în mod 
individual, toate jaloanele necesare pentru a şti exact în 
viaţă pe ce ne putem baza, ce calități sau aptitudini avem şi 
ce trebuie transformat. În mod suplimentar, ea ne atrage 
atenţia şi asupra momentelor prielnice sau mai puțin 
prielnice când putem acţiona cu succes, 


ASPECTE DIN TEMA NATALĂ 
CARE INFLUENȚEAZĂ ÎNCREDEREA ÎN SINE 


Există mai multe elemente importante în tema natală 
care ne dau indicaţii preţioase referitoare la încrederea în 
forțele proprii. Acestea sunt poziţiile planetelor MARTE, 
MERCUR, SATURN şi poziția SOARELUI. În cazul femeilor, 
spectrul aspectelor astrologice ce influențează manifestarea 
încrederii în sine este mai larg deoarece, în cazul lor, 
intervin elemente suplimentare ce ţin în mod special de 
felul în care sunt aspectate LUNA, VENUS şi NEPTUN (planete 
ce modelează, din punct de vedere astrologic, tipul de 
feminitate şi modul de a iubi specifice fiecărei reprezentante 
a sexului frumos în parte). 


SOARELE 


Persoanele care sunt născute în Semne de 
expresie a Elementului FOC sau, cu alte cuvinte, 
persoanele care, la momentul naşterii, au 
Soarele în dreptul unor constelații de expresie a 
Elementul subtil FOC (BERBEC, LEU, SĂGETĂTOR), sunt 
înzestrate cu un caracter şi o personalitate foarte puternică. 
Ca atare, ele debordează de încredere în sine şi pot să 
reuşească mult mai uşor în tot ceea ce-şi propun. Ele nu 
stau prea mult pe gânduri şi trec direct la fapte, rapiditatea 

în acţiune fiind însoţită şi de o evidentă eficiență. Datorită 
caracterului lor foarte puternic, forţei interioare apreciabile 
şi încrederii depline în sine, astfel de femei adună sau 
polarizează în jurul lor multe persoane gata să le urmeze, 
inspirând totodată siguranță, încrederea că totul va fi bine, 
garanţia succesului. 

O altă categorie de persoane la care încrederea în sine 
este bine structurată o reprezintă nativii Semnelor de 
expresie a Elementului AER, sau, altfel spus, cei la care 
Soarele este poziționat, în momentul naşterii, în dreptul 
constelațiilor guvernate de către Elementul subtil AER 
(GEMENI, BALANȚĂ, VĂRSĂTOR). Încrederea lor în forţele 
proprii se bazează pe puterea pe care le-o conferă mentalul 
foarte bine dezvoltat. Ei pot să facă foarte uşor conexiuni 
inteligente, au o imaginaţie foarte tă şi aptitudini deo- 
sebite în a comunicarea cu semenii. Încrederea în ei înşişi 
vine din uşurinţa cu care găsesc soluţii la aproape orice 
problemă, deoarece înzestrarea mentală le permite să asam- 
bleze foarte repede informaţiile deja acumulate. 

Cei născuţi în Semne de expresie a Elementul subtil 
PĂMÂNT sau, altfel spus, cei la care Soarele este poziţionat, 
în momentul naşterii, în dreptul constelaţiilor guvernăte de 
către Elementul subtil PĂMÂNT (TAUR, FECIOARĂ, CAPRI- 
CORN) dezvoltă şi ei o anumită formă de încredere în sine 
datorită atât puterii lor specifice de a concretiza ceea ce-şi 
propun, cât şi rezistenţei la eforturi de lungă durată. Cei mai 
mulți sunt persoane dotate cu multă răbdare şi foarte 
responsabile în tot ceea ce întreprind. Au o bună vitalitate 
şi o putere de sacrificiu remarcabilă, cei din jurul lor ştiind 
că oricând este necesar, la orice oră din zi sau din noapte, 
pot apela cu încredere la serviciile lor. Simţind cât de mult 
pot fi de ajutor celorlalţi, încrederea lor în sine este astfel 
potenţată foarte mult. 

O situaţie cumva mai specială o au cei născuţi în Sem- 
| mele de expresie a Elementul subtil APĂ (Rac, SCORPION, 

PEşrI). Aceşti nativi sunt înzestrați cu o sensibilitate şi cu o 
receptivitate care îi poate avantaja prin variatele percepții 
senzoriale sau extrasenzoriale pe care le au sau chiar le 
trăiesc, dar îi poate de asemenea face să se simtă extrem de 
vulnerabili în momentele în care nu sunt susținuți de către 
cei cu care interacționează. Am putea spune chiar că nativii 
Semnelor de expresie a Elementul APĂ depind foarte mult 
de felul în care îi oglindesc ceilalți şi de reacţia pe care 
pţiile sau sentimentele nativilor APĂ le-o generează. 
n ei se va dezvolta cu adevărat încrederea în forțele proprii 
mai ales atunci când intuiţiile, trăirile, percepțiile lor vor fi 
confirmate sau validate de către cei din exterior. 

Un loc aparte îl ocupă totuşi în acest context nativii 
născuţi în Semnele zodiacale LEU şi SCORPION care, datorită 
nevoii lor vitale de putere personală (la ei setea de putere 
este foarte mare), dezvoltă o încredere în sine pe măsură, 
care, adeseori, tinde să depăşească pragul încrederii auten- 
tice. În acest caz, ei tind să manifeste o așa-zisă încredere 
oarbă în ei înşişi care, insă, poate deveni oricând dezamă- 
gire, atunci când apar insuccese sau eşecuri ce nu mai pot fi 
negate sau ascunse față de ceilalți. 

Încrederea nu este însă doar o problemă a celor patru 
elemente sau doar o problemă a Soarelui. Lucrurile sunt 
mai complexe, deoarece mai are şi „altcineva” un cuvânt de 
spus aici. 

După cum am amintit mai sus, planetele intervin şi ele 
în dinamizarea şi modularea încrederii în sine, ba chiar mai 
mult decât atât, aspectele pe care planetele le fac între ele au 
şi ele importanţa lor. Este vorba despre conjuncturi favo- 
rabile (trigoane, sextile, conjuncţii) sau aparent nefa- 
vorabile (opoziții, cuadraturi). Despre ultimele mulți 
astrologi spun că, în realitate, ele reprezintă situaţii sau 
momente extrem de favorabile pentru a ne autodepăşi, dacă 
discernământul şi aspiraţia sinceră de transformare 
profundă în bine sunt dezvoltate pe măsura şanselor oferite. 

PLANETA MARTE 


Influenţa planetei Marte este mai activă de 

obicei la bărbaţi, ea fiind cea care trezeşte şi 

amplifică în ființa umană caracteristicile 

masculine (curajul, acţiunea, expansivitatea, 

dinamismul, virilitatea etc.). În cazul femeilor, 
sunt de studiat şi de apreciat femeile al căror Marte se află 
în Semne de expresie a Elementului FOC (BERBEC, LEU, 
SĂGETĂTOR): ele au un caracter puternic, sunt foarte active, 
tind să fie dominatoare şi pot manifesta o încredere foarte 
mare în sine care, adeseori, îl poate intimida pe un bărbat 
(sau chiar îl poate goni din viaţa lor). 


PLANETELE MERCUR ȘI SATURN 


Persoanele al căror MERCUR este bine aspec- 

tat în tema natală au dinamizate nativ foarte 

bine capacităţile mentale: se pot concentra 

foarte bine, fac corelaţii inteligente, au o viziu- 

ne analitică şi o putere de sinteză remarcabilă, 

memoria lor funcţionează perfect şi nu duc niciodată lipsă 

de imaginaţie sau inspiraţie. Încrederea lor în sine, ca şi în 

cazul Semnelor de expresie a Elementului AER, îşi are 

potenţial sursa în această forță mentală deosebită, care le 

conferă siguranţa că, in orice situaţie s-ar afla, oricât de 

complicată ar fi ea, aceşti nativi vor găsi întotdeauna soluția 
potrivită. 

Dacă SATURN este bine aspectat în tema natală, 

nativii manifestă o profundă încredere în sine, 

pentru că sunt maturi, profunzi şi înțelepti. Am 

putea spune chiar că, dintre toate planetele temei, 

Saturn ocupă o poziţie privilegiată, deoarece sfera 

lui de forță poate trezi acea încredere în forțele 

proprii care va rămâne stabilă şi activă de-a lungul întregii 


180 


Julia 'Kolozsvani 


vieţi, asemeni înţelepciunii care, odată dobândită, nu mai 
dispare niciodată. 

Cercul zodiacal este împărţit în patru cadrane, ca 
urmare a celor două axe fundamentale, AS-DS şi MC-FC. 
AS-DS este axa orizontală, ascendent-descendent (axa „eu- 
tu/ceilalţi”), iar MC-FC este axa verticală, mijlocul Cerului- 
fundul Cerului (axa „viața publică/viața privată”), 
perpendiculară pe cealaltă axă. Unii astrologi spun că, în 
funcție de poziţia acestor două planete într-unul sau altul 
dintre cele patru cadrane ale Zodiacului, putem deduce 
perioada de timp în care se poate trezi şi apoi dezvolta 
încrederea în sine. Astfel, prezenţa celor două planete în 
primul cadran (de la AS la FC sau într-una dintre Casele I, 
a II-a sau a III-a) sugerează dezvoltarea încrederii în sine 
încă din timpul copilăriei. Prezenţa acestor planete în ca- 
dranul 3 (de la DS la MC sau într-una dintre Casele a VII-a, 
a VIII-a sau a IX-a) sugerează dezvoltarea încrederii în sine 
în perioada tinereţii. Prezența celor două planete în cadra- 
nul 4 (de la MC la AS sau într-una dintre Casele a X-a, a XI- 
a sau a XII-a) sugerează trezirea autentică a încrederii în 
sine doar la maturitate, iar prezenţa planetelor în cadranul 
al doilea (de la FC la DS sau într-una dintre Casele a IV-a, a 
V-a sau a VI-a) arată că încrederea în sine se poate trezi, 
dezvolta şi manifesta plenar în perioada senectuţii, fiind, 
tocmai de aceea, un bun spiritual pe care e posibil ca nativul 
să-l aibă prezent în structura personalităţii sale în viețile 
sale viitoare. 


ID LUNA şi PLANETELE VENUS ȘI NEPTUN 


Luna, Venus şi Neptun sunt planete care creionează foarte 
bine tipul de feminitate al reprezentantelor sexului frumos. 
Ele influenţează, desigur, şi bărbaţii, dar amprenta lor 
energetică este mult mai puternică în cazul femeilor. 
Calitățile feminine ale sufletului precum receptivitatea şi 
percepţia empatică, sensibilitatea, imaginaţia creatoare, 

senzualitatea, afectivitatea, tandreţea, spiritul de sacrificiu, 
dăruirea, iubirea şi iertarea necondiționată, abnegaţia, 
intuiţia şi premoniţia, smerenia, sunt prezente atât la femei 
cât şi la bărbaţi, dar în cazul femeilor ele tind să fie mult mai 
accentuate. În temele natale masculine, Venus şi/sau Luna 
puternice indică un suflet foarte frumos, şi chiar o stare 
interioară de feminitate foarte frumoasă la bărbatul 
respectiv, tot aşa cum un Marte puternic sau bine plasat 
într-o temă natală feminină indică anumite calităţi mas- 
culine frumoase, armonioase. În cazul femeilor însă, cali- 
tăţile feminine ale sufletului sunt aproape grăitoare pentru 
starea de feminitate care le caracterizează şi, adeseori, 
adevăraţi piloni de forţă ai încrederii personale. 


PLANETA VENUS indică, intr-o temă feminină, 

gradul de trezire, amplificare şi manifestare a 

arhetipului fascinatoarei prin femeia respectivă. 

Bine plasat şi aspectat, Venus predispune femeia 

respectivă la a fi senzuală, atrăgătoare, cochetă, 
rafinată, impresionând şi atrăgând ca un magnet privirile 
bărbaţilor. Ea va fi mereu admirată şi adorată şi, ca atare, va 
dezvolta o foarte mare încredere în capacitatea ei extra- 
ordinară de a seduce şi de a fascina în special pe plan erotic. 
Este însă vital pentru acest gen de femei să nu îşi clădească 
încrederea exclusiv pe feminitatea lor, pentru că e posibil 
ca, odată cu înaintarea în vârstă, farmecul personal şi 
puterea de seducţie să dispară, iar energia venusiană 
benefică să rămână fără direcţie. 


LUNA indică într-o temă feminină gradul de 
trezire, amplificare şi manifestare prin femeia 
respectivă a arhetipului mamei. Bine plasată şi 
aspectată, Luna predispune femeia respectivă la a 
manifesta calităţi specifice, precum bunătate, 
bunăvoință, compasiune, căldură sufletească, 
spirit de sacrificiu, o atenţie deosebită faţă de toţi şi toate. 

Încrederea în forțele proprii se va dezvolta în jurul acestor 
calităţi. O astfel de femeie va fi capabilă „să hrănească” fizic, 
afectiv, mental şi spiritual bărbatul pe care îl iubeşte, ea va 
fi capabilă să-l secondeze în tot ce face, dăruindu-i-se 
necondiţionat. 


PLANETA NEPTUN indică într-o temă femi- 

nină gradul de trezire, amplificare şi mani- 

festare la femeia respectivă a orientării ei 

spirituale, dar şi a anumitor aptitudini artistice 

precum dansul, muzica, baletul — în general, 
arte bazate pe simţul armoniei sau pe puterea de fascinaţie 
(precum arta fotografică sau arta cinematografică). Încre- 
derea acestor femei în forțele proprii vine din credinţa lor de 
nezdruncinat în Dumnezeu şi din puterea lor extraordinară 
de a iubi, din compasiunea lor, din capacitatea lor exem- 
plară de a se pune în slujba unui ideal — fie el personal, 
colectiv — pe care îl şi realizează de-a lungul întregii vieţi. 
Adeseori, pentru astfel de femei, împlinirea idealului este 
chiar o cale sigură şi activă de a ajunge la Dumnezeu, deci de 
realizare spirituală. 

De asemenea, relaţiile (sau, cu alte cuvinte, aspectele 
astrologice) dintre Lună, Venus şi Neptun, şi planeta 
Mercur sau planeta Saturn pot să influenţeze felul în care 
femeia manifestă sau îşi exprimă încrederea în sine. 
Aspectele astrologice favorabile (conjuncţii, sextile, 
trigoane) între două sau mai multe dintre planetele 
enumerate mai sus vor amplifica starea de încredere a 
persoanei respective, care va manifesta la modul firesc, 
nativ şi armonios, această calitate spirituală. Probleme pot 
să apară doar în cazul în care ne confruntăm în mod 
neaşteptat cu dificultăţi în lanţ sau cu evenimente neo- 
bişnuit de solicitante. Dacă atunci nu reuşim să accesăm 
resursele noastre interioare, generatoare de încredere în noi 
înşine, vom constata ulterior că încrederea este mult 

şubrezită şi că lecţiile de viaţă prin care am trecut au devenit 
eşecuri care chiar ne marchează psihic. Când, 

înfruntăm vitejeşte testele spirituale de tot felul, când 
abordăm cu curaj lecţiile care apar, când decidem, acționăm 
sau aşteptăm pline de încredere ca tumultul acestora să se 
ducă (ştiind că tot ceea ce are un început, are cu siguranță 
şi un sfârşit), noi, practic, ne dezvoltăm şi totodată ne 
clădim încrederea şi ne maturizăm, accelerându-ne în mod 
firesc evoluţia spirituală. 

Aspectele astrologice considerate nefaste (cuadraturile, 
opoziţiile), între două sau mai multe dintre planetele 
enumerate mai sus, tind să fie resimţite ca blocaje sau 
dificultăţi în manifestarea conştientă şi benefică a calităților 
noastre şi, desigur, şi a încrederii personale. În realitate 
însă, aceste aspecte aduc o energie imensă în viața noastră, 
care tinde să acţioneze brusc sau dizarmonios („când ne este 
lumea mai dragă”), deoarece nu ne mai este permis să 
stagnăm, să fim ignorante, să evităm transformările pe care 
le avem de făcut. Rolul acestor aspecte este acela de a arăta 
că tot ceea ce în alte vieţi (conform filosofiei orientale) sau 
în alți ani am refuzat să facem de bunăvoie, trebuie făcut 
acum de nevoie, pentru că bat la uşa inimii noastre urgenţe 
spirituale de calitate. Aşa că, odată depăşite blocajele şi 
obstacolele, odată acceptate şi realizate schimbările şi/sau 
transformările necesare, încrederea în sine se structurează, 
se definitivează, prinde rădăcini în fiinţa noastră, ca apoi să 
se manifeste firesc, matur, constructiv în viaţă, atât în 
relaţia cu noi înşine cât şi în relaţia cu ceilalți. 

Putem trage aşadar concluzia că, la urma urmei, indi- 
ferent de modul în care astrele ne influenţează existența, 
indiferent dacă ele ne atrag atenţia că tindem să ne 
amplificăm sau, dimpotrivă, să ne diminuăm încrederea, 
este de datoria noastră să depunem toate eforturile necesare 
pentru a cunoaşte cu adevărat cum am fost dotați la naştere 
cu această calitate, pentru a o accepta aşa cum este, pentru 

a o cultiva şi apoi pentru a o manifesta conştient, la voință, 
în mod benefic, armonios, plenar. Este adevărat că „astrele 
înclină, dar nu determină”, însă la fel de adevărat este că un 
om informat face cât doi ignoranţi. Nu trebuie să devenim 
dependenţi de astre, dar o minimă cunoaştere a poten- 
ţialului cu care am venit în actuala existenţă terestră ne este 
necesară. 

Dacă nu avem o conjunctură astrologică favorabilă, nici 
într-un caz nu trebuie să ne demoralizăm şi să adoptăm o 
atitudine fatalistă, ci să ne dezvoltăm încetul cu încetul mai 
ales calităţile şi atributele pozitive care ne sunt caracte- 
ristice fiecăruia, iar pe baza lor să clădim şi să întărim tot 
mai mult încrederea în sine, până când ea ajunge să fie 
deplină. 


Acest are a a fost realizat pe baza informațiilor 

doamna astrolog RODICA PURNICHE 
ea rodica-purniche.astrograma.ro), autoare a 
numeroase cărți de specialitate. 

DACĂ CINEVA A REUȘIT SĂ-ȘI TREZEASCĂ 
ÎNCREDEREA DEPLINĂ ÎN SINE, 
CU SIGURANȚĂ ȘI TU POŢI FACE ACEASTA! 


Ahn acest capitol vei descoperi povestea unor femei care 
[i= trezit, măcar parțial, încrederea în sine. Dacă ele 
au reușit, de ce nu ai putea şi tu? 
„AM ÎNCREDERE ÎN MINE?” SAU 
„AM ÎNCREDERE ÎN MINE!” 


åM oscilat mereu între aceste două variante. Până 
foarte târziu în timp (pe la 24 de ani), am considerat 
increderea în sine ca fiind o calitate pe care o apreciam 
alături de celelalte calităţi ale unei persoane, dar simţeam că 
în spatele ei se ascunde ceva mai mult, o stare mult mai 
complexă și gradul în care aceasta se manifestă pune în 
mişcare un întreg angrenaj în interior. Nu înțelegeam prea 
mult ce implică din punct de vedere conceptual încrederea 
în sine şi eram suficient de ignorantă să nu cercetez 
lucrurile în profunzime. Paradoxal însă, ea era mereu în 
atenţia mea, pentru că la fiecare pas, sub o formă sau alta, 
mă confruntam cu încrederea mea în mine sau, de multe 
ori, cu lipsa ei. Considerând oarecum că vine „la pachet” cu 
celelalte trăsături ale personalităţii mele pe care nu aveam 
cum să le influenţez prea mult, lăsam lucrurile să treacă 
neschimbate. Simţeam că este deficitară, dar nu căutam 
ui 
obțin. 

Ceea ce consider important de semnalat este faptul că 
gradul de încredere în sine era direct proporţional cu - şi, 
aş putea adăuga, aproape complet dependent de — modul 
în care ceilalţi se raportau la mine sau mă susțineau. Orice 
apreciere sau susținere din afară aducea cu ea un val de 
încredere, motiv pentru care orice aspect privind încrederea 
mea în mine era legată de ceva exterior. 

Lucrurile au început să se transforme după ce am 
început relaţia cu iubitul meu. Toată această perioadă de 
început a stat sub semnul aspectelor de „credință” şi 
„incredere” materializate în vise care au indicat atunci 
necesitatea de a intra pe o cale spirituală. 

Pe iubitul meu obişnuiesc să-l numesc „micul meu 
maestru”, pentru că în toată perioada relaţiei noastre a 
clădit şi a susținut ceea ce numesc eu încrederea în mine. 

El mi-a atras pentru prima oară atenţia asupra aspec- 
telor din copilăria şi adolescența mea, aspecte referitoare la 
relaţia fiică-tată, care m-au marcat destul de profund: faptul 
că tatăl meu nu a găsit modalitatea potrivită de a-şi exprima 
afecțiunea faţă de mine (de exemplu „încurajările” de genul: 
„orice pui pe tine, tot urâtă eşti, degeaba te chinui” sau 
„normal că nu înţelegi, pentru că nu te ajută capul” — e 
adevărat, rostite pe un ton de glumă şi zeflemitor, dar 
constant şi convingător într-o lungă şi sensibilă perioadă a 
vieţii mele); iar mama, mult prea docilă şi dispusă la 
compromisuri, nu m-a susținut în faţa lui. Am înţeles atunci 
cel puţin una dintre sursele problemelor mele cu încrederea 
în sine. Am înţeles de ce erau aşa de importante pentru 
mine aprecierile „masculine”, de ce celor „feminine” le 
rămâneam aproape indiferentă — nu erau suficiente. Iar 
părerea mea despre mine conta cel mai puţin. 

Au trecut ani în care iubitul meu a îndurat cu stoicism 
şi iubire transfiguratoare toate crizele mele de inferioritate, 
mi-a subliniat mereu calităţile, mi-a apreciat şi defectele, 
dar într-o manieră constructivă şi „reparatorie”, m-a ridicat 

ori de câte ori am căzut pradă acceselor de neincredere. 
Mă exprim parţial greşit la timpul trecut pentru că el 
face asta în continuare, doar că lucrurile s-au mai trans- 


format între timp şi nu mai are atât de mult de muncă cu 
mine, 


Dacă privesc acum în urmă, e greu 

să fac o înşiruire exhaustivă a fac- 

torilor care au condus la starea de 

încredere pe care o am acum, dar aş 
putea enumera: 

& susţinerea continuă, obiectivă 
şi cu argumente a iubitului meu, dar 
şi crizele de cuplu intervenite pe 

parcurs şi depăşirea lor; 

8 credinţa în Dumnezeu şi aspiraţia spirituală; 

© prieteniile legate cu femei care urmăreau să se trans- 
forme cât mai mult (din păcate, foarte târziu am realizat cât 
de mult poţi fi ajutată să te transformi în preajma unor 
femei cu preocupări similare); 

Q activitatea mea profesională, care mă plasează 
într-un permanent contact cu oameni şi situaţii de tot felul 
şi care este coordonată de un şef foarte dur, dispus mereu să 
„te arunce” în „ape tulburi” şi să te aştepte pe mal ca să „ieşi 
singur şi învingător”. 

Probabil mai sunt şi alte aspecte nemenţionate, însă 
acestea sunt oricum mai importante. 

Analizând mai în profunzime şi încercând să stabilesc 
nişte repere care susțin (pentru mine, cel puţin) starea de 
încredere în sine, am descoperit: starea de credinţă şi 
abandon, starea de iubire şi libertate şi aspiraţia profundă 
către Dumnezeu. Cu cât aceste stări sunt mai clar con- 
ştientizate în mine, cu atât eu ating starea de încredere la 
un nivel mai înalt. Orice diminuare a lor aduce inevitabil 

Toate stările enumerate mai sus sunt interioare şi 

subiective. Încrederea în sine este o stare care vine exclusiv 
din interior, care porneşte dintr-un act de trezire interioară. 
Nu provine niciodată de la o persoană sau conjunctură 
exterioară. O eventuală senzaţie de încredere provenită din 
exterior este una efemeră şi fadă — lucru pe care îl constați 
uşor atunci când începi să devii tot mai conştientă de 
propria ta ființă. 

Menţinerea unei stări constante de încredere în mine 
funcționează cu conştientizarea şi respectarea unor reguli 
simple: 

> CONȘTIENTIZAREA: trăirea momentului prezent; 

> ARMONIA: respectarea adevărului, promisiunilor, 
armonizarea cu universul exterior; 

> RECUNOȘTINȚŢA: acceptarea autentică a ceea ce eşti 
şi cultivarea permanentă a stării de mulțumire; 

> ASPIRAŢIA: stabilirea şi reamintirea periodică şi 
clară a obiectivelor propuse. 


Am scris aceste rânduri în ziua în care am împlinit 31 de 
ani, cu un nivel acceptabil de încredere în mine. Dar cred 
că se poate şi mai bine, motiv pentru care continui şi... îmi 


doresc succes! 
B., 26 mai 2010 


S 4 N r 
r - 

33 Discutând cu un astrolog care voia să-mi facă astro- 

grama şi care mă cunoştea de ceva vreme, am avut 

surpriza să-l aud că-mi spune următoarele: „S..., tu îmi pari 

genul de om care, tot ce-şi propune dimineaţa, până seara 

rezolvă fără probleme”. Am fost surprinsă să-l aud spunând 

aceasta şi, văzându-mă că-l privesc cu uimire, mi-a spus că 

aceasta este părerea oamenilor despre mine, a celor care mă 

cunosc, bineînțeles, dar care totuşi nu mă cunosc destul de 
bine. 

Prietenii mă văd ca pe un om căruia nu-i stă nimic în 
cale când îşi propune să facă ceva, dar eu nu mă vedeam 
aşa. Într-adevăr, realizez aproape toate lucrurile pe care mi 
le propun şi asta pentru că sunt sigură chiar de la început că 
le pot rezolva. Aşa pornesc la drum. Însă nu m-am gândit la 
acest aspect ca la o calitate, pentru că eu credeam că toţi 
oamenii sunt aşa. 

A doua surpriză am avut-o când mi s-a cerut această 
relatare. M-am întrebat şi eu: chiar fac parte dintre per- 
soanele care au încredere în ele? Şi am privit puţin în urmă, 
la nişte evenimente din viaţa mea, la cum am reacţionat în 
diverse situații şi astfel am urmărit să mă înţeleg, şi să mă 
cunosc. 

Am avut mare încredere când, în urmă cu 
câţiva ani, am călătorit în India împreună cu un 
prieten, student la medicină, pe care nu-l cunoş- 
team foarte bine. Am mers într-o țară străină, total 
diferită de a noastră, fără să cunosc engleza sau 
hindi sau vreun alt dialect care se vorbea acolo. 
După patru zile petrecute la familia acelui prieten, 
am simţit că trebuie să-mi continui călătoria singură 
şi i-am spus că plec. Ştiind cum e pe la ei, a încercat 
să mă oprească, dar eu nu am fost de acord. Mi-a dat 100 de 
rupii şi m-a urcat în tren, cu destinaţia New Delhi. Singura 
informaţie pe care mi-a mai dat-o a fost rata de schimb 
valutar, pentru a nu fi înşelată prea tare. Deci am plecat, 
singură, într-o lume foarte străină şi diferită de a noastră. 
Aveam valută, bagaje, aparate şi nu ştiam nimic despre 
această țară, dar eram sigură că va fi bine. Şi a fost foarte 
bine. Au fost două zile în care, văzându-mă singură, mai 
mulţi au dorit să profite de banii pe care îi aveam, până am 
înțeles unele mecanisme, dar după asta m-am desfătat 
vizitând minunate locuri, călătorind doar eu şi un şofer pe 
care mi l-am angajat, vizitând şi locuri în care şoferul stătea 
la cinci metri distanță de mine de teama „ghizilor” locali 

care amenințau orice ghid extern că-l linşează dacă îl văd 
lângă un turist; am fost şi cu cămila prin deşert, doar cu un 
beduin şi cu şoferul... etc. Am făcut acest lucru pentru că 
aveam încredere în mine. Nu mi-a fost frică şi m-am simţit 
în siguranţă şi m-am bucurat din plin de călătorie. După 
această primă experienţă simt că mă pot descurca oriunde 
în lume. Nimic nu mi se mai pare străin sau imposibil. 

În ceea ce priveşte aspectele profesionale, şi aici pot să 
spun că am realizat ce mi-am propus. Pentru că am dorit să 
fac turism, mi-am amenajat o pensiune la munte şi am făcut 
şi excursii cu turiştii pe munte, pe jos sau cu maşina. Privind 
în urmă, mă văd investind o foarte mare energie la înce- 
putul fiecărei acţiuni şi chiar am o încredere totală că va 
reuşi. Şi într-adevăr reuşeam. Îmi bucuram şi mie sufletul 
şi încântam şi persoanele care veneau cu mine sau la pen- 
siunea mea. Chiar dacă vizitam un loc a nu ştiu câta oară, de 
fiecare dată eram atât de încântată de ceea ce vedeam încât 
le transmiteam şi turiştilor mei entuziasmul pe care îl 
trăiam, Acesta cred că a fost şi un alt motiv al reuşitelor 
mele, faptul că fiecare clipă era încărcată de energia 
încrederii şi a bucuriei. Cât despre pensiune, unii mi-au 
spus: „Doamnă, ați făcut un colț de rai aici...” 

O altă pasiune de-a mea în care am investit multă 
energie este arta. Iubesc foarte mult armonia şi frumosul şi 
am urmărit să mă exprim artistic în tot ceea ce făceam. De 
exemplu, la pensiune camerele mele nu sunt decorate în 
stilul clasic al pensiunilor. Fiecare cameră are specificul ei, 
exprimat prin culoare, mobilier, lenjerie etc., astfel că 
vizitatorii sunt foarte încântați când o vizitează pentru că 
fiecare cameră e diferită şi cu noi surprize. Bineînţeles că 
am întâmpinat şi obstacole din partea celor care mă asistau 
şi care considerau că ideile mele sunt cam... prea diferite de 
lumea în care trăim. Dar mă bucuram atât de mult de ceea 
ce realizam încât această stare îmi dădea şi încrederea că va 
fi bine. 

De fiecare dată când îmi însoțeam acţiunile de o stare 
de încredere şi bucurie, aveam succes. Îmi ascultam într-un 
fel sufletul. Însă arta înseamnă pentru mine şi literatură şi 
teatru. La un moment dat, pe la 28 de ani, am avut 
inspiraţia să fac teatru. Brusc, fără nici un preaviz. Am 
adunat câţiva prieteni şi, în urma unor inspiraţii pe care 
le-am avut, am reprezentat într-un mod original naşterea 
lui lisus. Era în preajma Crăciunului. Am reprezentat totul 
prin dans, muzică şi lumini; am însoţit fiecare personaj de 
reprezentarea antropomorfă a sufletului lui, de exemplu 
Fecioara Maria avea reprezentarea scenică şi a sufletului ei 
şi, în timp ce Fecioara Maria era prinsă de treburile 
gospodăreşti, noi am reprezentat sufletul ei care 
dansa fericit, împlinit şi se înălța spre Dum- 
nezeu. Chiar dacă am venit în ceea ce făceam 
cu idei originale, aveam mare încredere că e 
bine, frumos şi va plăcea publicului. Şi aşa era. 
Prima piesă a avut 22 de minute, dar totuşi am 
jucat-o. Am pus afişe în oraş, am avut sala plină şi 
la final aplauze, aprecieri, emoţii, lacrimi... Şi cea 
mai mare surpriză a fost că, văzându-ne la o 

repetiție, un angajat al Casei Municipale de 
Cultură din Cluj ne-a lansat pe loc invitaţia să 
devenim trupa de teatru a Casei de Cultură. Astfel aveam 
asigurat spaţiul pentru repetiţii, sala de spectacole şi toate 
avantajele care decurgeau de aici. Am condus mulţi ani 
trupa de teatru a Casei de Cultură şi am montat piesă după 
piesă, am ajuns să fim cunoscuţi în oraş şi la fiecare pre- 
mieră aveam întotdeauna sală plină. Scriam scenariul, 
regizam şi dacă era nevoie şi jucam. N-am făcut niciun curs 
de actorie, nici de dans, dar dacă a fost nevoie am jucat şi 
roluri grele şi roluri uşoare şi în fața câtorva oameni şi în 
faţa a sute sau mii de spectatori. Am reuşit aceasta pentru că 
m-am simţit inspirată şi am crezut în inspiraţiile mele şi mai 
ales pentru că am reuşit să transmit această credință 

prietenilor care au fost actorii, adică cei cu care am reuşit 
să realizez toate aceste spectacole şi care au muncit îm- 
preună cu mine zile şi nopţi, doar din pasiune, pentru că noi 
nu încasam niciodată bani. 
Pe scurt, simt că am forță şi încredere să fac tot ce-mi 
propun! 2? 
S. D. 


şşDin experiența mea pot spune că încrederea în sine 

este un proces în curs; este o stare care creşte şi se 

dezvoltă lăuntric cuprinzând gradat toate acțiunile tale, tot 
ceea ce eşti şi tot ceea ce faci. 

Devin din ce în ce mai plină de încredere în mine pe 
măsură ce mă maturizez din punct de vedere spiritual şi 
ajung să mă cunosc mai bine. 

ncrederea în sine este în mod evident corelată cu 
respectul şi iubirea de sine precum şi cu conştientizarea şi 
depăşirea fricilor. 

Mi-am dat seama că, cel puţin în cazul meu, înțelegerea 

şi confruntarea cu propriile mele frici şi limitări, 

acţionând în direcţia lucrurilor în care cred şi 
pe care mi le doresc, este cheia care deschide 
uşa către încrederea în sine. În unele momente 
acest mod de a acţiona poate fi dureros, însă cu 
siguranţă merită efortul. 

Toate persoanele, chiar şi cele pline de 
încredere în sine, au de parcurs de fapt acelaşi 
proces al depăşirii fricilor şi limitărilor în con- 
fruntarea cu diferite situaţii şi provocări pe care 
viaţa le aduce în cale. Însă diferenţa dintre oamenii 

care au încredere în sine şi cei care nu o au este că cei din 
prima categorie le depăşesc întotdeauna, pe când cei din a 
doua categorie se împiedică în ele. 

Cu toţii am venit pe această lume ca să învăţăm. Îţi ofer 
un sfat pe care adeseori mi-l spun şi mie: «Când viaţa îți 
bate la ușă, nu fugi de ea, respiră adânc și accept-o în 
totalitate! Şi nu uita că nu eşti niciodată singura care trebuie 
să facă aceasta. Noi toţi o facem, la rândul nostru, alături de 
tine!» 


d a sai 


Numele meu este Ötvös Meda-Alexandrina, am 37 de 
ani şi locuiesc în Câmpia Turzii, judeţul Cluj. Când 
m-a sunat Julia şi mi-a propus să scriu câteva rânduri 
despre încrederea în sine, într-o primă fază nici nu mi-am 
imaginat ce voi scrie, dar am acceptat propunerea ei 
deoarece e un subiect la care nu m-am mai gândit de foarte 
mulți ani. 
De când am încredere în mine? Cred că de când m-am 
născut! 
Întotdeauna am fost un copil plinuţ, chiar grăsuţ, dar 
pe mine lucrul acesta nu m-a deranjat niciodată. 
Am fost un copil cu multă energie, foarte inventiv 
şi cu un spirit ludic foarte dezvoltat. Eram însă şi 
foarte puternică, iar atunci când vreun alt copil îşi 
„permitea” să râdă sau să îmi spună răutăţi îl 
„aranjam” în cel mai scurt timp şi a doua oară nu 
mai îndrăznea să îmi spună nimic. Eu, în inima 
mea, nu mă supăram pe el şi a doua zi ne jucam 
împreună ca şi când nimic nu s-ar fi petrecut. 
În adolescenţă îi ignoram pe toţi cei care 
râdeau de mine şi încercam să le câştig respectul 

prin alte calități pe care le aveam. De cele mai multe ori, pe 
cei care încercau să mă umilească punându-mi cele mai 
ciudate nume, reuşeam prin felul meu de a fi „să îi am la 
mână” şi să-i manevrez cum voiam eu. Cum reuşeam? 
Simplu! Nu îi lăsam să copieze la teze, la lucrările de la 
şcoală, nu le dădeam temele şi prin aceasta îi puteam 
controla. Cum profesorii aveau încredere în mine, îi 
scoteam din cele mai mari necazuri şi atunci impuneam 
respect. Aceasta mă făcea să mă simt puternică, 

Totuşi, în viață contează foarte mult şi modelele pe care 
le avem. Eu am avut norocul să întâlnesc în drumul vieții 
mele nişte oameni extraordinari, care m-au învăţat în 
primul rând că pot să fac în această lume orice îmi doresc şi 
că între mine şi cele mai mari femei din lumea aceasta nu 
există nicio diferență, potenţial vorbind, şi că totul izvorăşte 
de fapt din interiorul meu. 

Dacă vreau să fiu o zeiță, să mă port ca o zeiţă, să mă 
simt zeiţă şi, cel mai important, să fiu convinsă că sunt zeiță; 
este foarte important să devin conştientă de tot ceea ce 
există în interiorul meu. 

Mai târziu mi-am dorit să ajung medic, nu am reuşit, 
dar am ajuns asistentă medicală (deci tot am ajuns să fac 
ceea ce îmi plăcea). 

Această meserie este foarte grea pentru că te poate 
transforma într-o stană de piatră din punct de vedere 
afectiv, însă, pe de altă parte, îţi exersează încrederea în 
sine. Dacă nu ai încredere totală în tine şi în capacitatea ta 
că poţi face anumite manevre, şocante pentru privitor, dar 
extrem de benefice pentru bolnav, atunci această meserie 
„te mănâncă de vie”. 

De multe ori întâlnesc femei extrem de frumoase, dar 
care nu au încredere în ele sau, nu ştiu din ce motive, au tot 
felul de complexe. Mă fac să râd! Parcă nu sunt complete, 
parcă le lipseşte ceva. Aşa am ajuns eu la concluzia că 
frumuseţea nu are nicio legătură cu corpul fizic, ci cu ceea 

ce vine din interiorul fiecărei persoane, 

Eu sunt o persoană supraponderală, dar niciodată nu 
m-am temut de nimeni şi de nimic, pentru că oamenii din 
jurul meu simt starea mea de siguranţă şi ei, la rândul lor, 
se simt în prezența mea în siguranță. Dacă sunt fericită, toți 
oamenii din jurul meu „se molipsesc” de starea mea. 

Mulţi bolnavi de-ai mei îmi spun: „mă rugam la 
Dumnezeu în drum spre spital ca tu să fii aici pentru că 
numai simpla ta prezenţă mă face să mă simt mai bine”, Ştiu 
că aceşti oameni au încredere în mine şi în aptitudinile 
mele. 

Pentru voi, cele care citiţi aceste rânduri, pot să vă spun 
doar atât: căutaţi acolo în interior şi veţi găsi tot ceea ce vă 
doriţi! 

De multe ori simt că, dacă îmi pierd încrederea în mine, 
e ca şi cum mi-aş pierde încrederea în Dumnezeu. Nu ştiu 
exact cum este de fapt, dar simt că încrederea în tine ca om 
este echivalentă cu încrederea în Dumnezeu. Deci, dacă 
crezi în Dumnezeu, este imposibil să nu crezi în tine! 2 


3y Încrederea în sine... înseamnă, pentru mine, capaci- 

tatea de a fi bine cu ceea ce eşti, gândeşti, arăţi, faci, 

chiar dacă în anumite momente eşti conștientă că ele sunt 
perfectibile. 

La mine încrederea în sine se manifestă sub două 
aspecte: încrederea autentică şi masca de încredere cu care, 
deşi nu este natura reală, de multe ori mă identific atât de 
bine încât ajunge chiar să îmi genereze încrederea necesară 
în diferite situaţii. 

Am observat că starea de încredere este strâns legată de 
optimism şi de încrederea în viaţă, cele trei potențându-se 
una pe alta foarte mult. 

Nu pot spune că am făcut ceva pentru a avea încredere 
în mine, sunt aşa de când mă ştiu, însă am observat că 
încrederea mea poate fi influenţată şi de alți factori. 

De exemplu, în momentele când persoane foarte apro- 
piate, la care ţineam foarte mult, au avut încredere în mine 
atunci când treceam prin perioade grele, în care ar fi fost 
normal să oscilez, atitudinea lor m-a ajutat foarte mult, 
multiplicând şi amplificând şi în mine încrederea. 

De asemenea, în momentele de fericire şi împlinire şi 
în cele de bine din punct de vedere spiritual, când eram 
mulțumită de ce se petrece în şi cu mine, se aşternea o 
anumită linişte şi incredere că totul e foarte bine, încrederea 
care se trezea atunci fiind ceva foarte natural. 

În situaţiile dificile, când încrederea îmi scădea, am 
urmărit să mă extrag din situaţie, să observ lucrurile cu 
realism, să pot analiza cu luciditate conjuncturile, apoi mă 
raportam la Divinitate şi la situaţiile anterioare rezolvate şi 
instantaneu mă cuprindea o stare de încredere că totul era 
exact aşa cum trebuia să fie. 

Vreau să menţionez că, în general, sunt foarte optimistă 
şi nu concep că este ceva ce nu poate fi rezolvat (atât timp 
cât e ceva benefic şi oarecum necesar) şi cred cu tărie că 
universul conlucrează în favoarea noastră. 

Cu siguranţă nu am fost creaţi pentru a suferi. 4 


C. S., Bucureşti, 14 iulie 2010 


şgPrivind în urmă la Jectiile” mele, îmi dau seama că 
Mata m-a învăţat foarte multe! Însă, de departe, cea 
mai importantă lecţie rămâne conştienţa. Înainte făceam 
anumite lucruri doar pentru că le simţeam, acum, din 
fericire, mi le şi explic. Nu reuşesc însă întotdeauna să iau 

şi măsurile cele mai bune pentru a trece peste perioadele 
dificile, 

Înainte (când nu aveam explicaţia conceptului de sine), 
încrederea în sine era o stare în care reuşeam ceea ce-mi 
propuneam. Era ca o desprindere de cotidian însoțită de o 
linişte interioară şi de o credinţă de nezdruncinat că tot ceea 
ce mi-am propus voi reuşi. Întreaga stare mă proiecta în 
prezent unde eram foarte eficientă şi reuşeam să obțin ceea 
ce îmi doream. 

Unul din exemplele care mi-a rămas clar întipărit în 
memorie, când am simţit această stare, a fost momentul 
admiterii la facultate. Erau 25 de candidaţi pe un loc, iar tatăl 
meu, care nu avea deplină încredere în mine, mă sfătuia să- 
mi iau actele şi să mă duc undeva unde erau mai puţini. 
Bineînţeles că m-am revoltat, am plâns puţin, iar apoi m-am 
liniştit şi mi-am spus că voi reuşi şi în aceste condiţii. Era o 
stare de credinţa fermă, de nezdruncinat, într-o stare de 
egalitate interioară şi de trăire în prezent. De la un moment 
dat nu prea mai puteam să mănânc nimic, dar starea era 
aceeaşi. Am dat examenele şi am intrat... a doua. 

Un alt moment, interesant l-aş numi, sau poate mai 
mult decât atât: în urmă cu doi ani m-am certat cu iubitul 
meu şi ne-am separat. M-am hotărât că nu voi plânge şi că 
ştiu că va fi bine, indiferent de ceea ce va fi. Imediat după ce 
am hotărât interior aceasta, a apărut o stare de centrare în 
inimă şi... am început să-mi observ emoțiile şi gândurile. 
Nu am permis nici unui gând subversiv să persiste în mintea 
mea, iar atunci când apărea vreo îndoială, mă centram în 
inimă. Îmi simţeam inima că luminează parcă, trăiam doar 
în prezent, dincolo de aşteptări, proiecţii viitoare etc. Îmi 
urmăream gândurile şi urmăream să cultiv doar gânduri 
pozitive. Era ca şi cum trăiam, respiram prin inimă. Uneori 
inima mea era ca o lumină, iar alteori o simţeam ca un foc, 
că arde. După 5-6 săptămâni problemele relaţionale se 

rezolvaseră. 

Viaţa mi-a oferit însă şi reversul, unul dintre cele mai 
mari teste fiind atunci când am simţit că am pierdut 
echilibrul interior şi că nu mai aveam nici un control asupra 
emoţiilor mele. A fost o perioadă foarte dificilă, dar am 
conştientizat mult valoarea gândirii pozitive şi a controlului 
emoţional. 

Pentru mine încrederea în sine este o credinţă absolută 
în ceea ce doresc să realizez, însoţită de o stare de mare 
iubire, de trăire în momentul prezent, de bine, de energie 
foarte mare şi eficientă. 

Gândindu-mă la sine şi la raportarea faţă de sinele divin 
(toate tradiţiile spirituale afirmă la unison că în fiecare 

dintre noi există o scânteie din Dumnezeu), aş putea 
spune că adevăratele momente de încredere în sine 
au fost cele în care am translatat în sine, fără să 
ştiu întotdeauna bine ce fac şi în care, pe fondul 
unei credinţe însoţite de o mare iubire, am fost 
foarte eficientă. Am un aşa-zis barometru 
interior — atunci când există starea reală de 
încredere în sine, am o eficiență maximă şi 
tot ceea ce-mi propun îmi reuşeşte, trăiesc în 
prezent, pot controla emoțiile şi gândurile, 
fără ieri şi fără mâine. E ca un fel de rai interior în 
care pătrund pur şi simplu. Momentele în care lipseşte 
încrederea adevărată în sine, credinţa în sine, sunt mo- 
mente de lipsă de putere, de trăit din amintiri sau din 
proiecţii, de lipsă de eficienţă. Mă simt ca şi cum aş fi în 
„Purgatoriu” pentru că îmi dispare atunci starea de linişte 
interioară şi nu mai am aproape niciun control asupra 
emoțiilor. Sau altfel spus, este ca şi cum aş cădea din 
Paradisul iubirii, al tăcerii interioare şi liniştii, 

De asemenea, atunci când ajung să trăiesc această stare, 
sunt dincolo de gânduri, e ca şi cum mintea mea se goleşte, 
iar eu trăiesc doar în inimă, parcă şi respir prin inimă? 

Svetlana 

șy Încrederea în sine a însemnat tot timpul pentru mine 

în primul rând să am curajul, îndrăzneala de a face 

ceea ce-mi dictează inima, şi a presupus suplimentar o 

credință puternică, alături de cunoaşterea profundă a 

tainelor vieţii. În copilărie, neavând suficientă experiență 

sau cunoaştere şi fără să beneficiez de o trezire deosebită a 

calităților şi virtuţilor care s-au dezvoltat mai amplu ulte- 

rior, încrederea mea în sine s-a bazat practic aproape în 

exclusivitate pe curajul şi îndrăzneala cu care întâmpinam 
orice situaţie nouă sau neobişnuită de viaţă. 

Ţelul meu în viaţă a fost şi încă a rămas succesul deplin 
pe toate planurile. Eşecul, dacă ştii cum să-l priveşti, poate 
să devină cel mai bun maestru pe care ţi-l poate oferi viaţa, 
pentru că îţi poate indica cu exactitate toate limitările sau 
durerile provocate cel mai adesea de către egoul nostru. Cu 
cât încrederea în sine este mai dezvoltată, cu cât optimismul 
sau speranța sunt mai prezente în viaţa noastră, cu atât mai 
uşor ne va fi să depăşim eşecul, transformându-l în succes, 
iar această condiţie de învingător va avea darul de a ne spori 
şi mai mult încrederea în sine. În acest demers pozitiv este 
bine să urmărim ca mai mereu să învăţăm lucruri noi, să ne 
amplificăm calităţile native şi să trezim altele noi, ajungând 
să fim cât mai complete. Este bine să fim deschise la 
critica celor din jur, să fim în viaţă foarte flexibile, să 
ne modulăm acţiunile în funcţie de necesitatea 

momentului şi să nu renunțăm niciodată la 
scopurile noastre benefice. 

Cu fiecare pas în faţă pe care îl facem în viaţă, 
devenim tot mai bune, ajungând să fim din ce în 
ce mai conştiente de propria noastră natură. Şi 
aceasta va face să sporească credința şi 
increderea în sine, credința în mintea şi senti- 
mentele noastre, în vocea inimii şi intuiţiile 

noastre profunde, în persoana care aspirăm să 
devenim. 

Încrederea în sine se clădeşte secundă de secundă, este 
călătoria plăcută sau uneori mai anevoioasă, pe care fiecare 
dintre noi suntem datoare să o facem în fiecare zi.?? 


Pta CĂ tat BI ra La 


Acum două săptămâni Julia m-a rugat să scriu câteva 
rânduri despre modul în care percep încrederea în 
sine şi, deşi aveam atât de multe de spus, totuşi m-am simţit 
incapabilă să scriu vreun cuvânt până acum. De ce? Pentru 
că, pentru prima dată în viața mea, am conştientizat că lipsa 
trezirii în fiinţa mea a acestei stări a fost ceea ce m-a 
împiedicat întotdeauna să acţionez aşa cum am simțit 
pentru a da vieţii mele direcția pe care mi-am dorit-o. 
Încrederea în sine influenţează fără să ne dăm seama 
modul în care interacționăm cu ceilalți, capacitatea noastră 
de a face faţă provocărilor şi momentelor dificile din viața 
noastră precum şi modul în care ne exprimăm şi ne mani- 
festăm sentimentele. 
Ce se află în spatele încrederii în sine? ACCEPTAREA 
ŞI IUBIREA DE SINE. Mediul familial influențează în mod 
decisiv dezvoltarea ulterioară a personalităţii unui copil. 
Dacă el se naşte şi trăieşte într-un mediu în care se simte 
iubit şi acceptat, îi va fi foarte uşor să îşi dezvolte într-un 
mod armonios încrederea în sine. Mai mult 
decât atât, el va atrage în viaţa lui 
preponderent iubirea şi acceptarea 
celorlalți. Pe de altă parte, un copil care 
simte că nu a fost dorit de către 
părinţii lui, care nu simte iubirea şi 
acceptarea acestora sau care trăieşte 
într-un mediu în care predomină 
stresul, depresia, nefericirea, va creşte 

fiindu-i străine aceste două sentimente de bază pentru 
increderea în sine. Conform rezonanţelor sale, va atrage 
situaţii similare în viaţa lui, ceea ce îi va amplifica şi mai 
mult suferința şi neincrederea. În acest caz este esenţial ca 
persoana să îşi depăşească această traumă. 

Ce aduce cu sine lipsa încrederii în sine? FRICĂ, STRES, 
DEPRESIE, RELAŢII DEFECTUOASE, PROBLEME ÎN COMUNICARE etc. 
lar stările acestea negative, la fel ca şi cele pozitive, se 
alimentează reciproc. 

Pentru mine, a deveni plină de încredere în sine 
presupune să te iubeşti şi să crezi în tine şi în Dumnezeu. 

Putem trăi o viață plină de frustrări, suferințe, 
neîmpliniri, sau una abundentă, plină de iubire şi fericire. 
Aşa cum eu am reuşit să aleg ultima variantă, modificându- 
mi radical modul de a gândi şi acționând apoi în consecinţă, 
la fel poţi şi tu! Trebuie doar să îţi doreşti cu adevărat”? 


93A te gândi la o idee sau la un concept anume repre- 
zintă de fapt un exerciţiu de trăire şi conştientizare a 
acelui concept, un fel de a delimita forma în care se regă- 
seşte la tine, de a-i înțelege structura şi de a găsi metode 
să-i îmbunătăţeşti manifestarea. Începi prin a te gândi la o 
definiţie, simplă şi clară, care să surprindă, pe cât posibil, 
esența conceptului şi felul în care îl percepi în acest 
moment. 

În cazul de faţă te gândeşti la „încredere în sine”. 

Te gândeşti. 

Îţi vin în minte diverse idei, frânturi din ce îţi aminteșşti 
dintr-un film, ceva ce ai citit într-o carte, un sentiment pe 
care l-ai avut într-o situaţie, un fel în care ai simţit că îţi bate 
inima sau ţi s-a golit mintea şi ai acţionat în deplină linişte. 

Înţelegi din asta că nu e ceva ce ai în per- 
manenţă, sau cel puţin nu în momentul de faţă, 
| pentru că toate ideile tale se referă la trecut. 

i Pentru tine nu e o resursă pe care să o 
”  accesezi în orice moment, e mai degrabă 
mâna unui înger păzitor care ţi se aşează pe umăr 

A atunci când ai mai multă nevoie, dar nu este un 

concept clar, constant, ceva ce poţi afirma în 
orice clipă a zilei că îl ai şi îţi însoţeşte toate acţiunile. 

Cu siguranţă e ceva ce doreşte toată lumea, poate că îl 
recunoşti la alții în anumite momente, ca apoi să consideri 
că îţi lipseşte. Poţi spune că vine din experienţă şi familia- 
ritate, prin felul în care te raportezi la situaţii şi la oameni, 
dar crezi că se manifestă cu adevărat numai după ce ai rupt 
tiparele şi clişeele propriei experienţe. 

ÎI vezi trăind în tine împreună cu un sentiment de calm 
şi înţelegere în faţa unei experienţe trăite deja sau în faţa 
unei experienţe care nu te poate abate sub nicio formă de la 
drumul tău, dimpotrivă, face parte din ce ai de învăţat. Sau 
cel puţin asta îţi imaginezi. 

Consideri că nu include certitudinea deţinerii unui 
adevăr ultim, ci mai degrabă sentimentul că alegerea făcută 
reprezintă un pas înainte, în armonie cu lupta ta. 

Social vorbind, e clar o utopie. Trăieşti într-un model 
de existenţă contradictorie cu legile universului, deci cu 
natura umană. Ambivalenţa ce rezultă din lipsa de dis- 
ciplină spirituală şi înţelegerea propriei persoane versus 
valori „morale” ale societăţii de consum cu siguranţă îm- 
piedică o regăsire constantă a încrederii în sine. E ca şi cum 
ai planta un copac în nisip. 

i se pare din ce în ce mai clar că acest concept ar trebui 
să includă detaşarea față de dependenţele reconfortante cu 
care te conformezi în fiecare zi, acele mici compromisuri de 
genul „lasă că merge, e bine şi aşa”, dar care nu fac altceva 
decât să-ți perpetueze frustrările. 

E un impuls către dorința de schimbare, aceasta gene- 
rează energia cu care alimentezi sinele atunci când acţionezi 
în virtutea acestei dorințe. 

Îţi dă forța de a înfrunta realitatea în forma în care ţi se 
prezintă, te face să o vezi în forma ei cea mai pură şi 
adevărată pentru a o transforma, integrând-o în „totul” din 
care faci parte. 

Mai mult decât atât, transformându-te generezi noi 
aspirații, noi credinţe, o viziune mai amplă, mai aproape de 
sursa primordială, indiferent de felul în care o percepi. Ai 
încredere dacă ai credinţă. 

De aici legătura e simplă, dacă mergi pe firul ideii: 

Ai o credinţă, o viziune, un ansamblu de idei, raţiuni, 
sentimente, care fac parte din felul în care percepi lumea. 

Credinţa şi convingerile tale generează încredere în 
sine, sentimentul că te afli pe drumul tău și că evoluezi, că 


+ 


mergi „spre lumină”. 
y arias în sine îți conferă curaj pentru a acționa, 


acționând creezi o transformare care îți va genera noi 
credințe, înțelegere şi mai multă încredere în sine... şi se 
reia ciclul. 
CREDINȚĂ -> ÎNCREDERE ÎN SINE =? CURAJ? 
=> ACȚIUNE -> TRANSFORMARE =? NOI CREDINȚE 


Aşa că iată exercițiul: aşează-te la o masă, scrie pe o 
foaie albă cele mai profunde convingeri ale tale, misiunea 
ta şi drumul aşa cum ţi-l vezi. Te vei regăsi în faţa sursei 
primordiale de încredere în sine, vei aprecia câtă ai în 
funcţie de ezitările sau cursivitatea scrisului. Dacă nu ai 
nimic de scris, atunci răspunsul e mai clar.?? 


Cristina Stoian, 28 de ani 


„Papa ae oa 

»Gândindu-mă la încrederea în sine, mi-am amintit 
de o poveste: 

La un moment dat, s-a organizat un concurs pentru broaște. 
Ele trebuiau să urce o scară foarte înaltă. De îndată ce s-a dat 
startul, spectatorii sceptici au început să comenteze în tribune: 
„Acest lucru este imposibil. Broaștele nu vor reuși niciodată să 
urce alât de sus!” Și într-adevăr, la scurt timp după aceea, 
broaștele au căzut una câte una. Numai o broscuță continua să 
urce nederanjată de toate descurajările celor care o priveau. 
Ba mai mult decât atât, chiar a reușit să ajungă în vârf, spre 
uimirea tuturor. După ce a coborât de pe scară, jurnaliștii s-au 
năpustit asupra ei pentru a-i lua un interviu. Atunci s-a aflat că 
de fapt broasca era surdă. 

Aşadar, câteodată este mai înţelept ca şi noi să rămâ- 

nem „surde” la remarcile scepticilor şi ale criticilor. Cel 
mai probabil aceştia sunt lipsiți de încredere în sine şi 
proiectează această carență şi asupra noastră, 
sau probabil simt că noi suntem pe cale de 
a realiza ceva ce ei nu ar putea şi, ca 
urmare, au tendința inconştientă de a ne 
trage în jos pentru a rămâne pe acelaşi 
nivel ca şi ei. Reuşita noastră i-ar pune 
faţă în faţă cu propriile lor limitări şi ei nu 
doresc evident aceasta. 

Încrederea noastră în sine nu ar trebui să se bazeze pe 
nişte calităţi şi înzestrări imaginate de noi şi nici nu trebuie 
confundată cu aroganţa sau importanţa de sine. 

Cunoaşte-te cât mai bine pe tine însăţi, descoperă cu 
cât mai multă obiectivitate calităţile tale native precum şi 
slăbiciunile tale, De aici poţi începe să clădeşti o stare de 
încredere în sine autentică. 

Din experiența mea, ceea ce ar putea ajuta foarte mult 
este stabilirea unor țeluri (la început mici) şi realizarea lor. 
Este important însă ca acestea să fie realiste. Aşa cum 
succesele ne pot amplifica foarte mult, la început, încre- 

derea în sine, la fel, eșecurile ne-o pot inhiba. 

Din punctul meu de vedere, neîncrederea în sine este 
strâns corelată cu neîncrederea în Dumnezeu. Este ca şi 
cum ai spune că El a creat ceva imperfect sau ceva ce nu este 
suficient de bun.?? 


ip ana 


>» Îmi amintesc că atunci când eram copil, nu aveam 
nicio problemă legată de încrederea în sine sau în 
ceilalți. Ce era mai important decât aceasta însă, era că 
aveam tot timpul senzaţia că Dumnezeu e prezent lângă 
mine, mă ascultă, mă înțelege şi mă protejează. 

Când am mai crescut, am învăţat de la rudele mele că 
există o mulţime de reguli şi legi şi, pentru ca Dumnezeu să 
se bucure, eu ar trebui să le respect pe toate. Cum însă erau 
multe (în spiritul religiei ortodoxe), m-am străduit, însă 
aveam mereu senzaţia că nu fac suficient de mult şi de bine 
şi că, în felul acesta, Dumnezeu nu mă mai ascultă şi nu mă 
mai iubeşte ca mai demult, pentru că eu nu mă pot ridica la 
înălțimea regulilor şi legilor care trebuiau urmate. Şi am 
început să nu mai am încredere în mine, în special, şi să nu 
mai simt că sunt bine așa cum sunt şi că merit să fiu iubită 
aşa cum sunt. Şi încetul cu încetul aceasta a devenit pentru 
mine o mare problemă, făcându-mă să fiu excesiv de timidă 
şi retrasă în relaţiile cu ceilalți. Aveam senzaţia că nu mai 
sunt bună pentru nimeni, deşi mă străduiam în continuare 
din răsputeri. 

A venit apoi o vreme când, întâlnind oameni care aveau 
o altă viziune despre Dumnezeu (şi anume că Dumnezeu 
este iubire, El este pretutindeni — şi nu că e undeva sus şi ne 
tot judecă pentru fiecare greşeală micuță pe care o facem) 
mi-a revenit bucuria şi o parte din încrederea pe care o 

aveam când eram copil. Însă anii în care am gândit despre 
mine că nu sunt suficient de bună au lăsat urme. 

Apoi m-am îndrăgostit, dar nu am avut încredere că 
merit şi că pot să fiu şi eu iubită, gândindu-mă că e suficient 
ca eu să iubesc şi să fiu cât mai bună. Acest mod de a mă 
privi a dus în scurt timp la deznodământul pe care l-am 
gândit, şi anume, cel pe care-l iubeam nu m-a mai iubit. 
Situaţia acesta s-a repetat şi cu următorul om pe care l-am 
iubit, şi cu următorul... 

Între timp am înţeles că nu am suficientă încredere în 
mine, neavând încredere că poate să-mi fie şi mai bine decât 
mi-a fost vreodată. Atunci am decis să acţionez şi să gândesc 
altfel. Am decis să opresc toate gândurile care îmi apăreau 
în minte cum că nu sunt bună şi nu merit. Şi, dacă mi-era 
mai greu să am încredere în persoana mea, m-am decis să 
am încredere în Dumnezeu, că El ştie mai bine ce am nevoie 
şi că, în mod sigur, El mă iubeşte. 

Aceasta m-a făcut să descopăr lucruri 

interesante legate de viziunea mea obişnuită 

asupra fiinţei mele. Am înţeles că, de multe ori, 

m-am raportat la valoarea mea ca om şi ca femeie 

prin prisma aprecierii pe care o aveau ceilalți față 

de mine (de exemplu: ca femeie mă vedeam 

frumoasă doar dacă cineva mă vedea aşa). Am 

realizat atunci că, în felul acesta, depind mereu de 

cineva şi am foarte slabe şanse să fiu fericită aşa cum 

îmi doresc (o fericire care să nu se schimbe după 

cum bate vântul sau după capriciile altor oameni). 

Am înţeles într-un anumit moment că tot ceea ce mi se pare 

frumos sau valoros la mine nu este datorat altcuiva, ci se 

află în mine şi evenimentele sau alți oameni doar catalizează 
aceste lucruri. 

Am constatat apoi că, atunci când acţionez cu încre- 
derea că voi reuşi, de fiecare dată reuşesc. Datorită acestor 
experienţe (succese), atunci când ştiu că ceea ce doresc să 

reuşesc e bun şi e necesar, îmi apare de multe ori o stare 
care e mai profundă decât încrederea obişnuită, un fel de 
stare pe care aş putea-o numi „de neclintit” şi care, pentru 
mine, reprezintă credința.?? 


şşFaptul că, începând cu adolescenţa, viața mea a fost 
marcată de o dorinţă puternică de transformare şi 
autoperfecționare m-a făcut să fiu preocupată de a cunoaşte 
şi de a descoperi mereu mijloace şi metode cât mai eficiente 
care să mă conducă la realizarea de sine. Îmi doream să fiu 
o ființă desăvârşită, aşa cum în esenţă suntem cu toţii: fiinţe 
create după chipul şi asemănarea lui Dumnezeu. Încrederea 
în sine înseamnă de fapt pentru mine în primul rând încred- 
erea în această esență divină din mine cu care îmi doream 
şi îmi doresc să mă identific neincetat. Astfel, având în 
inima mea acest ideal, viața mi-a adus multiple experienţe 
din care am învăţat mult şi bineînţeles consider că încă mai 
am de învăţat. 

La început, ca să am încredere în mine puneam accen- 
tul pe imaginea mea exterioară. Pe lângă obişnuita co- 
chetărie feminină, făceam sport ore în şir aproape în fiecare 
zi (fitness, jogging, înot) dorindu-mi să obţin o armonie cor- 
porală cât mai aproape de perfecţiune. Astfel, puteam să fiu 
admirată doar de la o simplă privire, lucru ce mă făcea să 
mă simt foarte bine. Păream o persoană cu multă încredere 
în sine, veselă şi plină de energie. Însă ceea ce îmi hrănea 
mereu această stare era confirmarea celor cu care veneam în 
contact, care nu ezitau sa-şi exprime admiraţia faţă de felul 
în care arătam. A venit însă şi momentul când lucrurile s-au 

complicat — o dată cu primele suferințe emoţionale care mă 
împiedicau să eman aceaşi putere de atracţie. După 
multiple oscilaţii, suişuri şi coborâşuri relaționale, am 
realizat faptul că totul este strâns legat de starea mea 
interioară, care se reflectă în exterior asemeni unei oglinzi, 
atrăgând în viaţa mea evenimente, situaţii, relaţii „pe 
măsură”. De aceea am început să mă orientez mai mult spre 
o perfecțiune interioară, spre cultivarea unor calităţi ce vor 
putea dăinui cu adevărat, care nu vor dispărea cu trecerea 
timpului ci, din contră, vor da noi şi noi roade. Am ajuns 
astfel treptat la concluzia că pentru a obţine tot ceea ce îmi 
doresc şi pentru a fi fericită cu adevărat, e nevoie să obțin o 
stare de încredere în sine pe care nimic să nu o poată 
zdruncina vreodată. În ultima vreme, consider că am 
realizat paşi importanţi în această direcţie iar acum starea 
de încredere în mine nu se mai sprijină pe confirmările 
celorlalţi, ci pe propria mea simţire lăuntrică şi pe intuiţia 
mea, care este tot mai exactă. Îmi este foarte uşor acum să 
recunosc şi să trăiesc o astfel de încredere în sine autentică, 
atunci când îmi conştientizez echilibrul lăuntric, fericirea, 
mulțumirea de sine şi, nu în ultimul rând, atunci când simt 
că iubesc cu multă intensitate o altă ființă sau, de ce nu, tot 
ceea ce mă înconjoară.?? 


Mihaela, 31 de ani 

Încrederea în sine este o calitate esentiala pentrul avealo Viața implini 


toare. Însa, din nefericire; paii u ciii G : [magl 
acest nivel. Pai 
Increderea NENE ROERERE TOEO nici Nga mFare ici Penh. 


că ți se cuvine orice; nici infatuare, ci este acea putere care Vine dr 
conştientizarea tuturor comonlor care existain noi, din iubirea de sine, Ie 
spectul față de noi inşine şi nu în ultimul rand din credința in Dumnezeu. 
Dacă crezi că increderea ta depinde de felul cum arati, de cat ești de 
frumoasă, inteligentă sau plină de alte calități, te inșeli. Poţi vedea chiar in 
jurul tău femei deosebit de frumoase şi inzestrate, dar care paradoxal nu 
cred în ele insele, și femei care aparent au foarte puțin, dar totu 
debordează de incredere. 

La baza tuturor marilor succese, indiferent de domeniu, s-a aflat întot 
deauna o incredere deplină în sine. Ştii ce te deosebeşte pe tine de toți aceia 
care au reușit? Potenţțial, absolut nimic. 

De multe ori poate te-ai pacalit spunandu-ți că nu ai timpul necesar pentru 

a-l învesti în dezvoltarea încrederii în sine, fiind mereu bombardată de nu 
meroase alte lucruri aparent mai stringente: copii, familie, job etc. Insă, 
timpul și energia investite in cultivarea increderii în sine sunt direcțiânate 
implicit în îmbunătățirea calității vieții tale în general. Este ca și cum a 
spune: „Nu am timp sa imi fac viața fericita și implinitoare!” 
Nucontează varsta, statutul social, eșecurile cu care te-ai confruntat până in 
prezent, aspectul fizic, intelectul etc.; niciodată nu este prea tarziu să iţ 
dezvolți increderea în sine și să incepi să îţi valorifici potențialul extraordinar 
cu căre ești cu siguranţa inzestrata. 

Pē parcursul acestei cărți te vei familiariza cu diferite concepte; sfături, 
relatări şi exerciții care au menirea de a-ți revela complexitatea noțiunii de 
incredere în sine și care deasemenea te vor ajuta să o trezeşti şi să o dăzvolț 
și în ființa ta. 

Dă la o parte vălul iluzoriu al neputinței-și nevoia constantă de a primi 
aprobări din partea celărialți pentru a-ţi urma visurileşi descoperă că ascunzi 
în tine resurse nelimitate_ care te pot ajuta sa.trăiești-viața pe care ţi-o 
dorești şi pe care o meriți. 


— — 

